സയനൈഡ് കൂട്ടക്കൊല: പിന്നണിയിലെ മുന്നറിയിപ്പുകൾ കാണാതിരിക്കരുത് - sundayshalom\nകൂടത്തായിയിലെ കൊലപാതക പരമ്പരയ്ക്ക് പിന്നിൽ സാത്താനാരാധനയുടെ സ്വാധീനമുണ്ടായിരുന്നു എന്ന റിപ്പോർട്ടുകളുടെ പശ്ചാത്തലത്തിൽ ചില മുന്നറിയിപ്പുകൾ.\nകൂടത്തായി കൊലപാതക പരമ്പരയിൽ യഥാർത്ഥ മരണകാരണം സയനൈഡ് ആണോ എന്നത് ഇനിയും തെളിയിക്കപ്പെടാനിരിക്കുന്നേയുള്ളൂ. പക്ഷേ, മാധ്യമ വാർത്തകൾ വിശ്വസിക്കാമെങ്കിൽ കുറ്റാന്വേഷണം കേരളത്തിലെ നഗരങ്ങൾ കേന്ദ്രീകരിച്ചുള്ള സാത്താൻ ആരാധക സംഘങ്ങളിലേക്കും വ്യാപിച്ചിരിക്കുന്നു. രണ്ട് വർഷംമുമ്പ് തിരുവനന്തപുരത്ത് സ്വന്തം കുടുംബാംഗങ്ങളെ അതിക്രൂരമായി കൊലചെയ്ത കേസിലും പൈശാചിക ആരാധനയെക്കുറിച്ച് സൂചനകളുണ്ടായിരുന്നു തുടക്കത്തിൽ. ഇരു കുറ്റകൃത്യങ്ങളിലും പ്രതിസ്ഥാനത്തുള്ളവർ തങ്ങളുടെ പൈശാചിക ബന്ധങ്ങളെക്കുറിച്ച് വെളിപ്പെടുത്തലുകൾ നടത്തിയെന്നതാണ് മാധ്യമങ്ങളിൽനിന്ന് അറിയാൻ കഴിയുന്നത്.\nവിദ്യാഭ്യാസപരമായും തൊഴിൽപരമായും സംസ്‌ക്കാരികമായും ഉന്നതനിലവാരത്തിലുള്ളവർ വസിക്കുന്ന നഗരങ്ങൾ കേന്ദ്രീകരിച്ചാണ് സാത്താൻ ആരാധകർ വിലസുന്നതെന്നത് നമുക്കിടയിൽ ഒരു വൈരുദ്ധ്യമായി നിലനിൽക്കുന്നു. ക്രൈസ്തവർക്ക് പ്രബലമായ സ്വാധീനമുള്ള പട്ടണങ്ങൾ ചുറ്റിപ്പറ്റിയാണ് കേരളത്തിൽ സാത്താൻ ആരാധന ശക്തിപ്രാപിക്കുന്നുവെന്നതും നമ്മെ ആശങ്കപ്പെടുത്താതിരിക്കില്ല. കേരളത്തിന് പുറമേ, ഏറ്റവും കൂടുതൽ ക്രൈസ്തവർ അധിവസിക്കുന്ന വടക്കുകിഴക്കൻ സംസ്ഥാനങ്ങളായ മേഘാലയ, നാഗാലാന്റ് എന്നിവിടങ്ങളിലും സാത്താൻ ആരാധകരുടെ എണ്ണം കൂടുകയാണെന്നാണ് ലഭിക്കുന്ന സൂചനകൾ.\nസാത്താൻ ബലിയർപ്പിക്കുന്ന നിരവധി ഗൂഢസംഘങ്ങൾ കേരളത്തിലുണ്ടെന്ന സത്യം മുഖ്യധാരാമാധ്യമങ്ങൾ വർഷങ്ങൾക്ക് മുമ്പുതന്നെ റിപ്പോർട്ട് ചെയ്തിട്ടുള്ളതാണ്. എന്നാൽ, വ്യക്തമായ തെളിവുകൾ ശേഖരിക്കുന്നതിന് പ്രയാസമുള്ളതിനാലും ഇത്തരം സാത്താൻ ആരാധനാ സംഘങ്ങളുമായി സമൂഹത്തിലെ ഉന്നതർക്ക് ബന്ധമുള്ളതിനാലും പൊലീസ് കേസ് എടുക്കാൻ തയാറാകുന്നില്ല എന്നാണ് അണിയറ വാർത്തകൾ.\nസമീപകാലത്ത്, നമ്മുടെ വൻ നഗരങ്ങൾ കേന്ദ്രീകരിച്ച് നടക്കുന്ന ലഹരിമരുന്ന് കടത്തിനും ലൈംഗിക വ്യാപാരത്തിന് പിന്നിലും പ്രവർത്തിക്കുന്നത് സാത്താൻ സംഘങ്ങളാണെന്നും കേൾക്കുന്നു. ഏറെ മൂല്യബോധവും ശാസ്ത്രാഭിമുഖ്യവും പ്രതികരണശേഷിയുമുള്ള സമൂഹമെന്ന നിലയിൽ കേരളജനതയെ ലോകം ആദരിക്കുന്നു. എന്നാൽ പ്രാകൃതവും ആധുനിക സാംസ്‌ക്കാരിക ബോധ്യങ്ങളെയും മാനവിക മൂല്യങ്ങളെയും വെല്ലുവിളിക്കുന്ന സാത്താൻ സംഘങ്ങൾക്ക് എതിരെ പരസ്യമായി പ്രതികരിക്കാൻ മടിക്കുന്നുവെന്നത് ലജ്ജാകരമല്ലേ?\n1980കളിൽ അമേരിക്കയിലാകെ നവസാത്താനിസ്റ്റുകൾ അതിവിനാശകരമായ ഒരു തരംഗം തന്നെ സൃഷ്ടിച്ചെന്ന് വേണമെങ്കിൽ പറയാം. അക്കാലത്ത് സാത്താൻ പൂജകൾക്കായി ഡെ കെയർ സെന്ററുകളിൽനിന്ന് കുട്ടികളെ തട്ടിയെടുക്കുന്നുവെന്ന വ്യാപകമായ ആരോപണം ഉയർന്നെങ്കിലും വ്യക്തമായ തെളിവുകളുടെ അഭാവത്തിൽ ആ ദിശയിലുള്ള അന്വേഷണം പൊലീസ് അവസാനിപ്പിക്കുകയായിരുന്നു.\nസ്വന്തം നേട്ടങ്ങൾക്കുവേണ്ടി വ്യക്തിപരമായി സാത്താനെ സേവിക്കുകയും ദുർമന്ത്രവാദം നടത്തുകയുമാണ് പരമ്പരാഗതമായ രീതി. സാമ്പത്തിക ലാഭമോ ശത്രു നിഗ്രഹമോ ഒക്കെയാണ് അവർ ആഗ്രഹിക്കുന്നതും. എന്നാൽ ഇതിൽനിന്ന് വ്യത്യസ്തമായി സംഘം ചേർന്ന് കൃത്യമായ ആചാരാനുഷ്~ാനങ്ങളോടെ സമൂഹമായി ആരാധന നടത്തുകയാണ് നവസാത്താനിസ്റ്റുകളുടെ ശൈലി. ബലിയർപ്പണത്തിനായി പ്രത്യേകം തിരഞ്ഞെടുക്കപ്പെട്ട പൂജാരികളുമുണ്ട് അവർക്കിടയിൽ.\nനിരീശ്വരവാദസാത്താനികർ എന്ന് സ്വയം വിശേഷിപ്പിക്കുന്നവരാണ് നവസാത്താനിസ്റ്റുകൾ. കാരണമുണ്ട് അവർക്ക് പറയാൻ. തങ്ങൾ ദൈവത്തിനെയോ പിശാചിനെയോ ആരാധിക്കുന്നവരല്ല എന്നാണ് അവരുടെ വാദം. തങ്ങൾക്ക് സ്വർഗത്തിലും നരകത്തിലും വിശ്വാസമില്ലെന്നും ഇക്കൂട്ടർ അവകാശപ്പെടുന്നു. സ്വയം ആരാധിക്കുക (തന്നെത്തന്നെ പൂജിക്കുകയെന്ന സ്വാർത്ഥ സങ്കൽപ്പം) എന്ന മാർഗമാണ് നവസാത്താനിസ്റ്റുകൾ മുന്നോട്ടുവെക്കുന്ന പ്രായോഗിക സിദ്ധാന്തം.\nപൈശാചിക ശക്തിയുണർത്തി ഇച്ഛിക്കുന്ന കാര്യങ്ങൾ നേടിയെടുക്കാനുള്ള പ്രായോഗിക പരിശീലനമാണ് സംഘം ചേർന്നുള്ള സാത്താനാരാധനയിൽ നൽകുന്നത്. പൈശാചിക പൂജയിലൂടെ ബാഹ്യലോകത്തെ ആജ്ഞാനുസരണം നിയന്ത്രിക്കാമെന്നും അതിലൂടെ കാര്യസിദ്ധിലഭിക്കുമെന്ന അബദ്ധ ജടിലമായ അന്ധവിശ്വാസവും സാത്താനാരാധകർ ഈ ശാസ്ത്രയുഗത്തിലും പഠിപ്പിക്കുന്നു. മനുഷ്യനിൽ അന്തർലീനമായിരിക്കുന്ന ആത്മശക്തിയെ ഗുരു നിഷ്‌കർഷിക്കുന്ന മാർഗങ്ങളിലൂടെ ഉണർത്തിയെടുത്താൽ ഇച്ഛാനുസരണം കാര്യങ്ങൾ നേടിയെടുക്കാമെന്നും പരാശക്തിയുമായി ഒന്നാകാമെന്നുള്ള പ്രാചീന പൗരസ്ത്യ സങ്കൽപ്പങ്ങളോടാണ് നവസാത്താനിസ്റ്റുകൾക്ക് പ്രിയം.\nസാത്താനികർ സ്വന്തം ദൗത്യം പഠിപ്പിക്കുന്നതിനും പ്രചരിപ്പിക്കുന്നതിനുമായി വിവിധങ്ങളായ നൂതനമാർഗ്ഗങ്ങൾ ഉപയോഗപ്പെടുത്തുന്നുണ്ട്. ഇന്ന് ലോകത്തിലെ പേരെടുത്ത ഓൺലൈൻ വ്യാപാര ശൃംഖലകളിലൂടെ സാത്താനികവുമായി ബന്ധപ്പെട്ട പുസ്തകങ്ങളും വസ്തുക്കളും എളുപ്പത്തിൽ വിറ്റഴിക്കുന്നുണ്ടെന്ന ഭീതിജനകമായ സത്യവും നാം തിരിച്ചറിയണം. പ്രചാരണത്തിനായി നവമാധ്യമങ്ങളെയും ഉപയോഗപ്പെടുത്തുന്നു. പിശാചിനുവേണ്ടി പ്രചാരണം നടത്തുന്ന പല സൈറ്റുകൾക്കും റെയിറ്റിംഗ് മൂല്യം വളരെ കൂടുതലാണെന്നതും നമ്മെ ആശങ്കപ്പെടുത്തുന്നതാണ്.\nനവസാങ്കേതിക വിദ്യകൾ പ്രയോജനപ്പെടുത്തി മനുഷ്യസമൂഹത്തെ സാത്താൻ വേട്ടയാടുന്നുവെന്ന് സ്ഥാപിക്കാൻ കഴിയുന്ന നിരവധി ഉദാഹരണങ്ങളുണ്ട് ഇനിയും. മറ്റൊന്ന് സാത്താനെ പ്രതിനിധീകരിക്കുന്ന അടയാളങ്ങളും പ്രതീകങ്ങളുമാണ്. ഇന്ന് നമുക്കിടയിൽ സർവസാധാരണമായിക്കഴിഞ്ഞ ടാറ്റൂസ് ചിഹ്നങ്ങളും ബോഡി പിയേഴ്‌സിംങിന് ഉപയോഗിക്കുന്ന ആഭരണങ്ങളും സാത്താനെ വെളിപ്പെടുത്തുന്നവയാണെന്നും പറയപ്പെടുന്നു.\nക്രൈസ്തവരുടെ വിശിഷ്യാ, കത്തോലിക്കരുടെ സർവനാശമാണല്ലോ എക്കാലത്തും പിശാചിന്റെ സേവകർ ലക്ഷ്യം വെക്കുന്നത്. കത്തോലിക്കാ വിശ്വാസത്തെയും അതിലെ വിശുദ്ധങ്ങളായ ആചാരാനുഷ്ഠാനങ്ങളുടെയും വികൃതാനുകരണമാണ് നവ സാത്താനിസ്റ്റുകൾ പിൻതുടരുക. ‘സാത്താൻ ബൈബിൾ’, ‘കറുത്ത കുർബാന’ എന്നീ സംജ്ഞകൾതന്നെ അതിന് തെളിവ്.\nദൈവാലയങ്ങളിലെ സക്രാരികളിൽ അതിവിശുദ്ധമായി സൂക്ഷിച്ചിരിക്കുന്ന ദിവ്യകാരുണ്യം മോഷ്ടിച്ചെടുത്ത് അവഹേളിക്കുകയെന്നതും സാത്താൻ ആരാധാകരുടെ അതിനിന്ദ്യമായ കർമങ്ങളിലൊന്നാണ്. ‘കറുത്ത കുർബാന’ സമയത്ത് പിശാചിനെ വാഴ്ത്തി പുകഴ്ത്തുന്ന ഗാനങ്ങളാണത്രേ സാത്താനിസ്റ്റുകൾ ആലപിക്കുക. സാത്താൻ ആരാധന സമാപിക്കുക നഗ്‌ന നൃത്തത്തോടെയും മയക്കുമരുന്ന് ഉപയോഗത്തോടെയുമാകണമെന്ന് നിഷ്‌കർഷയുള്ളതായും പറയപ്പെടുന്നു.\nനവസാത്താനിക കർമങ്ങളുടെ തനിയാവർത്തനമാണ് കേരളത്തിലെ പൈശാചിക ബലിയർപ്പകരും അനുകരിക്കുന്നതെന്നാണ് മാധ്യമ വാർത്തകൾ പഠിക്കുമ്പോൾ മനസിലാകുന്നത്. കറുത്ത കുർബാനയും ലൈംഗിക വേഴ്ചയും മയക്കുമരുന്ന് ഉപയോഗവുമാണ് കേരളത്തിലെ സാത്താൻ ആരാധനയുടെയും ദുഷ്‌കർമങ്ങൾ. ആളൊഴിഞ്ഞ വീടുകളും ഫ്‌ളാറ്റുകളും എന്തിനേറെ വൻകിട റിസോർട്ടുകളും സാത്താൻ ആരാധനയ്ക്ക് വേദികളാകാറുണ്ടെന്ന് പറയപ്പെടുന്നു.\nയഥാർത്ഥ വസ്തുതകളെന്തെന്ന് അറിയാതെ ലഭിക്കുന്ന സാമ്പത്തിക നേട്ടങ്ങളും ഉന്നത ബന്ധങ്ങളുമാണ് ഉടമകൾക്ക് ഇതിന് ഒരു പ്രേരകഘടകമാകുന്നത്. മുമ്പൊക്കെ രഹസ്യസങ്കേതങ്ങളിലാണ് സാത്താനാരാധന നടന്നിരുന്നതെങ്കിലും സമീപകാലത്ത് സാവധാനം പരസ്യവേദികളിലേക്ക് എത്തുന്നതായും വാർത്തകളുണ്ട്.\nവിദേശ ടൂറിസ്റ്റുകളിൽനിന്നാണ് സാത്താൻ ആരാധന കേരളത്തിൽ പ്രചരിച്ചതെന്ന സ്ഥിരീകരിക്കാത്ത മാധ്യമ റിപ്പോർട്ടുകളുണ്ട്. ഫോർട്ടുകൊച്ചിയാണ് ഉത്ഭവകേന്ദ്രമെന്നും പറയപ്പെടുന്നു. വൻ നഗരങ്ങൾ കേന്ദ്രീകരിച്ച്നടന്നിരുന്ന സാത്താൻ ആരാധകർ ചെറുപട്ടണങ്ങളിലേക്കും വ്യാപിച്ചിട്ടുണ്ടെന്നും കേട്ടു തുടങ്ങിയിരിക്കുന്നു. സാത്താൻ ആരാധനയിൽ പങ്കെടുക്കുന്നവരിൽ ഭൂരിപക്ഷവും ക്രിസ്ത്യാനികളാണെന്ന വാർത്ത സത്യമെങ്കിൽ അത് ക്രൈസ്തവ സമൂഹത്തിനാകെ ഭീതി ജനകമാണ്.\nക്രൈസ്തവിക മൂല്യങ്ങളിൽ അധിഷ്ഠിതമായ ധാർമികബോധ്യങ്ങളും സാമൂഹ്യക്രമവും ഉന്മൂലനം ചെയ്യുക എന്നതാണ് സാത്താൻ ആരാധകരുടെ ദുഷ്ടലക്ഷ്യം. സമൂഹത്തിൽ അരാചകത്വം സൃഷ്ടിക്കുകയെന്നതും മാനവികതയെ തകർക്കുകയെന്നതും സാത്താനിക തന്ത്രമാണ്. അതിവേഗം വർദ്ധിച്ചുവരുന്ന ആഢംബരഭ്രമവും ലൗകിക ആസക്തികളും സുഖഭോഗ സംസ്‌ക്കാരവും ഫാഷൻ ജ്വരവും സാമ്പത്തിക നേട്ടങ്ങൾക്കുവേണ്ടിയുള്ള നിയന്ത്രണം വിട്ട പരക്കം പാച്ചിലുകളുമൊക്കെ പ്രാകൃതമായ പൈശാചിക ബന്ധങ്ങളിൽ മനുഷ്യ സമൂഹത്തെ കൊണ്ടുചെന്നെത്തിക്കുമെന്നതിൽ സംശയം വേണ്ട. മേൽ വിഷയങ്ങളിൽ ക്രൈസ്തവ ബോധ്യങ്ങളിൽ അടിയുറച്ച് നിന്ന് അവസരോചിതമായി പ്രതികരിക്കുന്നതിനും പ്രതിരോധനിലപാടുകൾ സ്വീകരിക്കുന്നതിന് ക്രൈസ്തവ സമൂഹം ആത്മപരിശോധന നടത്തേണ്ട സമയമാണിത്. ജാഗ്രത കുറവ് ഉണ്ടായിട്ടുണ്ടെങ്കിൽ ഇനിയെങ്കിലും ഉണരാൻ വൈകരുത്.\nഇന്റർനെറ്റിൽ കണ്ടെത്തുന്ന പല തെറ്റുകളും പിശാചിന്റെ കെണിയിൽ പെടുന്നവയാണെന്ന് വ്യക്തമായ പഠനങ്ങളുണ്ടായിട്ടുണ്ട്. സാത്താന്റെ പ്രവർത്തനങ്ങളിലേക്ക് വഴിതുറക്കുന്നവയാണ് പല മ്യൂസിക് ബാൻഡുകളുമെന്ന നിരീക്ഷണം പണ്ട് മുതൽതന്നെയുള്ളതാണ്. വിദ്യാർത്ഥികൾക്കിടയിൽ വ്യാപകമായിക്കൊണ്ടിരിക്കുന്ന ഓജോ ബോർഡ് കളികൾ, വിവിധതരം വീഡിയോ ഗെയിംസ് തിന്മയുടെ സ്വാധീനത്തിൽപ്പെടുത്തുന്നവയാണെന്ന അഭിപ്രായവും ശക്തമാണ്.\nയോഗ വിദ്യയെന്ന പേരിൽ പ്രചരിപ്പിക്കപ്പെടുന്ന പല കപട ആത്മീയ തത്വശാസ്ത്രങ്ങളും കൃത്യമായി പറഞ്ഞാൽ ക്രൈസ്തവ ലോകത്തിന് നേട്ടങ്ങൾക്ക് പകരം കോട്ടങ്ങൾ മാത്രമേ സമ്മാനിക്കൂ. മനുഷ്യന് ഭൂതപ്രേതാദികളിലുള്ള വിശ്വാസം വർദ്ധിപ്പിക്കുന്ന ആസ്ട്രൽ പ്രൊജക്ഷൻ തുടങ്ങിയ സിദ്ധാന്തങ്ങളും ഇവയുടെ പ്രായോഗിക പരിശീലനവും ക്രൈസ്തവ ലോകത്തിലാകെ വിനാശകരമാകുമെന്നതിൽ സംശയംവേണ്ട.


നീല ടീച്ചര് ഗ്രൂപ്പുകളും അശ്ലീല കമന്റുകളും, ഈ രോഗത്തിന് വീട്ടില് തന്നെ പ്രതിവിധി; ഗ്രൂപ്പിനെതിരെ നടി വിനീത കോശി - metromatinee.com Lifestyle Entertainment & Sports\nഅധ്യായന വര്‍ഷത്തില് ഓണ്‍ലൈന് പഠന സൌകര്യമാണ് സര്‍ക്കാര് ഒരുക്കിയത്. എന്നാല് ക്ലാസെടുത്ത അധ്യാപികയെ അപമാനിക്കുന്ന അശ്ലീല കമന്റുകളും ‘നീല ടീച്ചര്’ എന്ന ഗ്രൂപ്പുകളും ഉണ്ടാക്കിയവര്‍ക്കെതിരെ വിമര്‍ശനവുമായി രംഗത്തെത്തിരിക്കുകയാണ് നടി വിനീതാ കോശി.പ്ലസ് ടു വിദ്യാര്‍ത്ഥികള്‍ക്ക് ഇംഗ്ലീഷ് ക്ലാസെടുത്ത ടീച്ചര്‍ക്ക് നേരെയാണ് സൈബര് ആക്രമണം ഉണ്ടായത്. ഈ രോഗത്തിനുള്ള പ്രതിവിധി വീട്ടില് തന്നെയുണ്ടെന്നാണ് വിനീത ഫെയ്‌സ്ബുക്കില് കുറിച്ചിരിക്കുന്നത്.\nവിനീത കോശിയുടെ കുറിപ്പ്\nഈ മുകളില് കാണുന്ന സ്ക്രീന്‍ഷോട്ട്സ് ഒക്കെ കുട്ടികള്‍ക്ക് ഓണ്‍ലൈന് ക്ലാസ്സ് എടുത്ത ഒരു ടീച്ചറിനെ പറ്റിയാണ്. ടീച്ചര് ഇപ്പോ ഓര്‍ക്കുന്നുണ്ടാവും ഏതു നേരത്താണോ നീല സാരി ഉടുക്കാന് തോന്നിയത് എന്ന്. സത്യത്തില് ടീച്ചര് ഇനി ഏതു കളര് സാരി ഉടുത്താലും ഇതൊക്കെ തന്നെ കേള്‍ക്കേണ്ടി വന്നേനെ.\nഈ കമന്റ് പറഞ്ഞ ചേട്ടന്മാരെ നമുക്ക് ഒരിക്കലും തെറ്റ് പറയാന് പറ്റില്ല. കാരണം ഇത് ഒരുതരം രോഗം ആണ്. ഇതിനു എതിരെ എത്ര പ്രതിഷേധം നടന്നാലും ഇതൊന്നും മാറാനും പോണില്ല. പക്ഷേ ചില പൊടി കൈകള് ഉപയോഗിച്ച് ഇത് വീട്ടില് തന്നെ മാറ്റാന് കഴിയും.\nചെയ്യേണ്ടത് ഇത്ര മാത്രം : ആദ്യം നിങ്ങള്‍ക്കു ഏറ്റവും പ്രിയപ്പെട്ട ഒരു പെണ്‍കുട്ടിയുടെ അല്ലെങ്കില് ഭാര്യയുടെയോ അമ്മയുടേയോ ഫോട്ടോ/വിഡിയോ എടുക്കുക എന്നിട്ടു ഈ ടീച്ചറിനെ പറഞ്ഞ അതെ കമന്റ് ഒക്കെ പറഞ്ഞു നോക്കുക. എന്നും ഇത് മുടക്കം വരാതെ കൃത്യമായി ചെയ്യുക. ഉറപ്പായും ഭേദം ഉണ്ടാകും.\nഇതൊക്കെ വീട്ടില് താനെ തീര്‍ക്കാവുന്ന രോഗമേ ഉള്ളു. അതിനു ഇനി പൊലീസിനെ ഒക്കെ ഇടപെടുത്തി, ഈ കോവിഡ് കാലത്തു അവര്‍ക്കു കൂടുതല് തലവേദന ഉണ്ടാക്കണോ. മാത്രമല്ല വല്ലവന്റേം പെണ്ണിനേയും ഭാര്യേനെയും അമ്മയേം ഒക്കെ പറഞ്ഞു നാട്ടുകാരുടെ കൈയില് നിന്ന് ഇത്രേം തെറിയും വാങ്ങേണ്ട ആവശ്യവും ഇല്ല.


ഇബേ ഇന്റഗ്രേഷൻ - ഇ -എക്സ്പോർട്ട് പ്രൊപ്പാർസ്\nനിങ്ങളുടെ Ebay.com സ്റ്റോർ കൈകാര്യം ചെയ്യുന്നത് Propars ഉപയോഗിച്ച് എളുപ്പമാണ്!\nപ്രൊപാർസുമായി ഇബേയിൽ വിൽക്കാൻ ആരംഭിക്കുക, നിങ്ങളുടെ ഉൽപ്പന്നങ്ങൾ 24 വ്യത്യസ്ത രാജ്യങ്ങളിൽ വിൽക്കും!\nപ്രൊപാർസ് ഇബേ സംയോജനമുള്ള 24 രാജ്യങ്ങളിലേക്ക് ഇ-കയറ്റുമതി ചെയ്യുന്നത് വളരെ എളുപ്പമാണ്!\nഇബേയിൽ നിന്നുള്ള നിങ്ങളുടെ ഓർഡറുകൾ നിങ്ങളുടെ മറ്റ് ഓർഡറുകൾക്കൊപ്പം ഒരേ സ്ക്രീനിൽ ശേഖരിക്കും.\nനിങ്ങൾ പ്രൊപ്പാർസിലേക്ക് ചേർക്കുന്ന ഉൽപ്പന്നങ്ങൾ ഒറ്റ ക്ലിക്കിലൂടെ ഇബേയിൽ വിൽക്കാൻ കഴിയും.


കശ്മീര് കൂട്ടക്കൊല : അന്വേഷണമില്ലെന്ന് അദ്വാനി | Advani rules out probe into J - Malayalam Oneindia\nകൊലപാതക പരമ്പരക്ക് പിന്നില് പാകിസ്ഥാനാണെന്ന് ലോകത്തിന് മുഴുവന് വ്യക്തമാണ്. ഇക്കാര്യത്തില് ഇന്ത്യയെ അന്താരാഷ്ട്ര സമൂഹത്തിന് മുന്നില് കുറ്റവാളിയാക്കാനാണ് പാകിസ്ഥാന് ശ്രമിക്കുന്നത്. അദ്വാനി കുറ്റപ്പെടുത്തി.\nഈയവസരത്തില് ഒരു അന്വേഷണം നടത്തിയാല് നമ്മുടെ സുരക്ഷാവീഴ്ചകള് വ്യക്തമാകാന് ഇടയുണ്ട്. ഇത് പാകിസ്ഥാന്റെ നടപടികളെ ന്യായീകരിക്കലാകുമെന്ന് അദ്വാനി പറഞ്ഞു.


മലയാളനാട്ടിലെ ഏതൊരു ദേശത്തിനും അതിലെ ജാതി-മത-കുടുംബ കൂട്ടായ്മകള്‍ക്കും ചരിത്രമുണ്ട്. ഈ ചരിത്രങ്ങളിലെല്ലാം ഒന്നുചേരുന്നതാണ് കേരളത്തിന്റെ സമഗ്രചരിത്രം. കേവലം രാജവംശങ്ങളുടെ ഉയര്‍ച്ചതാഴ്ചകളുടെ കഥ പറഞ്ഞുപോകുന്ന നമ്മുടെ ഭൂരിപക്ഷം ചരിത്രഗ്രന്ഥങ്ങളും പറയാത്തത് കേരളനാടിന്റെ ഈ സൂക്ഷ്മ ചരിത്രമാണ്. അവിടെയാണ് കേരളചരിത്രത്തിന്റെ നാട്ടുവഴികള് എന്ന ഈ പുസ്തകത്തിലെ പ്രാദേശിക ചരിത്രപഠനങ്ങളുടെ പ്രസക്തി. ദേശചരിത്രങ്ങളുടെ ഉള്‍വഴികളിലേക്ക് അവ നമ്മെ കൂട്ടിക്കൊണ്ടു പോകുന്നു. ഇവിടെ ചരിത്രം പൊതുചരിത്രമല്ല, നിങ്ങളുടെ വീടിന്റെയും നാടിന്റെയും കൂടി ചരിത്രമാകുന്നു. മലയാളത്തിലെ വിവിധ കാലങ്ങളില് നടന്ന പ്രാദേശിക ചരിത്രാന്വേഷണങ്ങളുടെ ആദ്യ സമാഹാരമാണ് കേരളചരിത്രത്തിന്റെ നാട്ടുവഴികള്. ചരിത്രപണ്ഡിതരായ ഡോ. എന്.എം നമ്പൂതിരിയും പി.കെ ശിവദാസുമാണ് ഈ പുസ്തകം എഡിറ്റ് ചെയ്തിരിക്കുന്നത്. ഡി.സി ബുക്‌സ് പുറത്തിറക്കിയിരിക്കുന്ന ഈ കൃതിയുടെ നാലാം പതിപ്പ് ഇപ്പോള് പുറത്തിറങ്ങിയിട്ടുണ്ട്.


സീറോമലബാർ ഉയിർപ്പുകാലം അഞ്ചാം ചൊവ്വ മെയ് 17 ലൂക്കാ 8: 1-8 അനുഗമനം | Catholic Church News Malayalam\nHome Reflections Reflection: Syro Malabar സീറോമലബാർ ഉയിർപ്പുകാലം അഞ്ചാം ചൊവ്വ മെയ് 17 ലൂക്കാ 8: 1-8 അനുഗമനം\nഈ വചനഭാഗത്ത് യേശുവിനെ അനുഗമിച്ച സ്ത്രീകളെക്കുറിച്ചാണ് വിവരിച്ചിരിക്കുന്നത്. അനുഗാമികളെ തെരെഞ്ഞെടുക്കുന്നതിൽ യേശുവിന് വിവേചനമില്ലായിരുന്നു എന്നതാണ് ഇവിടെ പ്രകടമാകുന്ന കാര്യം. വ്യത്യസ്തങ്ങളായ തലങ്ങളിൽ നിന്നും വന്ന സ്ത്രീകൾ അവനെ അനുഗമിക്കുന്നു.\nഇന്നും നമ്മുടെ പശ്ചാത്തലമോ, ഭൂതകാലമോ പരിഗണിക്കാതെ അവൻ നമ്മെയെല്ലാം വിളിക്കുന്നു. അവന് നമ്മിൽ എല്ലാവരിലും വലിയ പ്രതീക്ഷയുണ്ട്. നമ്മളെല്ലാവരും – നിങ്ങളും ഞാനും – വിശുദ്ധരാകണമെന്ന് അവൻ ആഗ്രഹിക്കുന്നു. നമ്മുടെ ഭൂതകാലം നോക്കാതെ നമ്മെ വിളിച്ച യേശുവിനെ നമ്മൾ എങ്ങനെ അനുഗമിക്കുന്നു എന്നത് പ്രധാനപ്പെട്ട കാര്യമാണ്. നമ്മളാലാവുംവിധം അവനോട് വിശ്വസ്തത പുലർത്തി അനുഗമനം തുടരുകയാണ് നമ്മൾ ചെയ്യേണ്ടത്. ഇപ്പോൾ എന്തു ചെയ്യുന്നു എന്നതും ഇനി എന്തു ചെയ്യുന്നു എന്നതുമാണ് ദൈവം പരിഗണിക്കുന്നത്.


എന്റെ അച്ഛനെ അല്ലാതെ കണ്ടവന്റെ തന്തയെ ഞാൻ പോയി പിന്തുണയ്ക്കണോ?രോഷത്തോടെ ദിയ കൃഷ്ണ\nPublished at Apr 11, 2021 04:53 PM\nതനിക്കെതിരെ നടക്കുന്ന പ്രചാരണങ്ങളെ കുറിച്ച് രോഷത്തോടെ പ്രതികരിച്ച് ബിജെപി സ്ഥാനാര്‍ഥിയും നടനുമായ കൃഷ്ണകുമാറിന്റെ മകളായ ദിയ കൃഷ്ണ. അച്ഛന്റെ രാഷ്ട്രീയം അടക്കം ചൂണ്ടിക്കാണിച്ച് തനിക്കെതിരെ അപകീർത്തിപരമായ പ്രചാരണം നടത്തുന്ന വ്യക്തിക്കെതിരെയാണ് ദിയയുടെ മറുപടി. ഇൻസ്റ്റഗ്രമിൽ ലൈവിലെത്തിയാണ് ദിയ നിലപാട് വ്യക്തമാക്കിയത്. സാമ്പത്തിക പരമായ കാര്യങ്ങളും ഇവർ ചൂണ്ടിക്കാട്ടുന്നു.\nഎട്ടുലക്ഷത്തോളം പേർ പിന്തുടരുന്ന ദിയയുടെ േപജിലൂടെ പണം വാങ്ങി പ്രെമോഷനുകളും ചെയ്തിരുന്നു. ഇതുമായി ഉണ്ടായ ഒരു പ്രശ്നമാണ് താരം ചൂണ്ടികാട്ടുന്നത്. ഇതിനിടയിൽ തന്റെ വ്യക്തിപരമായ കാര്യങ്ങളെയും കുടുംബത്തെയും ചേർത്ത് നടത്തിയ പരാമർശത്തോട് രൂക്ഷമായി തന്നെ ദിയ പ്രതികരിക്കുന്നു.\n‘എനിക്ക് ഒരു തന്തയേ ഉള്ളൂ. അയാളെ പോലെ പല തന്തമാരുടെ സ്വഭാവം എനിക്കില്ല. എന്നെയും അച്ഛനെയും ചേച്ചിയെയുമൊക്കെ പറയാൻ ഇയാൾക്ക് എന്ത് അധികാരം. എന്റെ അച്ഛന്റെ രാഷ്ട്രീയത്തെയും പാർട്ടിയെയും ഇയാൾ കളിയാക്കി. എനിക്ക് രാഷ്ട്രീയമില്ല. പക്ഷേ എന്റെ അച്ഛൻ രാഷ്ട്രീയത്തിൽ നിൽക്കുമ്പോൾ, എന്റെ അച്ഛനെ അല്ലാതെ കണ്ടവന്റെ തന്തയെ ഞാൻ പോയി പിന്തുണയ്ക്കണോ. സ്വന്തം അച്ഛനെ എന്തിന് പിന്തുണയ്ക്കുന്നു എന്നാണ് പലരുടേയും ചോദ്യം. പിന്നെ ഞാൻ നിങ്ങളുടെ തന്തയെ വന്ന് സപ്പോർട്ട് ചെയ്യണോ?’ ദിയ രോഷത്തോടെ ചോദിക്കുന്നു.\nShould I go and support my father not yours? Diya Krishna angrily


പോലീസിനെ ആക്രമിച്ച് കലാപമുണ്ടാക്കാന് ശ്രമിച്ച പ്രതി പിടിയില് - Rashtrabhoomi\nപോലീസിനെ ആക്രമിച്ച് കലാപമുണ്ടാക്കാന് ശ്രമിച്ച പ്രതി പിടിയില്. ഹര്‍ത്താലുമായി ബന്ധപ്പെട്ട് നടത്തിയ അക്രമസംഭവങ്ങളേത്തുടര്‍ന്ന് പോലീസിനെ ആക്രമിക്കുകയും രാഷ്ട്രീയ കക്ഷികള് തമ്മില് കലാപമുണ്ടാക്കാന് ശ്രമിക്കുകയും ചെയ്ത പ്രതിയാണ് പിടിയിലായത്.\nതമിഴ്നാട്ടുകാരനും പെരുമ്പാവൂരില് താമസിക്കുന്നതും, നിരവധി ക്രിമിനല് കേസ്സുകളില് പ്രതിയുമായ സെന്തില് കുമാര് ആണ് പിടിയിലായത്.\nഹര്‍ത്താലക്രമവുമായി ബന്ധപ്പെട്ട് അറസ്റ്റിലായ പ്രതികളില് നിന്നും ലഭിച്ച വിവരത്തിന്‍റെ അടിസ്ഥാനത്തില് സൈബര് സെല് വഴി നടത്തിയ അന്വേഷണത്തിലാണ് ഹര്‍ത്താലിനോടനുബന്ധിച്ച് പ്രതി കലാപമുണ്ടാക്കാന് ശ്രമിച്ചതിന്‍റെ തെളിവുകള് കണ്ടെത്തിയത്.\nപ്രതിയെ 14 ദിവസത്തേക്ക് റിമാണ്ട് ചെയ്തു. പെരുമ്പാവൂര് പോലീസ് ഇന്‍സ്പെക്ടര് ബൈജു പൗലോസിന്‍റെ നേതൃത്വത്തിലുള്ള പോലീസ് സംഘമാണ് പ്രതിയെ അറസ്റ്റ് ചെയ്തത്.


Rahman again in Malayalam - Malayalam Filmibeat\nറഹ്മാന് വീണ്ടും മലയാളത്തില്\nഏറെ കാലത്തിന് ശേഷം നടന് റഹ്മാന് മലയാളത്തിലേക്ക് തിരിച്ചെത്തുന്നു. ഒട്ടേറെ ചിത്രങ്ങളില് കൗമാര നായകനായി അഭിനയിച്ച, കൗമാരപ്രായക്കാരുടെ ഹരമായിരുന്ന റഹ്മാന് സന്ധ്യമോഹന്റെ മിഡില് ഈസ്റ് മഹാദേവന് എന്ന ചിത്രത്തിലൂടെയാണ് തിരിച്ചുവരവ് നടത്തുന്നത്.\nനേരത്തെ മിഡില് ഈസ്റ് മഹാദേവനില് നായകനായി മുകേഷിനെയാണ് തീരുമാനിച്ചിരുന്നത്. എന്നാല് മുകേഷ് പിന്മാറിയതോടെ പകരം റഹ്മാനെത്തുകയായിരുന്നു.\nനാട്ടില് കുറെക്കാലം രാഷ്ട്രീയം പയറ്റി നടന്ന് ഗള്‍ഫിലെത്തുന്ന മഹാദേവന്റെ അനുഭവങ്ങള് തമാശരൂപത്തിലാണ് അവതരിപ്പിക്കുന്നത്.\nമലയാളത്തില് മമ്മൂട്ടിക്കും മോഹന്‍ലാലിനുമൊപ്പം പ്രധാന കഥാപാത്രങ്ങളെ അവതരിപ്പിക്കുകയും ഒട്ടേറെ ചിത്രങ്ങളില് നായകനായി അഭിനയിക്കുകയും ചെയ്ത റഹ്മാന് അവസരങ്ങള് കുറഞ്ഞതോടെ തമിഴില് ചേക്കേറുകയായിരുന്നു. പിന്നീട് തമിഴിലും അവസരങ്ങള് കുറഞ്ഞു. ഏറെ കാലത്തിന് ശേഷം ഡ്രീസ് എന്ന മലയാള ചിത്രത്തില് അഭിനയിച്ചിരുന്നെങ്കിലും വേണ്ടത്ര ശ്രദ്ധിക്കപ്പെട്ടില്ല.


ഓസ്‌ട്രേലിയയില് ചരിത്രനേട്ടം കുറിച്ച് ഇന്ത്യ; സിഡ്‌നി ടെസ്റ്റ് സമനിലയില്\nJanam TV Web Desk Jan 7, 2019, 09:36 am IST\nസിഡ്‌നി: ഓസ്‌ട്രേലിയന് മണ്ണില് ചരിത്രം കുറിച്ച് ടീം ഇന്ത്യ. ഓസ്‌ട്രേലിയയെ 2-1ന് പരാജയപ്പെടുത്തി ഇന്ത്യ ടെസ്റ്റ് പരമ്പര സ്വന്തമാക്കി. അവസാന ദിവസത്തെ കളി മഴ മൂലം തടസ്സപ്പെട്ടതോടെ മത്സരം സമനിലയിലായതായി തീരുമാനിക്കുകയായിരുന്നു. ഇതോടെ ഓസീസ് മണ്ണില് ടെസ്റ്റ് പരമ്പര വിജയിക്കുന്ന ആദ്യ ക്യാപ്റ്റനെന്ന ബഹുമതി വിരാട് കോഹ്‌ലി സ്വന്തമാക്കി.\nഫാസ്റ്റ് ബൗളര്‍മാരുടെ മികവും ഇന്ത്യന് ജയത്തില് നിര്‍ണായകമായി. മൂന്നു സെഞ്ച്വറി നേടിയ ചേതേശ്വര് പൂജാരയാണ് പരമ്പരയിലെ താരം. ഒന്നാം ഇന്നിംഗ്‌സില് ഓസീസിനെ 300 റണ്‍സിന് പുറത്താക്കിയ ഇന്ത്യ 322 റണ്‍സിന്റെ ലീഡ് സ്വന്തമാക്കിയിരുന്നു. അഞ്ച് വിക്കറ്റ് നേടിയ കൂല്‍ദീപ് യാദവും മികച്ച പ്രകടനമാണ് പുറത്തെടുത്തത്. മഴ മൂലം നാലാം ദിവസത്തെ ആദ്യ സെഷന് മുഴുവന് നഷ്ടമായിരുന്നു.


Redwine Malayalam: mohanlal new look malayalam movie 2014\nmohanlal new look malayalam movie 2014\nലാലിന്റെ ന്യൂ ഗെറ്റപ്പ്\nമോഹന്‍ലാല് എന്ന നടന്റെ പ്രായത്തെ തിരിച്ചറിയാതെ പോകുന്നതാണ് പല സംവിധായകരുടെയും പരാജയം. അമ്പതുപിന്നിട്ട ലാലിനെ കൊണ്ട് പ്രേമിപ്പിക്കുകയും പെണ്ണിനു പിന്നാലെ ഓടിപ്പിക്കുകയും ചെയ്യുന്ന സംവിധായര്‍ക്കു മാറുന്ന മലയാള\nസിനിമയെ അറിയാതെ പോകുകയായിരുന്നു. ലാലിനെ വച്ച് ഹിറ്റൊരുക്കിയ പല സംവിധായകരും ഇത്തരത്തില് പരാജയപ്പെട്ടിരുന്നു. ഇവിടെയാണ് ബി. ഉണ്ണികൃഷ്ണന്റെ വിജയം. ഗ്രാന്‍ഡ്മാസ്റ്റര്,\nമിസ്റ്റര് ഫ്രോഡ് എന്നീ ചിത്രങ്ങളില് നരച്ച മുടിയിലാണ് ലാല് പ്രത്യക്ഷപ്പെടുന്നത്. അതായത് ലാലിന്റെ യഥാര്‍ഥ രൂപം. ഗ്രാന്‍ഡ് മാസ്റ്ററില് നിന്നു വ്യത്യസ്തമായി മുടിയും താടിയും നരച്ച രൂപത്തിലാണ് ഉണ്ണികൃഷ്ണന് മിസ്റ്റര് ഫ്രോഡില് ലാലിലെ\nഅവതരിപ്പിക്കുന്നത്. പേരില്ലാത്തൊരു കഥാപാത്രത്തെയാണ് ലാല് ഈ ചിത്രത്തില് അവതരിപ്പിക്കുന്നത്. കോവിലകത്തെ സ്വത്തുതര്‍ക്കം പരിഹരിക്കാന് എത്തുന്ന ആളായിട്ടാണ് ലാല് അഭിനയിക്കുന്നത്. എന്നാല് ഈ കഥാപാത്രം വരുന്നതോടെ\nകോവിലകത്തെ പ്രശ്‌നം രൂക്ഷമാകുകയാണ്. മലയാള സിനിമയില് പതിവായി പറയാറുള്ള തറവാടും സ്വത്തുതര്‍ക്കവുമൊക്കെതന്നെയാണ് ഉണ്ണികൃഷ്ണനും പറയുന്നത്.\nപതിവായി ആക്ഷന് ചിത്രങ്ങളാണ് ഉണ്ണികൃഷ്ണന് ഒരുക്കാറുള്ളത്. അതില് അധികവും പൊളിട്ടിക്കല് ത്രില്ലറായിരിക്കും. ഇക്കുറി ഉണ്ണികൃഷ്ണനും വഴിമാറി നടക്കുകയാണ്. സിദ്ദീഖ്, ബാലചന്ദ്രന്, ബാലചന്ദ്രന് ചുള്ളിക്കാട്, തമിഴ്‌നടന് വിജയകുമാര്,\nസായികുമാര്, ശ്രീരാമന്, വിജയ്ബാബു, രാഹുല് മാധവ്, എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. പല്ലവിയാണ് നായിക. ഗ്രാന്‍ഡ്മാസ്റ്ററില് ലാലിന്റെ ഗെറ്റപ്പ് ഏറെ ശ്രദ്ധിക്കപ്പെട്ടിരുന്നു. മിസ്റ്റര് ഫ്രോഡിലെ ലാലിനെയും മലയാളിക്ക്\nPosted by sj at 4:23 AM


വര്‍ക്കേഴ്സ് ഫോറം: പരേതാത്മാവ്\nമരണത്തില് ഒരു നിഗൂഢതയുണ്ട്. സ്വന്തം മരണം അയാളൊഴികെ മറ്റെല്ലാവരും അറിയുന്നു എന്നതാണത്. അതുകൊണ്ട് പരേതനെ ഒരു തരത്തിലും വിഷമിപ്പിക്കാതെ സര്‍വാഡംബര വിഭൂഷിതനായാണ് പരലോക യാത്ര. ഒരാള് സ്വന്തം മരണം അറിഞ്ഞാല് എന്തായിരിക്കും അവസ്ഥ? അതിലേക്കൊരു സാഹസികമായ അന്വേഷണമാണിത്. പതിവുപോലെ ഇതിലെ കഥാപാത്രങ്ങള് വ്യാജവും സംഭവങ്ങള് നിര്‍വ്യാജവുമാണ്.\nചാനലുകാരാണ് എന്നെ എന്റെ മരണവിവരമറിയിച്ചത്. കുറച്ചു ദിവസമായി അസുഖബാധിതനായി കിടപ്പിലായിരുന്നു. ചെറിയ പനി, ഛര്‍ദി, വയറിളക്കം എന്നീ ചില്ലറ രോഗങ്ങളുമായി സസുഖം കഴിഞ്ഞുകൂടുകയായിരുന്നു ഞാന് . ജീവിതത്തിന് ഒരു ചലനം കിട്ടിയ മുഹൂര്‍ത്തങ്ങള് ആഹ്ലാദപൂര്‍വം ആസ്വദിക്കുകയായിരുന്നു ഞാന് . ഇതിനിടയില് ചാനല് തീവ്രവാദികള് വിളിച്ചു. അവര്‍ക്ക് ഒറ്റക്കാര്യം അറിഞ്ഞാല് മതി. "തട്ട്വോ?" "തട്ടില്ല" എന്നാണ് മറുപടിയെങ്കില് ജോലി നീണ്ടുപോകുന്നതിലെ അസ്വസ്ഥത പ്രകടിപ്പിച്ച് അവര് ഫോണ് താഴെ വയ്ക്കും.\nആകാംക്ഷകൊണ്ട് സഹിക്കാന് കഴിയാതിരുന്ന ധര്‍മിഷ്ഠനായ ഒരു ചാനല്‍കാരന് സ്നേഹപൂര്‍വം ചോദിച്ചു. "ഈയിടെയെങ്ങാനും വല്ല സാധ്യതയുമുണ്ടോ ആശാനെ?" ഞാന് ചിരിച്ചു. ഞാന് മരിച്ചാല് സാഹിത്യത്തിന്റെ കൂമ്പടയുമെന്ന് ഉറച്ച വിശ്വാസമുള്ള ഞാന് മരണത്തിന്റെ എല്ലാ നീക്കങ്ങളെയും തന്ത്രപൂര്‍വം ചെറുത്തു. ഞാന് സൃഷ്ടിക്കുന്ന വിടവ് നികത്താനാവാത്തതാകുമെന്ന് ഉത്തമ വിശ്വാസമുള്ള ഞാന് അത്തരമൊരു ദുര്‍ഗതി സാഹിത്യത്തിന് വരാതിരിക്കാന് കിണഞ്ഞു പരിശ്രമിച്ചു. അതിരുകളില്ലാത്ത അനന്തസാഹിത്യ ആകാശവിസ്മയം, അതില് എന്റെ സര്‍ഗാത്മകത.... വിനയപൂര്‍വം ഞാന് അഹങ്കരിച്ചു. ഞാന് മരിച്ചാല് പിന്നെ ഈ സാഹിത്യ സിംഹാസനത്തില് ആരാണ് കയറിയിരിക്കുക?. ഞാന് ഞെട്ടിപ്പോയി. "ഞാനിരുന്നേടത്തോ ഈ ശ്മശ്രുക്കള് ..? വയ്യ എനിക്കു താങ്ങാന് വയ്യ..."\nഅങ്ങനെ നാനാവിധത്തിലും ഖിന്നനായിരിക്കവെയാണ് ചാനല്‍തീവ്രവാദികള് മരണക്കൊതിയോടെ എനിക്കു ചുറ്റും മണത്തു നടക്കുന്നത്. എന്നാല് ഒരിക്കല് അത് സംഭവിച്ചു. രാവിലെ ടിവി തുറന്ന ഞാന് എന്റെ മരണവാര്‍ത്ത വായിച്ചു. ഒറ്റ നിമിഷം!. ഞാന് എന്റെ നാഡി പരിശോധിച്ചു. ശ്വാസം ആഞ്ഞു വലിച്ചു. കാഴ്ചശക്തി പരിശോധിച്ചു. ഒന്നിനും കുഴപ്പമില്ല. ഞാന് മരിച്ചെന്ന് എനിക്കു ബോധ്യമായില്ല. പക്ഷെ ചാനലുകാര് സമ്മതിക്കുന്നില്ല. ഞാന് മരിച്ചെന്ന് അവര് ഉറപ്പിച്ചു പ്രഖ്യാപിച്ചു. ഞാന് ചാനലിലേക്ക് വീണ്ടും നോക്കി. ഒഴുകുകയാണ് എന്റെ വിശേഷണങ്ങള് . ".....കവി, എഴുത്തുകാരന് . സാമൂഹ്യപ്രവര്‍ത്തകന് , സാംസ്കാരിക നായര് സര്‍വീസ് യൂണിയന് പ്രസിഡന്റ്, കലാകാര കരയോഗം ട്രഷറര് , അനീതി നിര്‍വാരണ സെക്രട്ടറി എന്നിങ്ങനെ നമ്മുടെ സാഹിത്യ- സാംസ്കാരിക ചക്രവാളത്തിലെ ശുക്രനക്ഷത്രം പൊലിഞ്ഞു...കേരളഭൂമി വീണു കരയുന്നു..." മരിച്ചില്ലെങ്കിലും എനിക്കു സന്തോഷമായി. സ്വന്തം ചരമ വാര്‍ത്ത വായിക്കാന് ആര്‍ക്കാണ് ആഗ്രഹമില്ലാത്തത്?. ആരാണ് അതിനു കൊതിക്കാത്തത്?\nഅലങ്കാരങ്ങള് ... ഉപമകള് .. ഉല്‍പ്രേക്ഷകള് ...മഞ്ജരി കേക കാകളികള് ...ഉടുത്തൊരുങ്ങിയ നതോന്നതകള് ..ഇടയ്ക്കിടക്ക് ശാര്‍ദൂല വിക്രീഡിതങ്ങളുടെ എത്തിനോട്ടങ്ങള് ..ഹായ്! കൊതിയാവ്ണൂ! ജീവിതത്തില് ഇതെല്ലാം ജീവനോടെ കേള്‍ക്കാന് കഴിഞ്ഞ ഞാനെത്ര ഭാഗ്യവാന്! ഒരു അനുശോചന യോഗത്തിലെ ആദ്യത്തെ രണ്ടു വാചകങ്ങളെങ്കിലും കേള്‍ക്കാതെ മരിക്കുന്നവര് എത്ര നിര്‍ഭാഗ്യവാന്മാര്! സത്യത്തില് നമ്മുടെ ശത്രുക്കള് നമ്മളെ എത്രമാത്രം സ്നേഹിച്ചിരുന്നെന്ന് അറിയണമെങ്കില് ഒന്ന് മരിച്ചു നോക്കണം. അപ്പോഴേ സ്നേഹത്തിന്റെ വിലയറിയൂ. യഥാര്‍ഥത്തില് നമ്മളെ ആത്മാര്‍ഥമായി സ്നേഹിക്കുന്നത് നമ്മുടെ മിത്രങ്ങളല്ല, ശത്രുക്കളാണെന്ന് അപ്പോഴേ അറിയൂ. നമ്മളെന്താണെന്ന് സ്വയം അറിയുന്നതും മരിച്ചു കഴിയുമ്പോഴാണ്. നമ്മള് ചെയ്തതെല്ലാം നന്മകള് മാത്രമായിരുന്നു. നാം നടത്തിയ കുതികാല് വെട്ടുകള് മസൃണമായ തലോടലുകളായിരുന്നെന്ന് മരിക്കുമ്പോഴെ മനസ്സിലാവൂ. നാം സംഘടിപ്പിച്ചെടുത്ത അവാര്‍ഡുകള് നമുക്കു മുന്നില് ഒന്നുമല്ലെന്നറിയാനും മരിക്കണം. എല്ലാം മറക്കാനും മറയ്ക്കാനും മരണത്തിനേ കഴിയൂ. അത് ജീവനോടുകൂടി കേട്ടുനില്‍ക്കാന് അവസരമുണ്ടാക്കിത്തന്ന ചാനല്‍ദൈവങ്ങളേ...നന്ദി!.\nചത്തവന്റെ സുവിശേഷം വായിക്കുകയാണ് വാര്‍ത്താവതാരകന് . പരേതനായ ഞാന് അത് ജീവനോടെ കേട്ടുനിന്നു. ജീവിതത്തിലെ അസുലഭ സുന്ദരമുഹൂര്‍ത്തം!. "...അദ്ദേഹത്തിന്റെ കവിതകള് മലയാളത്തിന്റെ സ്വര്‍ണഖനികളാണ്. ആ തൂലിക ചലിച്ചില്ലായിരുന്നെങ്കില് സരസ്വതീദേവിയുടെ തൊണ്ട വരണ്ടുപോവുമായിരുന്നു. വരികളില് അഗ്നി പാകിയിരുന്നു അദ്ദേഹം. അദ്ദേഹം കൊരുത്തെടുത്തത് ദിവ്യാക്ഷരങ്ങളുടെ തങ്കമാലകളായിരുന്നു..."- തകര്‍ക്കുകയാണ് ഒരുത്തന് . വാക്കുകള് തൊണ്ടയില് കുരുങ്ങി ശ്വാസം മുട്ടിയ ആ പുമാനെ അടിയന്തരമായി ആശുപത്രിയില് പ്രവേശിപ്പിച്ചാണ് ജീവന് രക്ഷിച്ചത്. "ഢാ.." ഞാന് പെട്ടെന്ന് പറഞ്ഞു പോയി. മരിച്ച കാര്യം ഞാന് ഒരു നിമിഷം മറന്നുപോയി. എന്റെ കവിത മുതുകുരങ്ങന് പൃഷ്ഠം ചൊറിയുന്ന പോലെയാണെന്ന് പറഞ്ഞയാളാണ് അത്. ഓടക്കുഴലെടുത്ത കാട്ടുപോത്താണ് അയാള് എന്ന് ഞാന് പറഞ്ഞപ്പോഴുണ്ടായ സ്വാഭാവികമായ തിരിച്ചടിയായിരുന്നു അത്.\nഎത്ര പെട്ടെന്നാണ് കുരങ്ങനും കാട്ടുപോത്തും മരണത്തിന്റെ മുന്നില് മാടപ്പിറാവുകളായി മാറിയത്. മറ്റൊരു സുഹൃത്ത് ഏങ്ങിയേങ്ങി കരഞ്ഞുകൊണ്ടാണ് സ്ക്രീനില് പ്രത്യക്ഷപ്പെട്ടത്. കരയാന് കൂടുതല് സമയമെടുക്കുന്നതു കണ്ടപ്പോള് വാര്‍ത്താവതാരകന് ഓര്‍മിപ്പിച്ചു. " പെട്ടെന്ന് കരയൂ....നമുക്ക് സമയമില്ല...അടുത്തയാള് തിരുവനന്തപുരം സ്റ്റുഡിയോയില് കരയാനിരിക്കുന്നുണ്ട്. എല്ലാവര്‍ക്കും അവസരം കൊടുക്കേണ്ടേ...പ്ലീസ്..." സമയക്കുറവ് ബോധ്യപ്പെട്ട അദ്ദേഹം പെട്ടെന്ന് വിഷയത്തിലേക്കു വന്നു. "...\nആ മഹാനുഭാവന്റെ തൂലികത്തുമ്പില് പിടിച്ചാണ് ഞാന് സാഹിത്യ നഭസ്സില് ആദ്യ ചുവടു വച്ചത്. എന്തൊരു വാത്സല്യമായിരുന്നു എന്നോട്. ഒരു പിതാവിനെപ്പോലെ എന്നെ സ്നേഹിച്ചിരുന്നു. എന്റെ പിന്നാലെ ഒരു രക്ഷിതാവിന്റെ കണ്ണുകളുമായി എപ്പോഴുമുണ്ടായിരുന്നു. എന്റെ ഈ തൂലിക എനിക്ക് ഇനി ധൈര്യമായി നിന്നെ ഏല്‍പിക്കാമെന്ന് അദ്ദേഹം പറയുമായിരുന്നു..എന്നോടൊന്നും ചോദിക്കരുത്...ഈ വേര്‍പാട് എനിക്ക് സഹിക്കാനാവുന്നില്ല എന്നെ കരയാനനുവദിക്കൂ.." കൊള്ളാം, മികച്ച അഭിനയം! "കവിതയുടെ അന്തകവിത്താണ് നീ" എന്ന് പരസ്യമായി അവനെപ്പറഞ്ഞതാണ് ഞാന്!. "ചുടലമുത്തി" എന്നായിരുന്നു അവന്റെ തിരിച്ചടി. അന്നുമുതല് ഞങ്ങള് തമ്മില് കണ്ടാല് മിണ്ടാറില്ല. മരണം എത്ര പെട്ടെന്നാണ് ഞങ്ങളെ തമ്മിലടുപ്പിച്ചത്. ചാനല് വിശ്രമരഹിതമായി പ്രകീര്‍ത്തനങ്ങള് തുടരവെ ഫോണടിച്ചു.\n"..ഹലോ.." "..ഹലോ.." "....ന്റെ വീടല്ലെ..?" "..അതെ.." "..എപ്പ്ളാ മരിച്ചെ..?" "..രാവിലെ.." "..എപ്പ്ളാ സംസ്കാരം..?" "..തീരുമാനിച്ചില്ല" "..\nതീരുമാനിക്കുമ്പോ അറിയിക്കണെ.." ഇനി മരിക്കാതെ രക്ഷയില്ല. ജനസഹസ്രങ്ങള് ഒഴുകി വരും. അവര്‍ക്കാവശ്യം ജീവിച്ചിരിക്കുന്ന എന്നെയല്ല. എന്തിന് ഞാന് അവരെ നിരാശരാക്കണം. മുറിയിലെ തറയില് വെള്ളവിരിച്ച് ഞാന് കിടന്നു; മരിച്ചവനായിത്തന്നെ. ഓരോരുത്തരായി അടുത്തു വന്നു. കൈകൂപ്പി. പുഷ്പഹാരങ്ങള് സമര്‍പ്പിച്ചു. ഒരു മിനിറ്റ് നോക്കിനിന്നു. കണ്ണുകള് ബാഷ്പാര്‍ദ്രമായി. എനിക്കും സങ്കടം വന്നു.\n"കരയരുത് അനിയാ കരയരുത്". ചിലര് എന്റെ കാലില് തൊട്ടു വന്ദിച്ചു. കൂട്ടത്തില് ഒന്നു നുള്ളിയോ എന്നും സംശയമുണ്ട്. ഉറപ്പാക്കിയതാവും. പുറത്ത് പ്രതികരണക്കാരെ അന്വേഷിച്ച് മാധ്യമക്കാരും മാധ്യമക്കാരെ അന്വേഷിച്ച് പ്രതികരണക്കാരും കറങ്ങിക്കൊണ്ടിരുന്നു. അങ്ങനെയും ഭൂമി ഉരുണ്ടതാണെന്ന് തെളിയിക്കപ്പെട്ടു. കിട്ടിയ അവസരം സമര്‍ഥമായി ഉപയോഗിച്ച് എട്ട് പ്രതികരണം വരെ തരപ്പെടുത്തിയവരുണ്ട്. എന്നിട്ടും തൃപ്തി വരാതെ കൊണ്ടു വാ, കൊണ്ടു വാ എന്ന് കല്‍പ്പിക്കുകയായിരുന്നത്രെ. കാല് , അര, മുക്കാല് ബുദ്ധിജീവികള് കുറച്ചുകൂടി ബുദ്ധിപരമായി നീങ്ങി. അന്തര്‍ഗതം ആംഗ്യത്തിലൂടെ വിനിമയം ചെയ്ത് മലയാള ഭാഷയുടെ അപര്യാപ്തതയക്കുറിച്ച് സൂചിപ്പിച്ചു. തങ്ങള് അനുഭവിക്കുന്ന തീവ്രവികാരങ്ങളെ പ്രകടിപ്പിക്കാന് പരുവത്തില് ഭാഷ വളരാത്തതില് ഈ സന്ദര്‍ഭത്തില് അവര് ഖേദം പ്രകടിപ്പിച്ചു.\nഞങ്ങള്‍ക്കൊപ്പം വളരാത്ത ഭാഷയുടെ മുരടിപ്പിനെക്കുറിച്ച് അവര് പരിതപിക്കുകയും ചെയ്തു. അവസരം ഫലപ്രദമായി ഉപയോഗിച്ച് കാല് അരയിലേക്കും അര മുക്കാലിലേക്കും സ്ഥാനക്കയറ്റം നേടുകയും ചെയ്തു. ഒരു "ഫുള്" മേടിച്ച് നാലാക്കിപ്പകുത്ത് ബുദ്ധിയുടെ സങ്കടങ്ങളെ സോഡയില് ലയിപ്പിച്ച് ഇല്ലാതാക്കുകയും ചെയ്തു. സ്വയം പ്രഖ്യാപിത അരാജക വാദികള് മറ്റൊരു വഴിക്കാണ് നീങ്ങിയത്. അവരാണ് കുറച്ചുകൂടി നന്നായി അഭിനയിച്ചത്. പ്രത്യേകതരം ഉച്ചാരണവും ആംഗ്യവും സമന്വയിപ്പിച്ചുകൊണ്ടായിരുന്നു തത്രഭവാന്മാരുടെ മുന്നേറ്റം. കിട്ടാത്ത മുന്തിരിങ്ങക്ക് ചാടിത്തോറ്റ ചമ്മല് അറിയാതിരിക്കാന് എല്ലാത്തരം എസ്റ്റാബ്ലിഷ്മെന്റുകളെയും നോട്ടം കൊണ്ട് പുച്ഛിച്ചു. അപ്പോഴും കുറുക്കന്റെ കണ്ണ് കോഴിക്കൂട്ടില് തന്നെയായിരുന്നു. എന്തെങ്കിലും തരപ്പെടുത്താന് ഈ വേഷമാണ് പറ്റിയത്!.പ്രകടനാത്മകതകളെ എതിര്‍ത്തുകൊണ്ട് അവര് മിന്നുന്ന പ്രകടനം കാഴ്ചവച്ചു. അരനിമിഷത്തിനു വേണ്ടി ചാനലുകാരോട് അരാജകമായി കെഞ്ചി. അവസാനം ഇതെന്റെ രക്തം എന്ന മട്ടില് അവരും ഫുള്ളിന്റെ കഴുത്തിനു പിടിച്ചു. പക്ഷെ ബുദ്ധിജീവികളും അരാജകരും തമ്മില് ഇതില് ചില വ്യത്യാസമുണ്ട്.\nഅരാജകര്‍ക്ക് അച്ചാര് നിര്‍ബന്ധമില്ല. ബുദ്ധിജീവികള് കഴിക്കുന്തോറും നിശബ്ദരാവുമ്പോള് അരാജകര് കൂടുതല് സാമൂഹ്യബോധമുള്ളവരായി മാറും. ലാസ്റ്റ് ബസ് വരുമ്പോള് എല്ലാം മറന്ന് അതില് ഓടിക്കയറുകയും ചെയ്യും. ബാക്കി സാമൂഹ്യപ്രതിബദ്ധത അതിലായിരിക്കും. എന്റെ മൃതദേഹത്തിന് ചുറ്റും ജനങ്ങള് കൂടിക്കൂടി വന്നു. എന്നെ പൊതുപ്രദര്‍ശനത്തിനു വേണ്ടി കുളിപ്പിച്ചു റെഡിയാക്കി. അങ്ങനെ ഞാനൊരു പൊതുസ്വത്തായി പൊതുവേദിയില് കിടന്നു. പൂക്കള് കൊണ്ട് എന്നെ മൂടി. പൂക്കള് തേടി വണ്ടുകള് വന്നു. വണ്ടുകള് എന്റെ ചെവിയില് മൂളി. ഞാന് അവ കേള്‍ക്കെ പാടി"...\nക്ഷീരമുള്ളോരകിടിന് ചുവട്ടിലും ചോര തന്നെ...". വണ്ടുകള് എന്നോടു പറഞ്ഞു. "..എല്ലാം ഒരു കുലത്തൊഴില് . വര്‍ണാശ്രമ ധര്‍മങ്ങള് അവസാനിച്ചിട്ടില്ല..എഴുത്തുകാരാ..." സമയം കഴിയുന്തോറും ഓരോരുത്തരും തിരക്കുകളിലായി. വാച്ച് നോക്കിത്തുടങ്ങി. മരിച്ചവര്‍ക്ക് അനുവദിച്ച സമയം അതിക്രമിച്ചു. മരണം അല്ലെങ്കിലും ഒരു സമയക്രമം ആണല്ലൊ!. എന്റെ അന്ത്യ ചടങ്ങുകളായി. വികാര നിര്‍ഭരമാണ് അന്തരീക്ഷം. ചാനല് തീവ്രവാദികള് എകെ 47 ഉപയോഗിച്ച് നിരന്തരമായി നിറയൊഴിച്ച് തുടങ്ങി. ഇനി ഇതുപോലൊരു അവസരമില്ല. ക്ലോസ്ഡ് സര്‍ക്യൂട്ട് ടിവിയിലൂടെ ഞാന് എല്ലാ വിവരക്കേടും ആസ്വദിച്ചു.\nഎന്തായിരുന്നു ഞാന് എന്നാലോചിച്ച് എന്റെ മൃതശരീരം കോരിത്തരിച്ചു. കൂട്ടത്തില് ഒരു ചാനല് തീവ്രവാദി എന്നെ സൂക്ഷിച്ചു നോക്കുന്നുണ്ടായിരുന്നു. അവനാണ് എന്റെ മരണവാര്‍ത്ത ആദ്യം പുറത്തുവിട്ടത്. അവനെ ഞാന് കണ്ണുകാട്ടി വിളിച്ചു. ആദ്യം അവന് അമ്പരന്നു. ഞാന് വീണ്ടും വിളിച്ചു. ഒരു എക്സ്ക്ലൂസീവ് മണത്ത് അവന് എന്റെയടുത്ത് അണഞ്ഞു. "...ഞാന് ചത്തെന്ന് നിന്നോടാരാ പറഞ്ഞെ..?" ഒട്ടും കൂസലില്ലാതെ അവന് പറഞ്ഞു. "....ഒന്നടിച്ചുനോക്കിയതാ മാഷേ... സംഗതി ഏറ്റില്ലേ....വേണങ്കി ഒരു തിരുത്തു കൊടുക്കാം മാഷേ... ഗംഭീരമാവും... മാഷ് മരിച്ചിട്ടില്ലെന്ന് ഇപ്പോള് കൊടുത്താല് ഇരമ്പും.....പൂശട്ടെ....?" "വേണ്ട.... ഇനി ആരെയും ഞാന് നിരാശപ്പെടുത്തുന്നില്ല. ഞാന് ശരിക്കും മരിക്കുകയാണ്. നിന്നോടെനിക്ക് അകമഴിഞ്ഞ നന്ദിയുണ്ട്. പിന്നെ കാണാം. ഗുഡ് ബൈ...."\nഎം എം പൗലോസ് ദേശാഭിമാനി വാരിക 06 ഫെബ്രുവരി 2012


Title: ദക്ഷിണാഫ്രിക്കയിലെ ഏതു റെയില്‍വേസ്റ്റഷനിലാണ് ഗാന്ധിജിയെ അപമാനിച്ച് ഇറക്കിവിട്ടത്?\nDescription: This isaMost important question of gk exam. Question is : ദക്ഷിണാഫ്രിക്കയിലെ ഏതു റെയില്‍വേസ്റ്റഷനിലാണ് ഗാന്ധിജിയെ അപമാനിച്ച് ഇറക്കിവിട്ടത്? , Options is : 1. കിറ്റ്‌സ്മാന് ഷൂപ്പ്, 2. പ്രിട്ടോറിയ, 3.പീറ്റര്‍മാരിസ്റ്റ്‌സ് ബര്‍ഗ്, 4. ഊപിങ്ടണ്, 5. NULL\nThis isaMost important question of gk exam. Question is : ദക്ഷിണാഫ്രിക്കയിലെ ഏതു റെയില്‍വേസ്റ്റഷനിലാണ് ഗാന്ധിജിയെ അപമാനിച്ച് ഇറക്കിവിട്ടത്? , Options is : 1. കിറ്റ്‌സ്മാന് ഷൂപ്പ്, 2. പ്രിട്ടോറിയ, 3.പീറ്റര്‍മാരിസ്റ്റ്‌സ് ബര്‍ഗ്, 4. ഊപിങ്ടണ്, 5. NULL\n1) കിറ്റ്‌സ്മാന് ഷൂപ്പ്\n3) പീറ്റര്‍മാരിസ്റ്റ്‌സ് ബര്‍ഗ്


വിശ്വമാനവികം 2: September 2011\nLabels: ജീവകാരുണ്യം, ലേഖനം\nനിധിശേഖരവും സി.പി.എം നിലപാടും\nശ്രീപത്മനാഭ സ്വാമി ക്ഷേത്രത്തിലെ നിധി ശേഖരം എന്തു ചെയ്യണം എന്ന ചർച്ച ഈ വിഷയം കോടതിയുടെ പരിഗണനയിലിരിക്കുമ്പോഴും തുടരുകയാണല്ലോ. പ്രത്യേകിച്ചും സി.പി.ഐ (എം) ഇതു സംബന്ധിച്ച ഒദ്യോഗിക നിലപാ‍ട് പ്രഖ്യാപിച്ചതോടെ അത് വീണ്ടും വിവാദമായിരിക്കുന്നു. സി.പി.ഐ (എം) ഏതെങ്കിലും ഒരു വിഷയത്തിൽ എന്തു നിലപാടെടുത്താലും ഒരു വിഭാഗം അതിനെ ദോഷൈക ദൃഷ്ടിയോടെ മാത്രം നോക്കിക്കണ്ട് നിലപാടെടുക്കുന്നതിൽ പുതുമയില്ല. അത് ഇക്കാര്യത്തിലും ഉണ്ടായി. ആദ്യം സ. പിണറായി വിജയൻ ഹൈന്ദവ വർഗീയ വാദികൾക്കു സമാനമായ നിലപാടെടുക്കുന്നുവെന്ന നിലയിലായിരുന്നു പ്രചരണം. ഇപ്പോൾ അതേ ആളുകൾ തന്നെ തിരിച്ചു പറയുന്നു. അപ്പോൾ എന്തു പറയുന്നു, എന്ത് ചെയ്യുന്നു എന്നതല്ല, ആര് പറയുന്നു ആര് ചെയ്യുന്നു എന്നു നോക്കിയണ് ശരിയും തെറ്റും ചിലർ നിശ്ചയിക്കുന്നത്.\nനാട്ടിൽ എന്തു വിഷയം നടന്നാലും അത് സംബന്ധിച്ച് രാഷ്ട്രീയ പാർട്ടികൾക്ക് ഒരു നിലപട് ഉണ്ടാകേണ്ടതാണ്. പ്രത്യേകിച്ചും കമ്മ്യൂണിസ്റ്റുകാർ ലോകത്തെവിടെയുമുള്ള പ്രശ്നങ്ങൾ സംബന്ധിച്ച് നിലപാട് പറയുന്നവരാണ്. സി.പി. ഐ.(എം) നിലപാട് എല്ലാ ലോക വിഷയങ്ങളിലും പ്രസക്തമാണോ എന്നത് പ്രശ്നമല്ല. നിലപാടുണ്ടാകും. അഥവാ ഉണ്ടാകണം. ഉത്തരവാദപ്പെട്ട രാഷ്ട്രീയ പ്രസ്ഥാനങ്ങൾ അങ്ങനെയാണ്. അതുകൊണ്ട് ഗൌരവമേറിയ അഭിപ്രായ ശേഖരണങ്ങൾക്കും ചർച്ചകൾക്കും ശേഷം അമൂല്യ നിധി ശേഖരത്തെപ്പറ്റിയും പാർട്ടിയ്ക്ക് ഒരു നിലപാടുണ്ടായി. ആ നിലപാട് ശരിയോ തെറ്റോ എന്ന് ചർച്ച ചെയ്യുന്നതിൽ തെറ്റൊന്നുമില്ല. എന്നാൽ സി.പി. ഐ (എം) ഒരു നിലപാട് എടുത്തോ? എങ്കിൽ അത് എന്തായാലും തെറ്റു തന്നെ എന്നതാണ് പാർട്ടിയെ അന്ധമായി എതിർക്കുന്നവരുടെ പക്ഷം. ഇനി സി.പി.ഐ (എം) ഒന്നും മിണ്ടാതിരുന്നാലോ അതിനു വ്യാഖ്യാനം വേറെയാകും.\nനിധി ശെഖരവും അതിന്റെ സൂക്ഷിപ്പും ഉപയോഗിക്കലും മറ്റും സംബന്ധിച്ച് ഒരു മതേതര പ്രസ്ഥാനത്തിന് സ്വീകരിക്കാവുന്നതിൽ ഏറ്റവും നല്ല ഒരു നിലപാടാണ് പാർട്ടി എടുത്തിട്ടുള്ളത്. ഇതിനകം ഇതു സംബന്ധിച്ച കേസുകളിൽ സുപ്രീം കോടതി അടക്കം നടത്തിയ അഭിപ്രായ പ്രകടനങ്ങൾ കണക്കിലെടുത്തുകൊണ്ടും, വിശ്വാസികളെ കൂടി മുഖവിലയ്ക്കെടുത്തുകൊണ്ടും പാർട്ടി പ്രകടിപ്പിച്ച അഭിപ്രായം സുചിന്തിതമാണ്. ഇത് സംബന്ധിച്ച് സംവാദം ആകാം. മറിച്ച് വിവാദമാക്കാൻ മാത്രം മോശമായ ഒരു നിലപാടല്ല പർട്ടി സ്വീകരിച്ചിരിക്കുന്നത്. ഇതുവരെ പരും ഇതു സംബന്ധിച്ച് സ്വീകരിച്ചിട്ടുള്ളവയിൽ വച്ച് ഏറ്റവും നല്ല ഒരു നിലപാടാണ് പാർട്ടി സ്വീകരിച്ചിട്ടുള്ളത്. ഇത് പറയാൻ കാരണം പാർട്ടി ഈ വിഷയത്തിൽ അഭിപ്രായം പറഞ്ഞു കഴിഞ്ഞപ്പോൾ അത് ഗുണകരമായ സംവാദങ്ങളിലേയ്ക്കല്ല, വിവാദങ്ങളിലേയ്ക്ക് കൊണ്ടു പോകനാണ് ചില മാധ്യമങ്ങൾ അടക്കം ശ്രമിച്ചത്. ഈ പറ്റിൽ പത്ത് ഹിന്ദു വിശ്വാസികളെ പാർട്ടിയിൽ നിന്ന് അകറ്റാനാകുമോ എന്നാണ് ഈ “വിവാദവ്യവസായികൾ” നോക്കുന്നത്.\nപത്മനാഭ സ്വാമി ക്ഷേത്രത്തിലെ നിധി ശേഖരം എന്നത് പുതുമയുള്ളതും വ്യത്യസ്തമായതും ആയ ഒരു വിഷയം ആണ്. അതുകൊണ്ട് തന്നെ ഇതു സംബന്ധിച്ച് ചാടിക്കയറി ഒരു നിലപാട് സ്വീകരിക്കുവാൻ സി.പി.ഐ (എം) പോലൊരു പാർട്ടിയ്ക്ക് കഴിയില്ല. വളരെ ആലോചനകൾക്ക് ശേഷമേ ഒരു ഉറച്ച നിലപാടിൽ എത്താൻ കഴിയൂ. അതിനുമുമ്പ് വ്യക്തിപരമായി ഒറ്റയ്ക്കും തെറ്റയ്ക്കും ചില അഭിപ്രായങ്ങൾ പലരും പറഞ്ഞെന്നിരിക്കും. പക്ഷെ ശരിക്കും പാർട്ടിയുടെ ഉത്തരവാദപ്പെട്ട നേതൃത്വം ഒരു നിലപാട് എടുക്കുമ്പോൾ മാത്രമാണ് അത് പാർട്ടി നിലപാടായി മാറുന്നത്. അങ്ങനെ ഇപ്പോൾ നിധിശേഖരം സംബന്ധിച്ചും പാർട്ടിയ്ക്ക് ഒരു നിലപാടായി.\nക്ഷേത്രത്തിൽ നിധി ശെഖരം ഇരിക്കുന്നു എന്നു പറയുമ്പോൾ അതെന്തു ചെയ്യണം എന്നു ചോദിച്ചാൽ രണ്ടുകൂട്ടർക്ക് വളരെ എളുപ്പത്തിൽ നിലപാടെടുക്കാം. അതിൽ ഒരു കൂട്ടർ ഹിന്ദു വർഗീയ വാദികളും മറ്റൊരു കൂട്ടർ യുക്തിവാദികളും ആണ്. ഇതിൽ ഹിന്ദു വർഗ്ഗീയ വാദികൾ പറയും ഹിന്ദുക്കളുടെ ക്ഷേത്രത്തിൽ കണ്ടെത്തിയ നിധി എന്തു ചെയ്യണമെന്ന് ക്ഷേത്ര കമ്മിറ്റിയും ഹിന്ദു വിശ്വാസികളും മാത്രം തീരുമാനിക്കും എന്ന്. സർക്കരോ കോടതികളോ അതിൽ ഇടപെടേണ്ടെന്ന്. അവർക്ക് അങ്ങനെ ഒരു നിലപാടിലേ എത്താൻ കഴിയുകയുള്ളൂ. അതിനവർക്ക് പറയാൻ പല ന്യായീകരണങ്ങളും ഉണ്ടായിരിക്കും. കാരണം അവർ ഹിന്ദു വിശ്വാസത്തിന്റെ വക്താക്കളാണ്. അവരിൽ നിന്ന് മറ്റ് തരത്തിൽ ഒരു അഭിപ്രായം പ്രതീക്ഷിക്കുന്നതിൽ അർത്ഥമില്ല.\nഇങ്ങനെ ഒരു നിധി ശേഖരം കണ്ടെന്നറിഞ്ഞാൽ രണ്ടാമതു പറഞ്ഞ യുക്തിവാദികൾ ഉടൻ പറയും അതെല്ലാം സർക്കാർ കണ്ടു കെട്ടി പൊതു നന്മയ്ക്കു ഉപയോഗിക്കണമെന്ന്. നിധിശേഖരം മാത്രമല്ല, സകല ഹിന്ദു മുസ്ലിം ക്രൈസ്തവ ആരാധനാലയങ്ങളിലെയും സ്വത്തെല്ലാം കണ്ടുകെട്ടി സർക്കാർ ഏറ്റെടുത്ത് പൊതു ഖജാനയിൽ മുതൽക്കൂട്ടി പൊതുജന നന്മയ്ക്ക് ഉപയോഗിക്കണമെന്നും അവർ പറയും. എന്ന് മാത്രമല്ല, സകല മത ആരാധനാലയങ്ങളും വല്ല പള്ളിക്കൂടങ്ങളോ അനാഥാലയങ്ങളോ ആക്കണമെന്നും മതങ്ങൾ തന്നെ പിരിച്ചു വിടണമെന്നും സാക്ഷാൽ ദൈവത്തെത്തന്നെ കെട്ടുകെട്ടിയ്ക്കണമെന്നും പറയുന്നവരാണ് യുക്തിവാദികൾ. അതുകൊണ്ടുതന്നെ അവർക്ക് ഈ നിധി ശേഖരം പോലെയുള്ള വിഷയങ്ങളിൽ തങ്ങളുടെ നിലപാടു പറയാൻ കൂലം കഷമായ ചർച്ചയുടെയൊന്നും ആവശ്യമില്ല.അവർ ഉടൻ നിലപാട് പറയും. (അതിന് കലാനാഥൻ മാസ്റ്റരുടെ വീടാക്രമിച്ചിട്ട് ഒരു കാര്യവുമില്ല).\nഎന്നാൽ യുക്തിവാദികളെയോ മതവാദികളെയോ പോലെ ഈ ഒരു വിഷയത്തെ സി.പി. ഐ (എം) ഉൾപ്പെടെയുള്ള മതേതര പ്രസ്ഥാനങ്ങൾക്ക് നോക്കിക്കാണുവാനാകില്ല. യാതാർത്ഥ്യബോധത്തോടെയും വേണ്ടത്ര സൂക്ഷമതയോടെയും മാത്രമേ അവർക്ക് ഇത്തരം വിഷയങ്ങളെ സമീപിക്കാനാകൂ. വിശ്വാസികളുടെ വികാരങ്ങൾ കണക്കിലെടുക്കണം. ഇതുമായി ബന്ധപ്പെട്ട അന്ധവിശ്വാസപ്രചരണങ്ങളെ എതിർക്കുകയും വേണം. കോടതികളുടെ നിരിക്ഷണങ്ങളും കണക്കിലെടുക്കണം. ഈ അമൂല്യ നിധി ശേഖരം അന്യാധീനപ്പെടാൻ പാടുള്ളതല്ല. ദുർവ്യയം ചെയ്യാനും പാടുള്ളതല്ല. ഒന്നും രണ്ടും രൂ‍പയുടെ സ്വത്തല്ല. കോടികൾ വിലമതിപ്പുള്ളവയാണ്. ചരിത്രപ്രാധാന്യം ഉള്ളവയുമാണ്. അതുകൊണ്ടുതന്നെ വളരെ ഉത്തരവാദത്തോടെയാണ് ഇക്കാര്യം എല്ലാവരും കൈകാര്യം ചെയ്യേണ്ടത്.\nഗുരുവായൂർ ദേവസ്വം മാതൃകയിൽ ഒരു സമിതിയും പാർട്ടി നിർദ്ദേശിച്ചിട്ടുണ്ട്. എന്നാൽ ദേവസ്വം ബോർഡ് പോലെ സമിതി രൂ‍പീകരിക്കുന്നത് രാഷ്ട്രീയക്കാർക്ക് അതിൽ കാടന്നു കയറാനാണെന്ന ആരോപണം ഒരു ഹിന്ദു സഘടന പറഞ്ഞുകേട്ടു. ഇത് രാഷ്ട്രീയക്കാരെക്കുറിച്ച് അവമതിപ്പുള്ളവർ പറയുന്നതാണ്. രാഷ്ട്രീയക്കാ‍ർ എന്തോ കൊള്ളരുതാത്തവർ ആണെന്ന ധ്വനിയാണ് അതിലുള്ളത്. രാഷ്ടീയക്കാർക്ക് എന്തുകൊണ്ട് ഇത്തരം സമിതികളീൽ അംഗമായിക്കൂട? ഇന്ന് മതമേലധികാരികളെക്കാൾ നന്മകൾ രാഷ്ട്രീയക്കാരിലുണ്ട്.അവർക്കാണ് കുറച്ചെങ്കിലും കുറ്റമറ്റ രീതിയിൽ എന്തെങ്കിലും ചെയ്യാൻ കഴിയുക. ദേവസ്വം ബോർഡ് ഇക്കാലമത്രയും രാഷ്ട്രീയക്കാർ ഭരിച്ചിട്ട് കുഴപ്പമൊന്നും ഉണ്ടായില്ല. പിന്നെ ചില അഴിമതികളോക്കെ ഉണ്ടായിട്ടുണ്ടാകും. അത് എല്ലാമേഖലയിലെയും പോലെ അവിടെയും സംഭവിക്കുന്നുവെന്നേ ഉള്ളൂ.\nഇതൊക്കെയാണെങ്കിലും കഴമ്പുള്ള ഒരു ചോദ്യം ഹൈന്ദവ വിശ്വാസ പക്ഷത്തുനിന്നും ഉണ്ടാകുന്നുണ്ട്. ഹിന്ദുക്ക ക്ഷേത്രങ്ങളുടെ വരുമാനത്തിന്റെ ഒരു ഭാഗം ദേവസ്വം ബോർഡ് വഴി പൊതുഖജനാവിലേയ്ക്ക് പോകുന്നുണ്ട്. പൊതു നന്മയ്ക്കുവേണ്ടി ഉപയോഗിക്കുന്നുണ്ട്. എന്നാൽ മുസ്ലിങ്ങളുടെയോ ക്രിസ്ത്യാനികളുടെയോ ആരാധനലയങ്ങളുടെയോ അവയുടെ സ്വത്തുക്കൾക്കു മേലെയോ സർക്കാരിന് ഒരു തരത്തിലുള്ള നിയന്ത്രണവും ഇല്ല. പത്മനാഭസ്വാമി ക്ഷേത്രത്തിൽ കണ്ടതുപോലെ ഒരു നിധി ശേഖരം മുസ്ലിങ്ങളുടെയോ ക്രിസ്ത്യാനികളുടെയോ ആരാധനാലയങ്ങളിൽ നിന്നാണ് കണ്ടെത്തുന്നതെങ്കിൽ അതിന്റെ മേൽ സർക്കാരോ കോടതികളോ പൊതു സമൂഹമോ ഇടപെടുമായിരുന്നോ എന്ന ചോദ്യം ചോദിക്കുന്നത് വർഗീയ കക്ഷികളാണെന്നു കരുതി അതിനെ തള്ളിക്കളയാനാകില്ല. ഇക്കാര്യത്തിൽ തുറന്ന ചർച്ചകൾ നടക്കെണ്ടതാണ്. ന്യൂനപക്ഷങ്ങൾക്ക് പ്രത്യേക പരിരക്ഷ നൽകുന്നതിൽ തെറ്റില്ല. എന്നാൽ ഇത്തരം കാര്യങ്ങളിൽ രാജ്യത്തിന്റെ നിയമങ്ങളും പൊതു താല്പര്യങ്ങളും കണക്കിലെടുക്കാൻ എല്ലാ മതങ്ങളും ബാദ്ധ്യസ്ഥരാണ്.\nഅപ്പോൾ മുസ്ലിങ്ങളുടെയും ക്രിസ്ത്യാനികളുടെയും ആരാധനാലയങ്ങളുലായി ബന്ധപ്പെട്ട സ്വത്തുകൾക്കുമേലും സർക്കാർ നിയന്ത്രണങ്ങൾ ഏർപ്പെടുത്താനുള്ള സാഹചര്യം ഉണ്ടാക്കാൻ ആവശ്യമായ നടപടികൾ സ്വീകരിക്കണം. അല്ലാതെ ഇതിനകം ഇക്കാര്യത്തിൽ പുരോഗമനപരമായ കീഴ്വഴക്കത്തിനു വിധേയമായിട്ടുള്ള ഹിന്ദുക്കളുടെ കാര്യത്തിൽ കൂടി മുസ്ലിങ്ങളുടെയും ക്രിസ്ത്യാനികളുടെയും ആരാധനാലയങ്ങളോടും അവയുടെ സ്വത്തുവകകളൊടും സ്വീകരിക്കുന്ന അതേ നിലപാട് സർക്കാർ സ്വികരിക്കണം എന്നു പറയുന്നത് ഹിന്ദു മതവിഭാഗം അവരുടെ സ്വത്തു വകകൾ സംബന്ധിച്ച കാര്യങ്ങളിൽ ഇതുവരെ സ്വീകരിച്ചു കഴിഞ്ഞിട്ടുള്ള പുരോഗമ വീക്ഷണത്തിൽ നിന്നും അവർ പുറകോട്ട് പോകണമെന്നു പറയുന്നതിനു തുല്യമാണ്. അതുകൊണ്ട് ആരാധനാലയങ്ങളുമായി ബന്ധപ്പെട്ട സ്വത്തു വകകൾ കൈകാര്യം ചെയ്യുന്നതിൽ ഗവർണ്മെന്റ് നിയന്ത്രണങ്ങൾ അംഗീകരിച്ചു പോരുന്ന ഹിന്ദുവിശ്വാസികളുടെ ഉദാര നിലപാടിലേയ്ക്ക് മറ്റ് മതസ്ഥരും സ്വയമേവ വരേണ്ടതാണ്. ആരാധനാലയങ്ങളിലെ സ്വത്തിന്റെ മേൽ കൂടുതൽ ഉത്തരവാദിത്വം ലഭിക്കുവാൻ ഇത് ഉപകരിക്കുകയും ചെയ്യും.\nപത്മനാഭസ്വാമി ക്ഷേത്രത്തിലെ നിധിശേഖരത്തിന്റെ മേൽനോട്ടത്തിന് ഗുരുവായൂർ ദേവസ്വം മാതൃകയിലുള്ള ഒരു ഏജൻസി രൂപീകരിക്കണമെന്ന സി.പി.ഐ (എം) നിലപാടിൽ യാതൊരു അപാകതയും ഇല്ല. കാരണം ഇത് സി.പി.ഐ (എം) ആദ്യമായി കണ്ടു പിടിച്ച ഒരു മാതൃകയല്ല. നിലവിൽ അത്തരം മാതൃകകൾ ഇന്ത്യയിലെ പല ക്ഷേത്രങ്ങളിലും നിലവിലിരിക്കുന്നുണ്ട്. എന്നിട്ടും പാർട്ടി പറയുന്നത് ഈ കാര്യത്തിൽ തീരുമാനമെടുക്കുന്നത് കോടതി വിധികൾ മാനിച്ചും, വിശദമായ ചർച്ചകൾ നടത്തി തികച്ചും ജനാധിപത്യപരമായ രീതിയിൽ ആയിരിക്കണമെന്നും ആണ്. ശ്രീപത്മനാഭസ്വാമി ക്ഷേത്രത്തിലെ ഈ നിധി ശേഖരം സംബന്ധിച്ച് സി.പി.ഐ (എം) എടുത്ത നിലപാട് സംബന്ധിച്ച വിവാദങ്ങൾ കേട്ടാൽ തോന്നും ആ നിധിശേഖരം എല്ലാം കൂടി എടുത്ത് എ.കെ.ജി സെന്ററിൽ കൊണ്ടുവയ്ക്കാൻ പറഞ്ഞെന്ന്. സർവ്വമതവിശ്വാസികളെയും , അവരുടെ വിശ്വാസങ്ങളെയും ആചാരാനുഷ്ഠാനങ്ങളെയും ഒക്കെ ബഹുമാനിക്കാനുള്ള വിശാലമനസ്കതയൊക്കെ സി.പി.ഐ(എം) -നുണ്ട്. വിശ്വാസികളെയും അവിശ്വാസികളെയും എല്ലാം മനുഷ്യരായിത്തന്നെ കാണുന്നു എന്നത് ഒരു പോരായ്മയായും തോന്നുന്നില്ല.\nLabels: ലേഖനം, സി.പി.ഐ.എം\nകിതച്ചു നീങ്ങുന്ന ജീവിതങ്ങൾ!\nആർ.എസ്.കപിൽ എന്ന പുതിയൊരു ബ്ലോഗ്ഗർ എടുത്ത ചിത്രമാണിത്. അദ്ദേഹത്തിന്റെ ബ്ലോഗിലെത്താൻ ഈ ലിങ്കിൽ ഞെക്കുക. കപിലിന്റെ കാഴ്ചകൾ\nLabels: ചിത്രം, ലിങ്ക്\nവിശ്വമാനവികം 1 ലെ പുതിയ പോസ്റ്റ്\nഒരു ഹർത്താൽ ദിനക്കുറിപ്പുകൾ\nഇതിൽ ഏതെങ്കിലുമൊരു ലിങ്കിൽ ക്ലിക്ക് ചെയ്ത് വായിക്കുക\nLabels: ലേഖനം, ഹര്‍ത്താല്\nകണ്ണൂർ സൈബർമീറ്റ്പോസ്റ്റ് വായിക്കാൻ വിശ്വമാനവികം 1 -ൽ എത്തുക.ഈ ലിങ്കിൽ ക്ലിക്ക് ചെയ്ത് അവിടെ എത്താം\nകണ്ണൂർ സൈബർമീറ്റിൽ കെ.പി.സുകുമാരനോടൊപ്പം\nകണ്ണൂർ സൈബർമീറ്റ്പോസ്റ്റ് വായിക്കാൻ വിശ്വമാനവികം 1 -ൽ എത്തുക. ലിങ്ക്\nമുൻകുറിപ്പ് : ഇതല്പം സ്വകാര്യമാണ്. വെറുതെ കുത്തിക്കുറിക്കുന്നത്.......\nഇന്ന് അവധിയായിരുന്നു. ഇനി നാളെയും അവധിതന്നെ. ചെറിയ പെരുന്നാൾ. അതു കഴിഞ്ഞാലുടൻ ഇനി ഓണാവധികൾ വരാനിരിക്കുന്നു. എല്ലാവർക്കും ഇത് ആഘോഷങ്ങളുടെ ദിവസങ്ങളാണ്. എന്നാൽ എന്നെ സംബന്ധിച്ച് ഇപ്പോൾ വലിയ ആഘോഷങ്ങൾ ഒന്നുമില്ല്ല. എന്നാൽ ഈ പൊതു അവധി ദിവസങ്ങൾ എന്നെ സന്തോഷിപ്പിക്കാൻ പോന്നവയാണ്.എപ്പോഴും കുട്ടികളുമായും പൊതുക്കാര്യങ്ങളിൽ ജനങ്ങളുമായും ബന്ധപ്പെട്ട് കഴിയുന്ന ഒരാളാണ് ഈ ഒന്നൊന്നര ഞാൻ. പക്ഷെ ഈ പൊതു അവധി ദിവസങ്ങൾ എനിക്ക് സ്വയം ഏകാന്തത തീർത്ത് വീട്ടിൽ അടച്ചുമൂടി ഇരിക്കാനുള്ളതാണ്. അല്പം വായന, അല്പം ബ്രൌസിംഗ്, ഇടയ്ക്കിടെ കിടന്ന് കൊച്ചുകൊച്ച് ഉറക്കങ്ങൾ. ഈ ദിവസങ്ങളിൽ വീട്ടിലോ വീട്ടിനോട് ചേർന്നുള്ള എന്റെ സർവ്വകലാശാലയിലോ വരുന്നവരോടൊക്കെ നാമമാത്രമായ കുശലപ്രശ്നങ്ങൾ മാത്രം. പിന്നെ വീണ്ടും സ്വന്തം മുറിയിലേയ്ക്ക്. ഈ അസുഖം തുടങ്ങിയിട്ട് ഏതാനും വർഷങ്ങളായി.\nമുമ്പ് ഓണം, ക്രിസ്തുമസ് പെരുന്നാൾ എന്നൊക്കെ പറഞ്ഞാൽ എനിക്കും അതൊക്കെ ആഘോഷങ്ങളുടെ ദിവസങ്ങൾ തന്നെയായിരുന്നു. ചിലപ്പോൾ വീട്ടിൽ തന്നെ കാണുകയില്ല. പുറത്തായിരിക്കും. പെരുന്നാളിന് സുഹൃത്തുക്കളെയൊക്കെ വീട്ടിൽ വിളിച്ചുകൊണ്ടു വരും. അവർക്കൊക്കെ പെരുന്നാൾ സ്പെഷ്യൽ ഭക്ഷണങ്ങൾ നൽകും. ചിലപ്പോൾ ഒരു കൊച്ചു കല്യാണത്തിനുള്ള ആളൊക്കെ വീട്ടിൽ കാണും. ഓണം വന്നാലോ? പിന്നെ ഓരോ ദിവസവും ഓരോ നേരവും ഓരോ വീടുകളിലായിരിക്കും സദ്യ. രാത്രി വീട്ടിലെത്തുമ്പോൾ വയറ് ഡിം ആയിരിക്കും. ക്രിസ്ത്യാനികൾ ഇവിടെ അധികമില്ലാത്തതുകൊണ്ട് ആ ദിവസങ്ങളിൽ ആരും വീടുകളിലേയ്ക്ക് ക്ഷണിയ്ക്കാനില്ല. എങ്കിലും അപ്പോഴും ആഘോഷങ്ങൾ എന്തെങ്കിലുമൊക്കെ കാണും.\nപെരുന്നാളിന് അടുത്ത വീടുകളിലൊക്കെ ഓരോ ഭക്ഷണപ്പൊതി കൊണ്ടുക്കൊടുക്കാതെ നമ്മൾ കഴിക്കാറില്ല. മിക്കവാറും പെരുന്നാളിന്റെ തലേ ദിവസമാണ് അയൽ വീടുകളിൽ ഭക്ഷണമെത്തിക്കുന്നതും കൂട്ടുകാരെ വിളിച്ചുകൊണ്ടു വരുന്നതുമൊക്കെ. പെരുന്നാൾ ദിവസം പള്ളിയിൽ പോകുന്നവർ പോയി വരും എന്നതിനപ്പുറം വലിയ അഘോഷങ്ങൾ ഉണ്ടാകാറില്ല. തലേ ദിവസമാ‍ണല്ലോ ആടുമാടുകൾക്ക് ജീവഹാനി വരുത്തുന്നതും നമ്മൾ ഇറച്ചി വാങ്ങുന്നതും ഒക്കെ. ഇനി ഓണം വന്നാലോ. അത്തമിടുന്ന ദിവസം മുതൽ പലപല വീടൂകളിൽ നിന്നായി അവിലും മലരും അടപ്രഥമനും ഒക്കെ വന്നുകൊണ്ടിരിക്കും. ഓണത്തിന് കാണിക്കയുമായി വാപ്പയെ കാണാൻ വരുന്നവർ വേറെയും. ഓണത്തിന് വീട്ടിലേയ്ക്ക് ക്ഷണിക്കാത്തവർകൂടിയും അയലത്തെ മറ്റുമതസ്ഥർക്ക് ഒരു പാത്രം പായസമെങ്കിലും എത്തിക്കുന്നത് ഒരു കീഴ്വഴക്കം തന്നെ ആയിരുന്നു. ആയിരുന്നു എന്നല്ല, ഇപ്പൊഴും ഇവിടെ ഇതൊക്കെ നടക്കുന്നുണ്ട്.പണ്ടത്തെ അത്ര തീവ്രവും വ്യാപകവും അല്ലെങ്കിലും.\nഓണവും പെരുന്നാളും ക്രിസ്തുമസുമൊക്കെ നമ്മുടെ നാട്ടിൽ മതേതരമായി കൊണ്ടാടപ്പെടുന്നതാണ്. ഭൂരിപക്ഷം മുസ്ലിങ്ങൾ തിങ്ങിപ്പാർക്കുന്ന കേന്ദ്രങ്ങളിൽ മുസ്ലിങ്ങൾ ഓണക്കളികളും മറ്റും സംഘടിപ്പിക്കും. ഉമ്മവീട്ടിലും വാപ്പവീട്ടിലുമായി മാ‍റിമാറിയായിരുന്നു നമ്മുടെ താമസം. രണ്ട് ജില്ലകളാണെങ്കിലും ഇവതമ്മിൽ വലിയ അകലമില്ല.തിരുവനന്തപുരം-കൊല്ലം ജില്ലാ ബോർഡർ ഏരിയയാണ് . മുസ്ലിം ഭൂരിപക്ഷമുള്ള സ്ഥലത്തുള്ള എന്റെ ഉമ്മയുടെ കുടുംബവീട്ടിൽ താമസിക്കുമ്പോൾ സാധാരണ വീട്ടിനു പുറത്തിറങ്ങാത്ത മുസ്ലിം സ്ത്രീകളും പെൺകുട്ടികളും കൂടി ഏതെങ്കിലും വീട്ടുമുറ്റത്തോ തിരക്കൊട്ടുമില്ലാത്ത വഴിയോരത്തോ വന്ന് മാണിക്കച്ചെമ്പഴുക്കയും, സെവന്റീസും, കുറ്റിപ്പന്തും, തുമ്പിതിതുള്ളലുമൊക്കെ കളിച്ചിരുന്നു. തിരുവോണം മുതൽ നാലഞ്ച് ദിവസങ്ങളിൽ തുടർച്ചയായി ഉച്ചയ്ക്ക് ഊണിനു മുമ്പും ശേഷവും ആണും പെണ്ണും ഇടകലർന്ന ഓണക്കളികളും പാട്ടുകളും മറ്റും നടന്നിരുന്നു.അക്കാലത്ത് ഓണം,പെരുന്നാൾ, ക്രിസ്ത്മസ് തുടങ്ങിയ ആഘോഷവേളകൾക്ക് മദ്യത്തിന് ഇന്നത്തെ പോലെ “പ്രസക്തി” ഉണ്ടായിരുന്നതായി എനിക്ക് തോന്നിയിട്ടില്ല. എന്തായാലും അതൊക്കെ ഒരു കാലം.\nഎന്നാൽ ഏതാനും വർഷങ്ങളായി ഇത്തരം ആഘോഷങ്ങൾക്കൊന്നും ഞാനത്ര പ്രാധാന്യം നൽകാറില്ല. വായന ശാലയുടെ ഓണാഘോഷ പരിപാടി വല്ലതും ഉണ്ടെങ്കിൽ അതിന്റെ പ്രവർത്തനങ്ങളുമായി ബന്ധപ്പെടും. ഇപ്പോൾ ഓണത്തിന് അങ്ങനെ പരിപാടികൽ നടത്താറില്ല. നടത്തിയാലും മറ്റു പയ്യന്മാരൊക്കെ മുൻ നിന്ന് അങ്ങ് നടത്തിക്കൊള്ളും. നമ്മൾ ഒന്നു ശ്രദ്ധിക്കണമെന്നേയുള്ളൂ. വായനശാലയുടെ ആഭിമിഖ്യത്തിൽ പതിവുള്ള നാടൻ പന്ത് കളി ഇത്തവണ ഒട്ട് നടത്തുന്നുമില്ല. അടുത്തിടെ മറ്റൊരു പരിപാടി നടന്നതുകൊണ്ട് ഇനി ഒരു പരിപാടി വേണ്ടെന്നും വച്ചു.\nപെരുന്നാൾ, തിരുവോണം, ന്യൂ ഇയർ എന്നീ വിശേഷദിവസങ്ങളിലോ അതിന്റെ തലേന്നോ മദ്യപിച്ചും ആഘോഷിച്ചും അടിപിടി കൂടിയും അകത്താകുന്നവരെ ജാമ്യത്തിലിറക്കാൻ ഇറക്കാൻ ഉറക്കമൊഴിഞ്ഞ് പോലീസ്റ്റേഷനിൽ പോകേണ്ട സ്ഥിതി ഉണ്ടായിരുന്നു. രണ്ടുമൂന്നുകൊല്ലമായി അതില്ല.അഥവാ ഉണ്ടായാലും മറ്റാരെങ്കിലും ഒക്കെ അറ്റൻഡ് ചെയ്യുന്നുണ്ട്. മാത്രവുമല്ല\nരാത്രി അനാവശ്യമായ വിഷയങ്ങളുണ്ടാക്കിയിട്ട് എന്നെ വിളിക്കരുതെന്ന് ഞാൻ കർശനമായി വിലക്കിയിട്ടുണ്ട്.പ്രത്യേകിച്ച് രാത്രി വീട്ടിൽ നിന്ന് പോകാൻ പറ്റുന്ന സ്ഥിതിയല്ല. പ്രായം കൊണ്ടും രോഗം കൊണ്ടും അവശതയുള്ള വാപ്പയെയും ഉമ്മയെയും തനിച്ചാക്കി രാത്രി എങ്ങും പോകാൻ കഴിയുകയുമില്ല.\nഅപ്പോൾ പറഞ്ഞുവന്നത് ഇപ്പോൾ എനിക്ക് ആഘോഷങ്ങളൊട് അത്ര താല്പര്യമൊന്നുമില്ല എന്നാണ്. വീട്ടിൽ കൂട്ടുകാരെ വിളിച്ചുകൊണ്ടുവരുന്ന പതിവൊന്നും ഇപ്പോൾ ഇല്ല. അതിന്റെ കാരണം ഒന്ന് ഉമ്മാക്ക് വച്ച് വിളമ്പാനുള്ള ആവതും ആരോഗ്യവും ഇല്ലാത്തതു തന്നെ. മുമ്പൊക്കെ ആരെയെങ്കിലുമൊക്കെ സഹായത്തിനു കിട്ടുമായിരുന്നു. ഇപ്പോൾ അതുമില്ല. പിന്നെ ഇത്തരം സന്ദർഭങ്ങളിൽ പെണ്ണുകെട്ടാനുള്ള ചില സമ്മർദ്ദ തന്ത്രങ്ങൾ പ്രയോഗിക്കുവാനുള്ള സാദ്ധ്യതകൾ മുന്നിൽ കണ്ട് ഞാൻ തന്ത്രപൂർവ്വം അക്കാര്യങ്ങൾ ഒന്നും മിണ്ടുകയുമില്ല.\nമാത്രവുമല്ല, പെരുന്നാളിനു വീ‍ട്ടിൽ വരുന്നവരൊക്കെ ഓണത്തിന് തിരിച്ച് അവരുടെ വീടുകളിലേയ്ക്ക് വിളിക്കും. എനിക്കാണെങ്കിൽ പോകാൻ മടിയും. ഒരുപാട് വീടുകളിൽ പോകേണ്ടിവരും. ഞാൻ വിളിക്കാതിരുന്നാലും അവർ ഓണത്തിനു വിളിക്കും എന്നായപ്പോൾ എന്നെ ദയവായി ക്ഷണിക്കരുതേയെന്ന് ഞാൻ പറഞ്ഞു തുടങ്ങി. വിളീച്ചാലും ഇപ്പോൾ സ്നേഹപൂർവ്വം നിരസിക്കും. അടുത്ത വീടുകളിൽ പോലും പോകാറില്ല! കാരണം മറ്റൊന്നുമല്ല. ഓണത്തിനും പെരുന്നാളിനും ക്രിസ്തുമസിനും ഒക്കെ എനിക്ക് വീ‍ട്ടിൽ എന്റെ മുറിയടച്ചിരിക്കണം. പുസ്തകം വായിക്കണം. നെറ്റകത്ത് വന്നശേഷം ബ്രൌസിംഗും. ഇടയ്ക്കിടയ്ക്ക് പകലുറക്കവും. എനിക്ക് ഈ പൊതു അവധി ദിവസങ്ങളിൽ മാത്രമാണ് ഇങ്ങനെ സ്വതന്ത്രമായി സ്വച്ഛശാന്തമായി വീട്ടിലിരിക്കാൻ കഴിയുന്നത്. തിരക്കുകളില്ലാതെ എനിക്ക് എന്നിലേയ്ക്ക് ഒതുങ്ങി ഇരിക്കാൻ പറ്റുന്ന ഏതാനും ദിവസങ്ങൾ!\nഞാൻ ഇതെഴുതിക്കൊണ്ടിരിക്കുമ്പോഴും നമ്മുടെ സ്ഥാപനവാസികൾ പല വീടുകളിൽ നിന്നും കൊണ്ടുവന്ന പെരുന്നാൾ ഭക്ഷണം കഴിച്ച് സൊറപറഞ്ഞിരിക്കുന്നുണ്ട്. അതിൽ ഒരുത്തൻ കുറച്ച് ഒറട്ടിയും ഇറച്ചിയും കൊണ്ടു കൊടുത്തിട്ട് ഭീഷണിപ്പെടുത്തുകയാണ്. എനിക്ക് ഇത്രയൊക്കെയേ തരാൻ കഴിയൂ. പക്ഷെ ഓണത്തിന് അഞ്ചു ദിവസവും കൊണ്ടു പോയി മൂന്നു ജാതി പ്രഥമൻ അടക്കം വിഭവസമൃദ്ധമായ സദ്യ തന്നുകൊള്ളണം എന്നത്രേ അവന്റെ ആജ്ഞ. അതൊക്കെ എനിക്ക് മുറിയിലിരുന്ന് കേൾക്കാം. അവർക്കൊക്കെ ഇനിയുള്ള ദിവസങ്ങൾ ആഘോഷത്തിന്റേതാണ്. പ്രത്യേകിച്ചും ഭക്ഷണോത്സവം. ഇന്ന് മുസ്ലിങ്ങൾ ചിലർ അവരുടെ വീടുകളിൽ വിളിച്ചുകൊണ്ടുപോയി. ചിലർ ഭക്ഷണം കൊണ്ടുവന്ന് കോടുത്തു. ഇനി നാളെ ഉച്ചയ്ക്ക് ചില വീടുകളിൽ എത്തണമത്രേ. ഇവിടെയൊക്കെ എനിക്കും ക്ഷണമുണ്ട്, പക്ഷേ സോറി. എനിക്ക് അല്പം ഏതാന്തത.........!\n“നീ കതകടയ്ച്ചിരുന്നോ, കുഴിമടിയാ! നിന്റെ ഒരു മൊണഞ്ഞ ഏകാന്തത! നിനക്ക് ഇപ്പോൾ ഇതൊന്നും ആഘോഷിക്കാൻ മനസിലെങ്കിൽ വേണ്ടെടെ ഉവ്വേ! റംസാനും ഓണവുമൊക്കെ ഒരുമിച്ച് വന്ന് നിൽക്കുമ്പോൾ അതൊക്കെ ആഘോഷിക്കുന്നവർക്ക് ഒരു ആശംസ കൊടുത്താലെന്താ നിനക്ക്! ഉം, നേരെടാ ആശംസകൾ!” എന്റെ മനസിന്റെതന്നെ ആജ്ഞയാണ്. അനുസരിക്കാതെങ്ങനെ? എല്ലാവർക്കും ഈദ്-ഓണം ആശംസകൾ!\nപിൻകുറിപ്പ്: ഇതൊക്കെയല്ലാതെ ഈ ആഘോഷനാളുകളിലൊന്നിൽ എന്തെഴുതാൻ!\nബ്ലോഗിന് മലയാളത്തിൽ ‘ബൂലോകം’ എന്നാണ് കൂടുതൽ പേരും പറഞ്ഞു വരുന്നത്. എന്നാൽ ചിലർ ‘ബൂലോഗം’ എന്നും പറഞ്ഞുകാണുന്നു. ഇതിൽ നമ്മൾ ഏതാണ് പ്രയോഗിക്കേണ്ടതും പ്രചരിപ്പിക്കേണ്ടതും? മറ്റുഭാഷകളിൽ നിന്ന് അത്യാവശ്യം വാക്കുകൾ അതേപോലെ കടമെടുക്കുന്നതും നമ്മുടെ ഭാഷയ്ക്ക് മുതൽകൂട്ട് തന്നെയായിരിക്കും. ആ നിലയിൽ ബ്ലോഗ് എന്നു പറയുന്നതിലും കുറ്റം കാണേണ്ടതില്ല. എങ്കിലും പുതിയ പുതിയ കണ്ടു പിടുത്തങ്ങൾ ഉണ്ടാകുമ്പോൾ അവയ്ക്ക് നമ്മൾ നമ്മുടെ ഭാഷയിൽത്തന്നെ വാക്കുകളുണ്ടാക്കുന്നത് നല്ലതല്ലേ?\nഇനി അഥവാ പേരിലെന്തിരിക്കുന്നു എന്നാണ് ചോദ്യമെങ്കിൽ പേരിന് പ്രസക്തിയൊക്കെ ഉണ്ട് എന്നാണ് ഈയുള്ളവന്റെ പക്ഷം. ഓരോന്നിനെയും തിരിച്ചു പറയാനും തിരിച്ചറിയാനും പേരുകൾ ഏതൊരു വസ്തുവിനും, ജീവിക്കും, പ്രതിഭാസത്തിനും അനിവാര്യമാണ്. അപ്പോൾ ബ്ലോഗിന്റെ കാര്യത്തിലും അതാവശ്യമാണ്.അതുകൊണ്ട് ഈ ചർച്ച പ്രസക്തവുമാണ്.പേരിടൽ എന്നൊരു കണ്ടുപിടിത്തം മനുഷ്യൻ നടത്തിയിട്ടില്ല്ലായിരുന്നെങ്കിൽ നമ്മൾ മനുഷ്യർ ബധിരന്മാരും മൂകന്മാരുമായി കഴിയേണ്ടി വന്നേനെ! കാരണം ഒന്നിനെക്കുറിച്ചും പറയാൻ അവയ്ക്കൊന്നും പേരുകൾ ഇല്ലല്ലോ!\nബൂലോകം എന്നതോ ബൂലോഗം എന്നതോ ശരി? ബ്ലോഗ് എന്ന പദവുമായി കൂടുതൽ അടുത്തു നിൽക്കുന്നത് ‘ബൂലോഗം’ എന്ന പദമാണ്. കാരണം ബ്ലോഗിൽ ‘ഗ്’ ആണല്ലോ ഉള്ളത്. എന്നാൽ പരക്കെ അംഗീകരിക്കപ്പെട്ടിരിക്കുന്നത് ‘ബൂലോകംമ്’ എന്നുമാണ്. ബ്ലോഗിൽ ‘ക’ എന്ന അക്ഷരം ഇല്ലല്ലോ! ഈ ‘ബൂലോകംമ്’ എന്ന് പറയുമ്പോൾ ബ്ലോഗുമായൊന്നും ബന്ധമില്ലാത്തവർ പലരും ഭൂലോകം എന്നത് തെറ്റിച്ച് ഉപയോഗിക്കുന്നതാണേന്ന് ധരിക്കാനിടയാകുന്നുണ്ട്. യാഥാർത്ഥ ഭൂലോകത്ത് നിലവിലിലുള്ള ഒരു പ്രതിഭാസമാണ് ബ്ലോഗ് എങ്കിലും ഭൂലോകവും ബൂലോകവും രണ്ടും രണ്ടാണല്ലോ! ഇനി അഥവാ ‘ബൂലോഗം’ എന്നുതന്നെ പറഞ്ഞാലും ഈ തെറ്റിദ്ധാരണ ഉണ്ടാകാം. ഭാവിയിൽ ഇത് ആളുകൾ അർത്ഥശങ്കയ്ക്കിടയില്ലാത്തവിധം തിരിച്ചറിഞ്ഞുകൊള്ളും എന്നാണെങ്കിൽ പിന്നെ ഈ ചർച്ചയ്ക്ക് പ്രസക്തിയില്ല.\nപക്ഷെ ഒന്നോർക്കേണ്ടത് മലയാളം ബ്ലോഗ് മേഖല ഇപ്പോൾ ശൈശവദിശയിലല്ല. അത് ഇതിനകംതന്നെ വളർന്ന് വികസിച്ചു കഴിഞ്ഞു. ഇനിയും വളർന്ന് വികസിച്ചുകൊണ്ടുമിരിക്കും. അതുകൊണ്ട് ബ്ലോഗിന്റെ മലയാളനാമത്തെപ്പറ്റി നാം ചർച്ച ചെയ്യുന്നതിൽ അപാകതയൊന്നുമില്ല. എന്തായാ‍ലും ബൂലോകം, ബൂലോഗം എന്നീ വാക്കുകൾ ഭൂലോകം എന്ന വാക്കിനെ തെറ്റായോ അല്ലെങ്കിൽ പരിഷ്കരിച്ചോ പറയുന്നതാണെന്ന് ഈ മേഖലയുമായി പരിചയമില്ലാത്തവർ ധരിച്ചുകൂടെന്നില്ല. എങ്കിലും ഈ വാക്കുകൾ നമുക്കിനി ഉപേക്ഷിക്കനും വയ്യ. അപ്പോൾ ഇതിൽ ഏതെങ്കിലും ഒന്നിന് ഒരു സ്ഥിരീകരണം വരുത്തേണ്ടതുണ്ട്.\nബ്ലോഗിനെ ചിലർ അവർ ബ്ലോഗിൽ വന്ന കാലം മുതൽ ബ്ലോഗം എന്ന് പറഞ്ഞുപോരുന്നുണ്ട്. ആരാണീ ചിലർ? മറ്റാരുമല്ല, ഈ നോം തന്നെ. പക്ഷെ ഈ വാക്കിന് വേണ്ടത്ര അനുയായികളെ ലഭിച്ചില്ല. അതുപോലെ കമ്പ്യൂട്ടർ എന്ന വാക്കിനും മലയാളമില്ലല്ലോ. പക്ഷെ ചിലർ ഇതിനെ മലയാളീ‍കരിച്ച് കമ്പെട്ടി എന്നു വിളിച്ചു പോരുന്നുണ്ട്. ആരാ ഈ ചിലർ? അതും മറ്റാരുമല്ല; ഈ നോം തന്നെ! ‘കമ്പെട്ടി’ എന്ന ‘മലയാളവാക്കിനും’ വേണ്ടത്ര അംഗീകാരം കിട്ടിയില്ല. ഓ! കിട്ടിയില്ലെങ്കിൽ വേണ്ട! നോം ഇനിയും പുതിയ വാക്കുകൾ കണ്ടു പിടിച്ചുകൊണ്ടിരിക്കും. നോം തന്നെ അവ ഉപയോഗിച്ചുകൊണ്ടുമിരിക്കും. ഭാഷാ പണ്ഡിതന്മാർക്കേ ഭാഷയെ പരിഷ്കരിക്കാനും, പുതിയ വാക്കുകൾ കൂട്ടിച്ചേർക്കാനും, ആവശ്യമില്ലാത്തത് കളയാനുമൊക്കെ അവകാശമുള്ളൂ എന്നൊന്നുമില്ലല്ലോ. അല്ലപിന്നെ!\nതൽക്കാലം എന്റെ കണ്ടു പിടിത്തങ്ങളൊക്കെ അവിടെ നിൽക്കട്ടെ. ബൂലോകവും, ബൂലോഗവും ഇപ്പോൾ പ്രയോഗത്തിലുണ്ട്. അതിൽ നമുക്ക് ഏതിനെ കൂടുതൽ സ്വീകാര്യമാക്കണം? ഇത് രണ്ടും കൂടിയും ഇനിയും മറ്റുവല്ല വാക്കുകളുമുണ്ടെങ്കിൽ അതും കൂടിയും അങ്ങ് പ്രയോഗിച്ചു പോരുന്നതിലും തെറ്റൊന്നുമുണ്ടായിട്ടല്ല. ചുമ്മാ അഭിപ്രായങ്ങൾ പങ്ക് വയ്ക്കാമല്ലോ. ഈ രണ്ട് വാക്കുകളിൽ ഏതാണ് ശരി? ‘ബൂലോകമ’മോ, അതോ ‘ബൂലോഗ’മോ? ഈയുള്ളവനവർകക്കുടെ ഒരു സംശയം കൂ‍ടിയാണിത്. . അതുകൊണ്ട് ആരെങ്കിലും വഴിതെറ്റിയെങ്ങാനും ഇതുവഴി വരുന്നെങ്കിൽ ഒരു കമന്റ് കമന്റിയിട്ട് പോകുക!\nവ്യത്യസ്തനാ‍യിരുന്ന ഒരു തൊഴിലാളി\nതട്ടത്തുമല നാട്ടുവർത്തമാനം ബ്ലോഗിൽ വായിക്കുക


Divya Unni with her sister Vidhya Unni - Malayalam Filmibeat\n| Published: Sunday, January 25, 2015, 12:31 [IST]\nവിവാഹ ശേഷം ചേച്ചി അഭിനയം നിര്‍ത്തി പോയപ്പോള് പകരക്കാരിയായി വന്നതാണ് വിദ്യ ഉണ്ണി. പക്ഷെ ചേച്ചിയുടെ നിലയില് എത്തപ്പെടാന് സാധിച്ചില്ലെങ്കിലും ചാനല് ഷോകളിലൂടെ വിദ്യ ഉണ്ണി കുടുംബ പ്രേക്ഷകര്‍ക്ക് പരിചിതയാണ്.\nഎണ്‍പതുകളുടെ അവസാനത്തിലാണ് ദിവ്യ ഉണ്ണി വെള്ളിത്തിരയിലെത്തുന്നത്. ദിവ്യയുടെ മെലിഞ്ഞ ശരീരവും തുള്ളിത്തുള്ളിയുള്ള അഭിനയവും മലയാളികള്‍ക്ക് നന്നേ രസിച്ചു. 90 കളില് മലയാളി സിനിമയില് നിറഞ്ഞു നിന്ന ദിവ്യ വിവാഹ ശേഷം അഭിനയത്തോട് ടാറ്റ പറഞ്ഞു.\n2010 വരെ ദിവ്യ ഉണ്ണി മലയാള സിനിമയില് സജീവമായിരുന്നു. വിവാഹ സേശഷം ഭര്‍ത്താവിനും കുടുംബത്തിനുമൊപ്പം അമേരിക്കയില് സെറ്റില്‍ഡായ ദിവ്യ ഉണ്ണി അവിടെ ഡാന്‍സ് ക്ലാസും മറ്റുമായി സജീവമാണ്. മലയാളത്തില് ചില സ്റ്റേജ് ഷോകളില് ദിവ്യ പ്രത്യക്ഷപ്പെട്ടിട്ടുണ്ട്.\nഡോക്ടര് ലവ് എന്ന ചിത്രത്തിലൂടെയാണ് വിദ്യ ഉണ്ണിയുടെ അരങ്ങേറ്റം. കെ ബിജു സംവിധാനം ചെയ്ത സിനിമ പക്ഷെ വിജയ്ച്ചില്ല. പിന്നീട് തേഡ് ജനറേഷന് (3ഡി) എന്ന ചിത്രത്തില് അഭിനയിച്ചെങ്കിലും അതും ശ്രദ്ധിക്കപ്പെട്ടില്ല. പിന്നീട് വിദ്യയെ കണ്ടത് ചാനല് ഷോകളിലാണ്.\nRead more about: divya unni vidya unni malayalam actress photo ദിവ്യ ഉണ്ണി വിദ്യ ഉണ്ണി മലയാളം സിനിമ നടി ഫോട്ടോ സഹോദരി\nDivya Unni with her sister Vidhya Unni\nStory first published: Sunday, January 25, 2015, 12:31 [IST]


പാലക്കാട് അഞ്ച് പേര്‍ക്ക് കൂടി കൊവിഡ് സ്ഥിരീകരിച്ചു; സമൂഹവ്യാപനത്തിന്റെ ആശങ്ക ജില്ലയില് നിലനില്‍ക്കുന്നുവെന്ന് മന്ത്രി എകെ ബാലന് - BIGNEWSLIVE | Latest Malayalam News\nപാലക്കാട്: പാലക്കാട് ജില്ലയില് അഞ്ച് പേര്‍ക്ക് കൂടി ഇന്ന് കൊവിഡ് സ്ഥിരീകരിച്ചതായി മന്ത്രി എകെ ബാലന്. നാലുപേര് ഇതര സംസ്ഥാനങ്ങളില് നിന്നെത്തിയവരും ഒരാള് വിദേശത്തുനിന്നും എത്തിയ ആളാണ്. ഇതോടെ ജില്ലയില് കൊവിഡ് ചികിത്സയിലുളളവരുടെ എണ്ണം 53 ആയി.\nഇന്ന് രോഗം സ്ഥിരീകരിച്ചവരില് വീടുകളില് നിരീക്ഷണത്തിലായിരുന്നു. അല്‍പം സമയത്തിനകം തന്നെ പാലക്കാട് ജില്ലാ ആശുപത്രിയിലെ ഐസൊലേഷന് വാര്‍ഡിലേക്ക് ഇവരെ മാറ്റും. ചെക്ക്‌പോസ്റ്റില് കുറച്ച് സമയം ചെലവഴിച്ചവര്‍ക്കും കൊവിഡ് സ്ഥിരീകരിച്ചിട്ടുണ്ട്. അതുകൊണ്ട് തന്നെ സമൂഹവ്യാപനത്തിന്റെ ആശങ്ക ജില്ലയില് നിലനില്‍ക്കുന്നുവെന്ന് മന്ത്രി പറഞ്ഞു.\nഅതിര്‍ത്തി ജില്ലയെന്ന നിലയില് പാലക്കാട് കൂടുതല് കരുതല് വേണമെന്നും മന്ത്രി എകെ ബാലന് കൂട്ടിച്ചേര്‍ത്തു. നിരോധനാജ്ഞ കര്‍ശനമായി പാലിക്കണമെന്നും മന്ത്രി പറഞ്ഞു. ജില്ലയില് ഇന്ന് മുതല് നിരോധനാജ്ഞ നിലവില് വന്നു. മെയ് 31 വരെയാണ് നിരോധനാജ്ഞ. രാവിലെ ഏഴ് മുതല് വൈകീട്ട്7വരെയാണ് കര്‍ഫ്യു. കൊവിഡ് രോഗികളുടെ എണ്ണം വര്‍ധിക്കുന്ന പശ്ചാത്തലത്തിലാണ് ജില്ലയില് നിരോധനാജ്ഞ പുറപ്പെടുവിച്ചത്. ആരോഗ്യ പ്രവര്‍ത്തകര്‍ക്ക് ഉള്‍പ്പെടെ ജില്ലയില് രോഗം സ്ഥിരീകരിച്ചിരുന്നു.\nTags: ak balanpalakkad covid


google map showed wrong way ഗൂഗിൾ മാപ്പ് നോക്കി ..\nഗൂഗിൾ മാപ്പ് നോക്കി വാഹനമോടിച്ചു; ടൂറിസ്റ്റ് സംഘമെത്തിയത് തോട്ടിൽ ! അപകടമൊഴിവായത് തലനാരിഴയ്ക്ക്\nഗൂഗിൾ മാപ്പ് നോക്കി വാഹനമോടിച്ച ടൂറിസ്റ്റ് സംഘം റോഡ് നോക്കാതെ കാറോടിച്ചെത്തിയത് നേരെ തോട്ടിലേക്ക്. സമയോചിതമായി നാട്ടുകാർ ഇടപെട്ടതിനാൽ ഒഴിവായത് വൻ അപകടം. ഇന്നലെ ഉച്ചയ്ക്ക് 12 മണിയോടെ കോട്ടയം കുറുപ്പന്തറ കടവിലാണ് സംഭവം നടന്നത്.\nകർണാടക സ്വദേശികളായ കുടുംബമാണ് ഇന്നലെ അപകടത്തിൽപെട്ടത്. മൂന്നാറിൽ നിന്നും ആലപ്പുഴയിലേക്ക് പോകും വഴിയായിരുന്നു അപകടം. യാത്ര ആരംഭിച്ചതു മുതൽ ഗൂഗിൾ മാപ്പ് നോക്കിയാണ് സഞ്ചരിച്ചതെന്ന് കുടുംബാംഗങ്ങൾ പറഞ്ഞു. കുറുപ്പന്തറ കടവ് ഭാഗത്തെത്തിയപ്പോൾ നേരേ മുന്നോട്ട് പോകാനായിരുന്നു ഗൂഗിൾ മാപ്പ് വഴി ഫോണിലൂടെ ലഭിച്ച നിർദേശം. ഇതോടെ ഇവിടുത്തെ കൊടുംവളവ് നോക്കാതെ ഡ്രൈവർ ഫോർച്യൂണർ കാർ മുന്നോട്ട് ഓടിച്ചു. നോക്കി നിൽക്കുകയായിരുന്ന നാട്ടുകാർ വിളിച്ചു കൂവിയപ്പോഴേക്കും കാർ സമീപത്തെ തോട്ടിലേക്ക് ചാടിയിരുന്നു.\nമഴ ശക്തമായതിനാൽ തോട്ടിൽ നല്ല വെള്ളമുള്ള സമയമായിരുന്നു. ഓടികൂടിയ നാട്ടുകാർ കാറിലുണ്ടായിരുന്ന കുട്ടികൾ ഉൾപെടെയുള്ള കുടുംബാംഗങ്ങളെ രക്ഷപെടുത്തി. തുടർന്ന് കാർ തള്ളി കരയ്ക്കു കയറ്റാൻ ശ്രമിച്ചെങ്കിലും വിജയിച്ചില്ല. പിന്നീട് ലോറി ഉപയോഗിച്ചു കെട്ടി വലിച്ചാണ് കാർ തോട്ടിൽ നിന്നും കരയ്‌ക്കെത്തിച്ചത്. മറ്റു തകരാറൊന്നുമില്ലാതിരുന്നതിനാൽ ഇവർ ഇതേ കാറിൽ തന്നെ യാത്ര തുടരുകയായിരുന്നു. ഈ ഭാഗത്ത് മുമ്പും സമാന രീതിയിൽ നിരവധി അപകടങ്ങൾ ഉണ്ടായിട്ടുള്ളതായി നാട്ടുകാർ പറയുന്നു. അപകടങ്ങൾ ഇവിടെ സ്ഥിരമായതോടെ പഞ്ചായത്തിന്റെ നേതൃത്വത്തിൽ താൽകാലികമായി ചങ്ങലയിട്ട് വഴി അടച്ചിരിക്കുകയാണ്.\nStory Highlights: google map showed wrong way\nRead more on: Google map\nവാട്‌സ്ആപ്പ് തുറക്കേണ്ട; ഗൂഗിള് മാപില് നിന്ന് തന്നെ ലൈവ് ലൊക്കേഷന് പങ്കുവയ്ക്കാന് ഇങ്ങനെ ചെയ്ത് നോക്കൂ Latest News\nഗൂഗിള് മാപ്പ് ഇനി പരിസ്ഥിതി സൗഹൃദ റൂട്ടുകളും ഉപയോക്താക്കളുടെ ശ്രദ്ധയില്‍പ്പെടുത്തും Latest News\nഗൂഗിൾ മാപ്പിന്റെ ഇന്ത്യൻ ബദൽ; ഐഎസ്ആർഓയും മാപ്പ്മൈഇന്ത്യയും കൈകോർക്കുന്നു Latest News


Mi 11 Ultra Launch In India On 23 April : ഷഓമിയുടെ 'സൂപ്പർഫോൺ', എംഐ 11 അൾട്രായുടെ ഇന്ത്യ ലോഞ്ച് ഉറപ്പിച്ചു - Samayam Malayalam\nxiaomi to launch mi 11 ultra in india on 23 april\nKen Sunny | Samayam Malayalam | Updated: Apr 1, 2021, 6:35 PM\n'സൂപ്പർഫോൺ' എന്നാണ് എംഐ 11 അൾട്രായെ ഷഓമി വിശേഷിപ്പിക്കുന്നത്. പ്രീമിയം ഫീച്ചറുകളാണ് ഈ വിശേഷണത്തിന്റെ അടിസ്ഥാനം. അടിസ്ഥാന 8 ജിബി റാം പതിപ്പിന് 66,400 രൂപ മുതൽ പ്രീമിയം 12 ജിബി റാം പതിപ്പിന് 77,500 രൂപ വരെയാണ് ചൈനയിൽ വില.\n12 ജിബി റാമുള്ള വേരിയന്റ് വൈറ്റ് സെറാമിക് സ്‌പെഷ്യൽ പതിപ്പിലും ലഭ്യമാണ്.\nക്വാഡ്-കർവ്ഡ് 6.81 ഇഞ്ച്2കെ ഡബ്ല്യുക്യുഎച്ച്ഡി + (3,200 × 1,440 പിക്‌സലുകൾ) E4 അമോലെഡ് ഡിസ്‌പ്ലേ\n50 മെഗാപിക്സൽ സാംസങ് ജിഎൻ2പ്രൈമറി വൈഡ് ആംഗിൾ സെൻസറും രണ്ട് 48 മെഗാപിക്സൽ സോണി IMX586 അൾട്രാ-വൈഡ് ആംഗിൾ, ടെലി മാക്രോ ക്യാമറ സെൻസറുകൾ ചേർന്ന ട്രിപ്പിൾ കാമറ.\nചൈനീസ് ടെക് ഭീമന്മാരായ ഷഓമി ദിവസങ്ങൾക്ക് മുൻപാണ് തങ്ങളുടെ ഏറ്റവും പ്രീമിയം സ്മാർട്ട്ഫോൺ ശ്രേണിയായ എംഐ 11 ശ്രേണിയിലേക്ക് അൾട്രാ, പ്രോ, ലൈറ്റ് പതിപ്പുകൾ അവതരിപ്പിച്ചത്. ഇതിൽ ഏറ്റവും പ്രീമിയം മോഡൽ ആയ എംഐ 11 അൾട്രായുടെ ഇന്ത്യ ലോഞ്ച് ഉറപ്പിച്ചു. ട്വിറ്റെർ പോസ്റ്റ് വഴി ഈ മാസം 23-നാണ് എംഐ 11 അൾട്രായുടെ ലോഞ്ച് എന്ന് ഷഓമി വ്യക്തമാക്കി. 'സൂപ്പർഫോൺ' എന്നാണ് എംഐ 11 അൾട്രായെ ഷഓമി വിശേഷിപ്പിക്കുന്നത്. പ്രീമിയം ഫീച്ചറുകളാണ് ഇതിന് അടിസ്ഥാനം.\n8 ജിബി റാം + 256 ജിബി സ്റ്റോറേജുള്ള എംഐ 11 അൾട്രായ്ക്ക് 5,999 യുവാൻ (ഏകദേശം 66,400 രൂപ), 12 ജിബി റാം + 256 ജിബി സ്റ്റോറേജുള്ള എംഐ 11 അൾട്രാ മോഡലിന് 6,499 യുവാൻ (72,000 രൂപ), 12 ജിബി റാമും + 512 ജിബി സ്റ്റോറേജ് സ്റ്റോറേജുമുള്ള ഏറ്റവും പ്രീമിയം പതിപ്പിന് 6,999 യുവാൻ (77,500 രൂപ) എന്നിങ്ങനെയാണ് വില. കറുപ്പ്, വെളുപ്പ് നിറങ്ങളിലാണ് എംഐ 11 അൾട്രാ ലഭിക്കുക. അതെ സമയം 12 ജിബി റാമുള്ള വേരിയന്റ് വൈറ്റ് സെറാമിക് സ്‌പെഷ്യൽ പതിപ്പിലും ലഭ്യമാണ്. ഈ പതിപ്പ് ഇന്ത്യയിലും വില്പനക്കെത്തുമോ എന്ന് വ്യക്തമല്ല.\nആൻഡ്രോയിഡ് 11 അടിസ്ഥാനമായ MIUI 12 ഓപ്പറേറ്റിംഗ് സിസ്റ്റത്തിലാണ് എംഐ 11 അൾട്രാ പ്രവർത്തിക്കുന്നത്. ക്വാഡ്-കർവ്ഡ് 6.81 ഇഞ്ച്2കെ ഡബ്ല്യുക്യുഎച്ച്ഡി + (3,200 × 1,440 പിക്‌സലുകൾ) E4 അമോലെഡ് ഡിസ്‌പ്ലേയ്ക്ക് 120 ഹെർട്സ് റിഫ്രഷ് റേറ്റ്, 240 ഹെർട്സ് ടച്ച് സാമ്പിൾ റേറ്റ്, 551 പിപി പിക്‌സൽ ഡെൻസിറ്റി, കോർണിംഗ് ഗോറില്ല ഗ്ലാസ് വിക്ടസ് പ്രൊട്ടക്ഷൻ എന്നിവയുണ്ട്. ഡിസ്പ്ലേമേറ്റിൽ എ+ റേറ്റിംഗുള്ള ഈ ഡിസ്പ്ലേയ്ക്ക് എച്ച്ഡിആർ 10 +, ഡോൾബി വിഷൻ സപ്പോർട്ടുമുണ്ട്. 1.1 ഇഞ്ച് (126x294 പിക്‌സൽ) അമോലെഡ് സെക്കൻഡറി ടച്ച് ഡിസ്‌പ്ലേയും ഫോണിനുണ്ട്. ഇത് എല്ലായ്പ്പോഴും ഓൺ മോഡിൽ ആയിരിക്കും.\nഅൾട്രായുടെ പിൻ ക്യാമറ സജ്ജീകരണത്തിൽ 50 മെഗാപിക്സൽ സാംസങ് ജിഎൻ2പ്രൈമറി വൈഡ് ആംഗിൾ സെൻസറും, എഫ് / 1.95 ലെൻസും, ഒപ്റ്റിക്കൽ ഇമേജ് സ്റ്റബിലൈസേഷനും (ഒഐഎസ്) ഉൾപ്പെടുന്നു. രണ്ട് 48 മെഗാപിക്സൽ സോണി IMX586 അൾട്രാ-വൈഡ് ആംഗിൾ, ടെലി മാക്രോ ക്യാമറ സെൻസറുകൾ ഇതിനൊപ്പം ഉണ്ട്. അൾട്രാ-വൈഡ് ആംഗിൾ ക്യാമറയിൽ എഫ് / 2.2 ലെൻസും 128 ഡിഗ്രി ഫീൽഡ് വ്യൂവും (എഫ്ഒവി) വരുന്നു. ടെലി മാക്രോ ലെൻസ് 5x ഒപ്റ്റിക്കൽ, 120x ഡിജിറ്റൽ സൂം എന്നിവ പിന്തുണയ്ക്കുന്നു. മൂന്ന് സെൻസറുകളുള്ള 24fps- ൽ 8K വീഡിയോ റെക്കോർഡിംഗിനെ പിന്തുണയ്ക്കുന്നു. എഫ് / 2.2 ലെൻസുള്ള 20 മെഗാപിക്സൽ ഫ്രണ്ട് ക്യാമറയാണ് ഫോണിനുള്ളത്.\nപ്രധാനപ്പെട്ട രേഖകൾ സൂക്ഷിച്ച് വയ്ക്കണോ? ഗൂഗിൾ സ്റ്റാക്ക് ആപ്പ് എത്തി ആര്‍ട്ടിക്കിള് ഷോ\nഎംഐ 11 അൾട്രാ Xiaomi mi 11 ultra Mi 11 Ultra Price in India mi 11 ultra launch date Mi 11 Ultra India Launch\nWeb Title : xiaomi to launch mi 11 ultra in india on 23 april


UUKMA News ഫേസ്ബുക്ക് വിവരച്ചോർച്ച: 68 ലക്ഷം ഉപയോക്താക്കളുടെ സ്വകാര്യ ഫോേട്ടാകൾ ചോർന്നു ഫേസ്ബുക്ക് വിവരച്ചോർച്ച: 68 ലക്ഷം ഉപയോക്താക്കളുടെ സ്വകാര്യ ഫോേട്ടാകൾ ചോർന്നു\nന്യൂയോർക്: ലക്ഷക്കണക്കിന് ഉപയോക്താക്കളുടെ ചിത്രങ്ങൾ ചോർന്നതായി ഫേസ്ബുക്കിെൻറ വെളിപ്പെടുത്തൽ. ഫേസ്ബുക്കിലെ സാേങ്കതിക തകരാർ മുതലെടുത്ത് പുറത്തുനിന്നുള്ള ആപ് നിർമാതാക്കൾ ഉപയോക്താക്കൾ സ്വകാര്യമായി പങ്കുവെച്ച ചിത്രങ്ങൾ അനുമതിയില്ലാതെ എടുക്കുകയായിരുന്നു.\nനിലവിൽ 68 ലക്ഷം ഉപയോക്താക്കളെയും 876 െഡവലപർമാർ നിർമിച്ച 1500 ആപ്ലിക്കേഷനുകളെയും വൈറസ് ബാധിച്ചിട്ടുണ്ടാകാമെന്നാണ് കരുതുന്നത്. സെപ്റ്റംബറിലാണ് സംഭവം നടന്നത്. പ്രശ്നം പരിഹരിച്ചതായി അറിയിച്ച ഫേസ്ബുക് അധികൃതർ വീഴ്ചയിൽ ഉപയോക്താക്കളോട് മാപ്പുപറയുകയും ചെയ്തു.\nകാംബ്രിജ് അനലറ്റിക്ക വിവാദത്തിനുശേഷം ഫേസ്ബുക്കിലുണ്ടാകുന്ന ഏറ്റവും വലിയ വിവരച്ചോർച്ചയാണിത്. അതിനിടെ, ഫേസ്ബുക്കിെൻറ വിവരച്ചോർച്ചയിൽ െഎറിഷ് ഡാറ്റ െപ്രാട്ടക്ഷൻ കമീഷൻ അന്വേഷണം തുടങ്ങിയിട്ടുണ്ട്.\nഅന്വേഷണത്തിൽ വീഴ്ച തെളിഞ്ഞാൽ ഫേസ്ബുക്കിനെതിരെ 100 കോടിയിലേറെ ഡോളർ പിഴ ചുമത്തുമെന്നാണ് റിപ്പോർട്ടുകൾ. അയർലൻഡിലെ ഡബ്ലിനിലാണ് ഫേസ്ബുക്കിെൻറ യൂറോപ്യൻ ആസ്ഥാനം. ജി.ഡി.പി.ആർ നിയമം അനുസരിച്ച് വിവരച്ചോർച്ചയുണ്ടായി 72 മണിക്കൂറിനകം െഎറിഷ് കമീഷനെ വിവരം അറിയിക്കണമെന്നാണ്.\nകരാർ ലംഘിക്കുന്നവർക്ക് 2.3കോടി ഡോളർ അല്ലെങ്കിൽ കമ്പനിയുടെ ആഗോള വാർഷിക വരുമാനത്തിെൻറ നാലുശതമാനമോ നൽകണമെന്നാണ്. 4000കോടി ഡോളറാണ് 2017ൽ ഫേസ്ബുക്കിെൻറ ആഗോളവരുമാനം.


കിമോണോ - വിക്കിപീഡിയ\nഒരു ജാപ്പനീസ് മുഴുനീള മേൽവസ്ത്രമാണ് കിമോണോ (着物, きもの). ജാപ്പനീസ് ഭാഷയിൽ “ധരിക്കുന്നത്” എന്ന് അർത്ഥം. വിശേഷ വേളകളിലും ഔപചാരിക സദസ്സുകളിലും ധരിക്കുന്ന ഈ വസ്ത്രം കുലീനതയുടേയും, ആഭിജാത്യത്തിന്റെയും അടയാളം കൂടിയാണ്.\nകിമോനോ അണിഞ്ഞിരിക്കുന്ന ജപ്പാനീസ് വധു\nT ആകൃതിയിൽ നിർമ്മിക്കപ്പെട്ടിരിക്കുന്ന ഈ വസ്ത്രത്തിന്റെ അടിഭാഗം കണങ്കാൽ വരെ എത്തിനിൽക്കുന്നതും , കഴുത്തിനു കോളറും, വിശാലമായ കൈയ്യറകൾ (സ്ലീവ്) ഉളളതുമാകുന്നു.കിമോനോയെ ഉറപ്പിക്കാൻ ഒബി (obi) എന്ന ഒരു കച്ചയും ചുറ്റിയിരിക്കും. സോറി (zori) എന്ന പാദരക്ഷകളും, താബി (tabi) എന്ന കാലുറയും കിമോനോയ്ക്ക് അകമ്പടിയാണ്.\nപ്രധാനമായും സ്ത്രീകളാണ് കിമോനോ ധരിക്കുന്നതെങ്കിലും പുരുഷ കിമോനോകളും നിലവിലുണ്ട്. യുവതികളാണ് കിമോനോ ധാരികളിലേറെയും, പ്രായംചെന്നവരും പുരുഷന്മാരും ധരിക്കുന്ന വസ്ത്രമാണെങ്കിലും സാർവ്വത്രികമോ സാധാരണമോ അല്ല. സുമോ ഗുസ്തിക്കാർ പൊതുവേദികളിൽ പ്രത്യക്ഷപ്പെടുമ്പോൾ കിമോനോ ധരിച്ചിരിക്കണമെന്ന് നിഷ്കർഷയുണ്ട്.\nചിത്രപ്പണികളോടുകൂടിയ ചുവന്ന കിമോനോ\n2 ആധുനിക കാലം\nകിമോനോ ഇന്നത്തെ നിലയിലായത് ക്രമേണയുള്ള പരിണാമത്തിലൂടെയാണ്. ജപ്പാനീസ് ചരിത്രത്തിൽ ചൈനയുടെ സാംസ്കാരിക സ്വാധീനം വളരെ വലുതാണ്. ചൈനയിൽ നിന്നുള്ള വൻകുടിയേറ്റമാണ് ഇതിനു പ്രധാനകാരണം. എട്ടാം നൂറ്റാണ്ട് മുതൽക്ക് തന്നെ കിമോനോയുടെ ആദ്യ രൂപം പ്രത്യക്ഷപ്പെട്ട് തുടങ്ങി. എന്നാൽ ആ കാലത്ത് കിമോനോയുടെ മേൽ ഒരു അരകുപ്പായം മേലങ്കിയായി ധരിക്കുമായിരുന്നു. ആദ്യകാലങ്ങളിൽ ഹക്കാമ എന്ന ഉടയാട കിമോനോയുടെ മേൽ ധരിക്കുമായിരുന്നു. പതിനാലാം നൂറ്റാണ്ട് മുതൽക്ക് കിമോനോയ്ക്ക് സ്വതന്ത്ര മേൽവസ്ത്രം എന്ന പദവി ലഭിക്കുകയും കെട്ടിയടയ്ക്കാൻ ഒബി എന്ന കച്ച അകമ്പടിയാവുകയും ചെയ്തു. പതിനേഴാം നൂറ്റാണ്ട് മുതൽക്ക് കൈയ്യറകൾ ക്രമേണ വീതിയും നീളവും കൂടുകയും ഒബി വിസ്താരമുള്ളതും പലരീതിയിൽ കെട്ടാവുന്നതാവുകയും ചെയ്തുകൊണ്ടിരുന്നു. പത്തൊമ്പതാം നൂറ്റാണ്ടിനു ശേഷം വലിയ മാറ്റങ്ങളൊന്നും ഇല്ലാതെ കിമോനോ നിലനിൽക്കുന്നു. നേർത്ത തുണിത്തരങ്ങളിൽ നിന്നും കിമോനോ നെയ്യുന്നത് ഇന്നും ഒരു കലാ വിരുതായി ഗണിക്കപ്പെടുന്നു.\nഇരുപതാം നൂറ്റാണ്ട് അടുത്തപ്പോഴേക്കും പാശ്ചാത്ത്യ വസ്ത്രധാരണം കൂടുതൽ പ്രചാരത്തിൽ വന്നു തുടങ്ങി. അണിയാൻ എളുപ്പവും സൗകര്യപ്രദമവുമായ ഈ പുതുവസ്ത്ര ശൈലിക്ക് ജപ്പാൻ ചക്രവർത്തി മൈജിയുടെ പിന്തുണയും ലഭിച്ചു. റൈയിൽവേ തൊഴിലാളികളും അധ്യാപകരും പോലീസും പാശ്ചാത്യ വസ്ത്രം അവലംബിക്കാൻ ചക്രവർത്തി ഉത്തരവിറക്കുകയും ചെയ്തു. അതോടെ പട്ടാളയൂണിഫോമും സ്കൂൾ യൂണിഫോമും പാശ്ചാത്യ ശൈലിയിലായി. \nകിമോനോ ധാരികൾക്ക് ഓടാൻ, വസ്ത്രം തടസ്സമാവുകയായിരുന്നു. ഒപ്പം ധരിക്കുന്ന പരമ്പരാഗത പാദരക്ഷകൾ കാര്യങ്ങൾ കൂടുതൽ വിഷമിപ്പിച്ചു. തന്മൂലം കിമോനോ ധാരികൾ വഴിയോര മോഷ്ടാക്കളുടേയും പിടിച്ചുപറിക്കാരുടേയും ഇരകളാവുന്ന സംഭവങ്ങളും ഏറിവന്നു.\n1932ൽ ഷിറൊകിയ(shirokiya)യിൽ ഉണ്ടായ ഒരു വൻ അഗ്നിബാധ വേളയിൽ കിമോനോ ധാരികളായ സ്ത്രീകൾ കെട്ടിടത്തിൽ നിന്നും ചാടാൻ വിസമ്മതിക്കുകയും അപകടത്തിനിരയാവുകയും ചെയ്തുവത്രേ. കിമോനോയ്ക്ക് അടവസ്ത്രമില്ലാത്തതിനാൽ മാനഹാനി ഭയന്നാണ് ചാടാൻ വിസമ്മതിച്ചതെന്നും ഈ അഗ്നി ബാധ കിമോനോയുടെ തന്നെ മരണമണിയായി എന്നുമുള്ള ഒരു കഥ ഇന്നും പ്രചാരത്തിലുണ്ട്.\nകിമോനോ മറ്റ് ഏത് വസ്ത്രങ്ങളേയും പോലെ കുറഞ്ഞ വില മുതൽ വളരെ വലിയ വിലയിൽ വരെ ലഭ്യമാണ്. എന്നാൽ ഏറിയ കിമോനോകൾക്കും വലിയ വിലയാണ് ഇന്നുള്ളത്.\nപതിനായിരം അമേരിക്കൻ ഡോളർ എന്നത് ഒരു കിമോനോയ്ക്ക് സാധാരണമാണ്. അടിവസ്ത്രവും, കച്ച(ഒബി) കാലുറ, പാദരക്ഷകൾ മറ്റ് അനുബന്ധ ചേരുവകൾ എല്ലാം കൂടി ഇരുപതിനായിരും ഡോളർ ആവാം. ഒരു ഒബിയ്ക്ക് മാത്രം ആയിരകണക്കിനു ഡോളർ വന്നേക്കാം.. എന്നാൽ സാധാരണക്കാർക്ക് പ്രാപ്യമാവുന്ന കിമോനോകൾ ധാരാളമായി ലഭ്യമാണ്. പഴയ കിമോനോകൾ പുതുക്കി നിർമ്മിച്ച് പുനരുപയോഗിക്കുന്നത് സാധാരണമാണ്. സെക്കൻഡ് ഹാൻഡ് കിമോനോകൾ ജപ്പാനിൽ വൻബിസിനസ്സ് ആണത്രെ. പുരുഷ കിമോനോകൾ ഇറക്കം കുറഞ്ഞവയും അലങ്കാരം ആവശ്യമില്ലാത്തവയും ആയതിനാൽ വിലയും കുറവാണ്.\nകിമോനോയുടെ ഒപ്പം ധരിക്കുന്ന വൈക്കോൽ പാദുകം\nപലതരം കച്ചകളിൽ ഒന്ന്\n↑ Dalby, Liza (2001). Kimono: Fashioning Culture. Seattle: University of Washington Press. ISBN 9780295981550. OCLC 46793052.\n↑  Archived July 23, 2011, at the Wayback Machine.\n↑ Hindell, Juliet (May 22, 1999). "World: Asia-Pacific Saving the kimono". BBC. ശേഖരിച്ചത് 2007-09-20.\n"https://ml.wikipedia.org/w/index.php?title=കിമോണോ&oldid=2759167" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 28 മാർച്ച് 2018, സമയം: 14:58\nഈ താൾ അവസാനം തിരുത്തപ്പെട്ടത്: 14:58, 28 മാർച്ച് 2018.


മലപ്പുറത്ത് വീണ്ടും ക്ഷേത്രത്തിന് നേരെ ആക്രമണം - Oneindia Malayalam\nPublished : June 03, 2017, 02:48\nമലപ്പുറത്ത് വീണ്ടും ക്ഷേത്രത്തിന് നേരെ ആക്രമണം\nമലപ്പുറത്ത് വീണ്ടും ക്ഷേത്രത്തിന് നേരെ ആക്രമണം. വെങ്ങര മഹാദേവ ക്ഷേത്രത്തിനാണ് കഴിഞ്ഞ ദിവസം അര്‍ധരാത്രിയോടെ തീയിട്ടത്. ക്ഷേത്രത്തില് പൂജക്ക് ഉപയോഗിക്കുന്ന കിണ്ടി, നിലവിളക്ക് തുടങ്ങിയവ സമീപത്തെ കിണറ്റില് ഉപേക്ഷിച്ച നിലയിലും കണ്ടെത്തി. വര്‍ഷങ്ങള്‍ക്ക് മുന്‍പ് നശിച്ചുപോയെന്ന് കരുതുന്ന ക്ഷേത്രം അടുത്ത കാലത്താണ് പുനര്‍നിര്‍മാണം തുടങ്ങിയത്. ക്ഷേത്രത്തിന്റെ നിര്‍മാണത്തിന്റെ ഭാഗമായി ഉണ്ടാക്കിയിരുന്ന ഷെഡിലാണ് ഇപ്പോള് പ്രതിഷ്ഠയും പൂജയും മറ്റും നടന്നുവരുന്നത്.\ntemple malayalam vengara malappuram


നിങ്ങൾ യേശു ആവശ്യമാണ് എന്തുകൊണ്ട്\nകഴിഞ്ഞ കാലത്ത്, ഒരു യേശു സന്തോഷം ആവശ്യം എന്ന് പറയാം. അല്ലെങ്കിൽ യേശു സന്തോഷം അവർ ആവശ്യമാണെന്ന്.\nഎന്നാൽ ഈ നിങ്ങൾ യേശു ആവശ്യമുള്ള അല്ല. നാം ആളുകളെ സന്തോഷം സന്തോഷിക്കുന്നതല്ലാതെ കാണാൻ.\nധനവാൻ ആ ഒരു ഉദാഹരണമാണ്. അതിനാൽ നിങ്ങൾ യേശു ആവശ്യപ്പെടുന്നത് അല്ല.\nനിങ്ങൾ യേശു വേണമെങ്കിൽ കാരണം യേശു ഇല്ലാതെ നിങ്ങൾ ഗന്ധകത്തിന്റെ ഒരു നിത്യ നരകത്തിൽ നഷ്ടമാവും എന്നതാണ്.\nനിങ്ങൾ യേശു നഷ്ടമാകുന്നു ചെയ്യുന്നു. നിങ്ങൾ യേശു അംഗീകരിക്കണം രക്ഷിക്കപ്പെടും ചെയ്യുക. അപ്പോൾ നിങ്ങൾ സംരക്ഷിക്കുകയും നിങ്ങളുടെ പാപങ്ങൾ മോചിച്ചുതന്നിരിക്കുന്നു.\nയഥാർത്ഥ സന്തോഷവും സന്തോഷം\nഒരിക്കൽ യേശു ലഭിച്ചു അതിനാൽ നിങ്ങൾ അവന്റെ സന്തോഷം സന്തോഷവും ലഭിക്കും രക്ഷിച്ചു ലഭിച്ചു. ഈ സന്തോഷവും സന്തോഷം നിങ്ങൾ മുമ്പ് ഉണ്ടായിരുന്നു എത്രയോ കുഴിഞ്ഞിരിക്കാതെയും.\nമുമ്പ് ഐഹികജീവിതവും പ്രീതി, എന്നാൽ ഇപ്പോൾ നിങ്ങൾ ദൈവത്തിന്റെ സത്യം ഏതുമാവട്ടെ സന്തോഷം അനുഭവിക്കാൻ ലഭിക്കും.\nധനവാൻ ലാസർ യേശു കഥ ഒരു ഉപമ അല്ല. ഇത് ശരിക്കും സംഭവിച്ചത്.\nയേശു ഒരിക്കലും പേരുകൾ ഉപമകളായി, എന്നാൽ ഈ പരാമർശം നാമം യേശു, ലാസർ. യേശു ഒരു യഥാർത്ഥ സംഭവം ചിത്രീകരിക്കുന്ന കാരണം.\nഇത് ലാസർ ധനവാൻ വാതിൽക്കൽ കിടന്നു ശ്രദ്ധേയമാണ്. അവൻ പോലും നൽകിയില്ല. അവൻ നിരോധിച്ചു. അവൻ അവരുടെ ആയിരുന്നില്ല. അവൻ പുറത്തു!\nലാസർ വ്രണം നിറഞ്ഞു. ധനവാൻ വിപരീതമായി. അവൻ ആരോഗ്യ നിറഞ്ഞു.\nഅവൻ ആരോഗ്യ നിറഞ്ഞു എന്നിരുന്നാലും, സംരക്ഷിച്ചതും സംരക്ഷിച്ചില്ല. കാണാതെ.\nഈ രണ്ട് ദരിദ്ര ശരിക്കും മണ്ഡലത്തിലേക്കു ആയിരുന്നു. അവൻ അബ്രാഹാമിന്റെ വിശ്വസിച്ചു ആകാശത്തിന്റെ മുൻപ് അദ്ദേഹം വളരെ പാവപ്പെട്ട ആയിരുന്നു.\nനിങ്ങൾ യേശു ചെയ്യേണ്ട ഉദ്ദേശ്യം ആരോഗ്യം തന്നെ പ്രാഥമികമായി അല്ല. നിങ്ങൾ സംരക്ഷിക്കാൻ വെറുതെ ആണ്!\nനിങ്ങൾ യേശു ഇല്ലല്ലോ, പിന്നെ നിങ്ങൾ ഗന്ധകത്തിന്റെ ഒരു നിത്യ നരകത്തിൽ നഷ്ടമാവും.\nധനവാൻ ഇത് നല്ല ഉണ്ടായിരുന്നു എങ്കിലും അദ്ദേഹം ഗന്ധകത്തിന്റെ കാണാതെ.\nയേശുവിൽ ആരോഗ്യ ഉണ്ട്\nയേശു കൂടെ, നിങ്ങൾ ഹെൽത്ത് ലഭിക്കും. അവന്റെ നാമത്തിൽ ആരോഗ്യ ഉണ്ട്. മുറിവുകളിലൂടെ വഴി രോഗശമനം ഉണ്ട്.\nഎന്നാൽ യേശു എന്തെങ്കിലും ആരോഗ്യം ഉണ്ടെങ്കിൽ സഹായിക്കും, പക്ഷേ എങ്ങനെ? നിങ്ങൾ നഷ്ടപ്പെട്ട അതിൽ ധനവാൻ എന്ന് ഉണ്ടായിരുന്നു!\nധനവാന്മാർ പലരും ദരിദ്രരാണ്\n"മോശം മനുഷ്യൻ," - അദ്ദേഹം രാജ്യം എതിർത്തു. പലരും ഈ ലോകത്തിലെ സാധനങ്ങൾ സമ്പുഷ്ടമാണ്, എന്നാൽ അവർ ആകാശം ദരിദ്രരാണ്.\nദരിദ്രൻ ആകാശത്തിലേക്കു സമ്പന്നൻ ആയിരുന്നിട്ടും അവൻ അബ്രാഹാമിന്റെ വിശ്വാസം ഉണ്ടായിരുന്നു.\nപലരും ഇന്ന് അബ്രാഹാം വിശ്വാസം. അവർ യേശുവിനെ വിശ്വസിക്കുകയും സംരക്ഷിച്ചു. അവർ ആകാശം സമ്പന്നരായ അവിടെ ഒരു ദിവസം.\nഅതുകൊണ്ടു, ലാസർ വന്നു അവനെ വെള്ളം തരും എന്ന് ആഗ്രഹിച്ചു. സ്വർഗ്ഗത്തിൽ വെള്ളം ഇല്ല, നരകത്തിൽ മാത്രം തീ അവിടെ.\nഎന്നാൽ ഞങ്ങൾ പിന്നീട് വാക്യത്തിൽ കാണും പോലെ, ലാസർ നരകം കഴിഞ്ഞില്ല.\nനരകത്തിൽ നേടുകയും ഒന്നുമില്ല\nധനികന്റെ ലാസർ കഥ വായിക്കാൻ തന്നെ നിലനില്ക്കുകയും അത്രയേയുള്ളൂ.\nഅവർ അങ്ങനെ കുറഞ്ഞ ജീവിച്ചിരുന്ന ലാസർ, രോഗികളെ പാവപ്പെട്ട വിശന്നും തന്റെ കക്ഷികൾ അതേസമയം, ധനവാൻ ഗോപുരം പുറത്തു എന്നാൽ അവൻ അവന്റെ താൽപ്പര്യമുള്ള ചെയ്തു.\nഇപ്പോൾ തന്റെ റെസ്ക്യൂ വന്ന് അവനെ ചില വെള്ളം തരും എന്നു ലാസർ ആഗ്രഹിച്ചു.\nപാവപ്പെട്ട മേശയിൽ നിന്നു പോലും അവിടെ ഇല്ലാതിരിക്കുകയും, അതുപോലെ സമ്പന്നമായ വെള്ളം ആഗ്രഹിച്ചു. "വെള്ളത്തിൽ വിരലിന്റെ അറ്റം മുക്കി ..." അവൻ വളരെ ആവശ്യപ്പെട്ടിട്ടില്ല എന്നാൽ നേടുന്നതിന് പഴയത് ഒന്നും ഉണ്ടായിരുന്നില്ല.\n"ഞാൻ ഈ ജ്വാലയിൽ കിടന്നു വേദന അനുഭവിക്കുന്നു എന്നു." നരകത്തിൽ, ശിക്ഷ. നരകത്തിൽ കെട്ടുപോകും ഒരിക്കലും ഒരു തീ ഉണ്ടു. ഈ തീ, അത് ഒരു മഹത്തായ ആൻഡ് ഖത്തിൽ ശിക്ഷ.\nധനികന്റെ ലാസർ യഥാർത്ഥ കഥ പറയുന്നത് യേശു. യേശു നരകത്തിൽ തീ ഇല്ല പറയുന്നു. ഈ തീ ൽ ജനങ്ങളെ അനുഭവിക്കുന്നു.\nനിങ്ങൾ നരകത്തിൽ പോയി തീയ്പ്പൊയ്കയിൽ തീ അവിടെ ഭേദ്യം ഉറപ്പാക്കുകയും ചെയ്യുക. ഇല്ല, ഇപ്പോൾ യേശു പശ്ചാത്തപിച്ച് അവനെ ലഭിക്കും.\nഇത് ഭൂമിയിൽ ഇവിടെ നിങ്ങൾ യേശുക്രിസ്തുവിനെ അംഗീകരിക്കുന്നു സംരക്ഷിക്കും. വളരെ വൈകുന്നതിനു ശേഷം.\nലൂക്കോസ് 16:25 - അബ്രാഹാം: മകനേ, നീ നന്മയും ലാസർ ദുഷ്പ്രവൃത്തികൾ ലഭിച്ചത് അതേസമയം, നിങ്ങൾ ജീവനോടെ ആയിരിക്കുമ്പോൾ ലഭിച്ച എന്നു ഓർക്ക. ഇപ്പോൾ അവൻ ആശ്വസിക്കുന്നു നിങ്ങളെ ശിക്ഷിക്കും.\nparadiset.De ലേക്ക് നേടുകയും നരകാവകാശികൾ പറുദീസ പിന്നിലുള്ള ചാടുക കഴിഞ്ഞില്ല യാതൊരു അവസരം ഉണ്ടായിരുന്നു. അവർ അവിടെ പോയി കഴിഞ്ഞില്ല.\nഅവർ താഴേക്ക് കൊക്കയിലേക്ക് ഇപ്പുറത്തു വീണ്ടും കയറുന്നു തുടർന്ന് കഴിഞ്ഞില്ല. അതിൽ യാതൊരു താഴെ ഉണ്ടായിരുന്നു പ്രയോജനകരമായിരിക്കും ആഴവും. മിക്കവാറും ഇല്ല.\nഅവർ എല്ലാം പ്രതീക്ഷ വിരോധികളും എങ്കിൽ തരത്തിൽ ആകാശത്തിൻറെ കവാടങ്ങൾ എത്തിച്ചേരും, അവർ തിരിയാൻ നിർബന്ധപൂർവ്വം തന്നെ. അവർ യേശുവിൻറെ രക്തത്തിൽ ശുദ്ധിവന്നതിന്റെ കാരണം അവർ വാസ്തവത്തിൽ കടത്തിവിടാൻ ഒരിക്കലും.\nഅത് മാത്രം അവന്റെ രക്തത്തിൽ ശുദ്ധമായ യേശുവിന് ലഭിച്ച ആണ്. യേശു രക്തത്തിൽ ശുദ്ധമായ ആരാണ് ആകാശത്തിന്റെ നൽകാം.\nഇല്ല ഭൂമിയിലേക്ക് തിരിഞ്ഞു\nതിരികെ നരകത്തിൽ നിന്ന് ഭൂമിയിൽ യാതൊരു വഴിയും ഉണ്ട്. നരകത്തിൽ റോഡ് ഒരുവശത്തേക്കുള്ള ആണ്.\nതിരികെ ഒന്നും തന്നെയില്ല. നരകത്തിലേക്ക് പോയി ചെയ്തവരായ എപ്പോഴും ഉണ്ടാകും.\nപറുദീസ നിവാസികൾക്ക് പരിരക്ഷിക്കുകയില്ല\nഅബ്രാഹാം പറുദീസ നിവാസികൾക്കു ധനവാൻ പറഞ്ഞു വേണ്ടാ കാരണം വലിയ വിടവ് നരകത്തിൽ പോകാൻ കഴിയും.\nഇതിന് കുറച്ച് ഒറ്റയായി തോന്നിയേക്കാം, എന്നാൽ നിങ്ങൾ അതിനെപ്പറ്റി ആലോചിച്ചാൽ ഒരു മഹത്തായ ആശ്വാസവും നൽകുന്നു. നിങ്ങൾ സംരക്ഷിക്കപ്പെടുകയും രക്ഷപ്പെടുത്തി യേശുവിന്റെ രക്തം ശുദ്ധീകരണം നിങ്ങൾ നരകത്തിൽ പോകാൻ യാതൊരു അവസരം ഇല്ല.\nനിങ്ങൾ സംരക്ഷിച്ചു. വലിയ വിടവ് നരകത്തിൽ പോകാൻ നിങ്ങളെ തടയുന്നു. ഇത് നിങ്ങളെ സംരക്ഷിക്കുന്നു. നിങ്ങൾ നഷ്ടപ്പെട്ട കുറിച്ചുള്ള വിഷമിക്കയോ ആവശ്യമില്ല. നിങ്ങൾ സുരക്ഷിതമായിരിക്കും.\nനിങ്ങൾ യേശുവിനെ വിശ്വസിക്കുന്ന സ്വർഗത്തിൽ പോകുമെന്ന് ചില കഴിയും.\nലൂക്കോസ് 16:27 - ധനവാൻ പറഞ്ഞു: അപ്പോൾ ഞാൻ നിങ്ങളോടു ചോദിച്ചാൽ പിതാവേ, എന്റെ അപ്പന്റെ വീട്ടിൽ അയക്കും എന്നു.\nധനവാൻ അവൻ പ്രാർഥിക്കാൻ തുടങ്ങി നരകം ലഭിക്കാൻ യാതൊരു സഹായം മനസ്സിലായി സന്ദർഭം.\nഅവൻ വെള്ളം ഉദ്ദേശിച്ചപ്പോൾ അവൻ മുമ്പ് ചെയ്തു സ്വയം അപേക്ഷിക്കുന്നതു ചെയ്തു; ഇപ്പോൾ മറ്റുള്ളവരെ പ്രാർഥിക്കാൻ തുടങ്ങി.\nഅവൻ ജീവിച്ചിരിക്കുന്നു അറിഞ്ഞപ്പോൾ വേറെ ആളുകളെ താൽപ്പര്യമുള്ള ചെയ്തു, എന്നാൽ ഇപ്പോൾ പെട്ടെന്നു അതാണ് ആരംഭിച്ചെങ്കിലും ഇപ്പോൾ വളരെ വൈകി. നരകത്തിൽ, നിങ്ങൾ നമസ്കാരത്തിന് ഏതെങ്കിലും ഉത്തരങ്ങൾ നേടുകയും കഴിയില്ല.\nധനവാൻ ഇപ്പോൾ അവൻ നരകത്തിൽ ഇടാൻ കഴിയില്ല ഒരിക്കലും തിരിച്ചറിഞ്ഞിരുന്നു. സ്വർഗത്തിലേക്കു ഭൂമിയിലൂടെ പോകാൻ കഴിഞ്ഞില്ല.\nഅതുകൊണ്ടു ലാസർ ഭൂമിയിലേക്കു തിരികെ വരും കഴിഞ്ഞില്ല ഇബ്റാഹീം ആവശ്യപ്പെട്ടു. ഇബ്രാഹീം തന്റെ അപ്പന്റെ വീട്ടിൽ ലാസർ ആഗ്രഹിച്ചു.\nപിന്നെ തന്റെ കുടുംബം സഹോദരന്മാരേ, ഒരേ പിതാവ് ഉണ്ടായിരുന്ന അപ്പന്റെ കുടുംബവും.\nധനവാൻ നരകത്തിൽ പ്രാർത്ഥിക്കുന്നു. താൻ പ്രാർഥനയ്ക്കുള്ള ഉത്തരം ലഭിക്കാൻ പോകുന്നില്ല മനസ്സിന് എന്തോ സ്വയം ആവശ്യപ്പെട്ട് നിർത്തി.\nഇപ്പോൾ തന്റെ അഞ്ചു സഹോദരന്മാർ ചോദിക്കുന്നു. അവൻ മുന്നറിയിപ്പ് തന്റെ സഹോദരന്മാരെ ലാസറിനെ അയച്ച് അബ്രാഹാം ആവശ്യപ്പെടുന്നു.\nഒരു എസ് പാപികളായ ജീവിതം\nനാം അവന് അങ്ങനെ ധനവാൻ സഹോദരന്മാരുടെ ഒരേ വിധത്തിൽ ഭൂമിയിൽ ജീവിക്കുന്നത് മനസ്സിലാക്കുന്നു. ആഘോഷങ്ങൾ, സന്തോഷം എല്ലാ ദിവസവും. ഒരു അളക്കനെന്നു ജീവിതം, ഒരു ആസന്നമായ നിത്യത എവിടെ നിത്യത ചെലവഴിക്കാൻ ഒരു ചിന്ത ഇല്ലാതെ.\nനരകത്തിൽ നമസ്കാരത്തിന് ഉത്തരം ഉണ്ട്. ഇത് നിങ്ങൾ ചോദിക്കുന്നു ഭൂമിയിൽ ഇവിടെ. വളരെ വൈകുന്നതിനു ശേഷം.\nനരകത്തിലേക്ക് പോകുന്നത് ചെയ്തവർ\n"അങ്ങനെ അവർ അവിടെനിന്നു വരും ചെയ്യരുത്." നരകം റിയാലിറ്റി ഒരു സ്ഥലമാണ്. എവിടെ വരുന്നു കഴിയും. അവിടെ ലഭിക്കുന്നവർ മരണങ്ങളും മാനസാന്തരപ്പെടാത്ത ഭാഗ്യവാന്മാർ.\nസ്ഥലം നരകം ഒരു യാഥാർത്ഥ്യമാണ്. ഈ ധനവാൻ തീർച്ചയായും അനുഭവം ലഭിച്ചു ആയിരുന്നു. അവൻ ഇപ്പോൾ ഒരു ദുസ്വപ്നം സ്ഥലം അറിയുകയും, തന്റെ സഹോദരന്മാരുടെ ഈ അനുഭവം തന്നെ ആഗ്രഹിച്ചില്ല.\n"ശിക്ഷ സ്ഥലം". ഒരു ശേഖരിക്കുന്നതും സ്ഥലം പിന്നീട് കൂടുതൽ ഒന്നും മാത്രമല്ല. ഇല്ല, ശിക്ഷ ഒരു സ്ഥലം ആയിരുന്നു. നരകം ശിക്ഷ ഒരു സ്ഥലമാണ്.\nനരകത്തിൽ ആളുകൾ, ദണ്ഡനം ചെയ്ത് വേദന അനുഭവിക്കുന്നു. വെറും ഒരു ഹൃസ്വകാല പിന്നീട് നിർത്താൻ. ഇല്ല, എക്കാലത്തേക്കും. എന്നേക്കും.\nശിക്ഷ ഒരു സ്ഥലം ആളുകളിൽ നിന്ന് ഒരിക്കലും എവിടെ. ശിക്ഷ എന്ന നരകം സ്ഥലത്തു അപലപിച്ചു ആളുകൾക്ക് ഒരിക്കലും സ്വതന്ത്ര ഒരിക്കലും.\nലൂക്കോസ് 16:29 - അബ്രാഹാം മോശെയും പ്രവാചകന്മാരും എന്നു പറഞ്ഞു. അവർ കേൾക്കേണം.\n. അവർ മോശെയും പ്രവാചകന്മാരും ഉണ്ടല്ലോ "അബ്രാഹാം പോലെ പറഞ്ഞു വേണ്ടി അവർ ബൈബിൾ ഉണ്ട്.\nബൈബിൾ യേശു നിനക്കു ചെയ്തതു നിങ്ങൾ അവനെ ലഭിക്കുമ്പോൾ നീ രക്ഷപ്പെടും എന്തു ആണ്.\nബൈബിൾ എങ്ങനെ രക്ഷിക്കപ്പെടും നിങ്ങൾ പറയുന്നു എന്നതാണ്.\nനിങ്ങൾക്ക് മറ്റ് പുസ്തകങ്ങളും ആവശ്യമാണ്. അതു നിങ്ങൾ കേൾക്കുകയും അതിൽ പറയുന്നു ചെയ്യൂ എന്ന ബൈബിൾ. അവരവർക്കു യേശു ഈ സംരക്ഷിക്കുന്നതിന്!\nനരകം പോയ മനുഷ്യൻ\nധൂമ്രവസ്ത്രവും പട്ടും ധരിച്ചു സന്തോഷവും ആഘോഷത്തിന്റെ എല്ലാ ദിവസവും ജീവിച്ചു ആയിരുന്നു ധനവാൻ ഉണ്ടായിരുന്നു. എന്നാൽ അവന്റെ പടിപ്പുരക്കൽ ലാസർ എന്ന ദരിദ്രൻ വ്രണം മൂടിയിരുന്നു കിടന്നു. അവൻ ധനവാന്റെ മേശയിൽ നിന്നു സംബന്ധിച്ച തൻറെ തൃപ്തിയായി ഭക്ഷിച്ചു ആഗ്രഹിച്ചു. അതെ, നായ്ക്കളും വന്നു അവന്റെ വ്രണം നക്കും.\nVecka 20, måndag 17 maj 2021 kl. 18:33


govind vasanth facebook post about Ilaiyaraaja facebook - Malayalam Filmibeat\nഇളയരാജ വിവാദത്തിൽ മറുപടിയുമായി സംഗീത സംവിധായകൻ ഗോവിന്ദ് വസന്ത്. ഇളയരാജയ്ക്കൊപ്പം ഒരു ഫോട്ടോ ഇടുമ്പോൾ എന്നോട് ചോദിക്കണ്ടേ. ഞാൻ തരില്ലേ നല്ല ചിത്രങ്ങൾ. പഴയ വണ്ണമുള്ള ഫോട്ടോ വാർത്തയ്ക്കൊപ്പം കൊടുത്തതിലുളള സങ്കടമുണ്ടെന്നും ഗോവിന്ദ് വസന്ത ഫേസ്ബുക്കിൽ കുറിച്ചു. കാടാതെ ഇളയരാജയുടെ ദളപതിയിലെ മറ്റൊരു ഗാനം വയലിനിൽ വായിക്കുന്ന വീഡിയോയും ഫേസ്ബുക്ക് പോസ്റ്റിൽ പങ്കുവെച്ചിട്ടുണ്ട്.\n96 ചിത്രത്തിൽ തന്റെ പാട്ടുകൾ ഉൾപ്പെടുത്തിയതിനെതിരെ ഇളയരാജയുടെ പരാമർശം വലിയ വിവാദമായിരുന്നു. ഇളയരാജയുടെ വാക്കുകൾ ഇങ്ങനെ: ഒരു സിനിമയിൽ ഒരു പ്രത്യേകം കാലഘട്ടത്തെ കാണിക്കാനായി അക്കാലത്തെ പാട്ടുകൾ ഉപയോഗിക്കേണ്ട കാര്യമില്ലാല്ലോ. അന്നത്തെ പാട്ടുകളുടെ നിലവാരത്തിനുളള നല്ല പാട്ടുകൾ ഉണ്ടാക്കാനുള്ള കഴിവ് അവർക്കില്ലാത്തതു കൊണ്ടാണ് ഇതെല്ലാം സംഭവിക്കുന്നത്- ഇളയരാജ പറഞ്ഞിരുന്നു.\nഎന്നാൽ 96 ൽ ഇളയരാജയുടെ പാട്ടുകൾ ഉപയോഗിച്ചപ്പോൾ അദ്ദേഹത്തിൽ നിന്ന് റോയൽറ്റി നൽകി നിയമപരമായി നടപടി ക്രമങ്ങൾ പൂർത്തിയാക്കിയതിന് ശേഷമാണ് പാട്ടുകൾ ഉപയോഗിച്ചതെന്നും 96 ന്റെ സംവിധായകൻ പ്രേം കുമാർ പറഞ്ഞിരുന്നു. തെന്നിന്ത്യയിൽ സൂപ്പർ ഡ്യൂപ്പർ ഹിറ്റായ ചിത്രമായിരുന്നു 96. ചിത്രത്തെ പോലെ തന്നെ പാട്ടുകളെല്ലാം ഏറെ ശ്രദ്ധിക്കപ്പെട്ടിരുന്നു. ഗോവിന്ദ് വസന്തയാണ് ചിത്രത്തിന് സംഗീതം നൽകിയത്. ചിത്രത്തിൽ ഇളയരാജയുടെ ഒരു പാട്ട് ഉപയോഗിച്ചിരുന്നു. ഇതിനെതിരെയാണ് ഒരു അഭിമുഖത്തിൽ അദ്ദേഹം വിമർശനം ഉന്നയിച്ചത്\nRead more about: social media song പാട്ട് സോഷ്യല് മീഡിയ\ngovind vasanth facebook post about Ilaiyaraaja facebook


ഇന്ന് നാദിയായെ കേള്‍ക്കാം – Pravasa Lokam\nSaturday 25 May 2019 / 1:25 am\nആഷിഫ് അസീസ്- ————————————————————————\nഗോപാല് ലോഹ്യ ആശുപത്രിയില് നിന്നാണ് കോടതിയിലേക്ക് വന്നത്. രാജ്യം മുഴുവന് ഉറ്റുനോക്കുന്ന കേസ് ആകുമ്പോള് അങ്ങനെ വേണ്ടിവരും . വിചാരണക്കോടതി ജഡ്ജിയായി മാസങ്ങള് തമ്മില് കണ്ട പരിചയം മാത്രമുള്ള സീത മുഖര്‍ജി മകളുടെ വിവാഹ സല്‍ക്കാരത്തിന് ക്ഷണിച്ചപ്പോള് പോകാന് തോന്നിയത് പ്രേത്യേകിച്ച് ഒരു കാരണവുമുണ്ടായിട്ടല്ല. അവിടുന്ന് തനിക്ക് നെഞ്ചുവേദന വന്നുവെത്രെ. മഞ്ഞവെളിച്ചം മാത്രമുള്ള ആ ഹോസ്പിറ്റലില് ഇസിജി എടുത്തുവെന്നോ, ഹൃദയാഘാതം സ്ഥിരീകരിച്ചുവെന്നോ.\nഎന്തായാലൂം ഇന്ന് നാദിയായെ കേള്‍ക്കാം എന്ന് പറഞ്ഞതല്ലേ ..വന്നേ പറ്റൂ. ഇന്ത്യയിലെ ഏത് കോടതിക്കും ബ്രിട്ടീഷുകാരുടെ ഓടിന്റെയും ചുവരിന്റെയും മണമുണ്ടാകും എന്നത് ദേശായിയുടെ കണ്ടുപിടുത്തമാണ്, ദേശായിയെ എതിര്‍ക്കുക എന്നത് ദിനചര്യയായ പട്ടേല് പറയുന്നത് അത് ഭാരത പുത്രന്മാര്‍ക്ക് അടിമത്വം സമ്മാനിച്ച വിയര്‍പ്പിന്റെ മണമാണ് എന്നാണ്. മധുരം കുറഞ്ഞ ചായ ആസ്വദിക്കാന് മാത്രം സമയം കിട്ടുന്നിതിനിടക്ക് ഇങ്ങെനെ തര്‍ക്കിക്കുന്നത് പണ്ടേ കണ്ടു കൂടാ. തര്‍ക്കവും ദേഷ്യപ്പെട്ടുള്ള സംസാരവും ആരോഗ്യത്തിന് ഹാനികരമായതുകൊണ്ട് ഭാര്യക്ക് ഭയങ്കര സ്‌നേഹമാണ്. ഇന്നലെ 11 മണിക്ക് കൂടെ അധികം വൈകേണ്ട..എന്ന താക്കീതിന്റെ സ്വരസംക്രമത്തിന് മാറ്റമൊന്നുമുണ്ടായിരുന്നില്ല.\nകറുത്ത് മെലിഞ്ഞ നാദിയക്ക് ഫോട്ടോകളില് കാണുന്ന വലിപ്പമൊന്നുമില്ല. രാജ്യം മുഴുവന് ഫലത്തില് രണ്ട് തട്ടില് നില്‍ക്കുന്നത് ഈ 52 കിലോയുള്ള പെണ്ണിന്റെ പേരിലാണല്ലോ എന്നോര്‍ക്കുമ്പോള് ശരിക്കും അത്ഭുതമാണ് തോന്നേണ്ടത്.\nഫ്‌ളാഷുകളുടെ വെളിച്ചം അവളില് കണ്ണുകള് ഇടക്കിടക്ക് ഇറുക്കി അടക്കുന്ന ശീലമുണ്ടാക്കി എന്ന് തോന്നുന്നു. കോടതിയിലേക്ക് ആ മെലിഞ്ഞ കാലുകള് കയറുമ്പോള് ഭര്‍ത്താവ് എന്ന് കോടതി അംഗീകരിക്കാത്ത ഷാജഹാനെ ഒന്നേ നോക്കിയുള്ളൂ അവള്. വര്‍ഷങ്ങളായി ഒന്നിച്ചു ജീവിച്ച ഒരു ഭാര്യയുടെ പ്രണയമില്ലാത്ത നോട്ടമവള്‍ക്കെങ്ങെനെ ഈ പ്രായത്തില് കിട്ടി. ഒരു വര്‍ഷം മുന്‍പ് വിവാഹക്കരാറില് ഒപ്പുവെച്ച ആ മെലിഞ്ഞ കൈകള് ഷാളില് മുറുക്കിപ്പിടിച്ചിട്ടുണ്ടായിരുന്നു.\nവെറുതെ ആരെയെങ്കിലും കുറെ നേരം നോക്കി ഇരുന്നാല് അയാള് Abnormal ആണെന്ന് തോന്നും . നാദിയയുടെ അമ്മയുടെ മാത്രം തോന്നലാണോ.അതോ വിപ്ലവ പാര്‍ട്ടിയില് പണ്ട് പ്രതീക്ഷ ഉണ്ടായിരുന്ന അച്ഛനോ. ഇവരെ മസ്തിഷ്‌ക്ക പ്രക്ഷാളനം നടത്തിക്കൊണ്ടിരിക്കുന്ന തുലാസ്സിന്റെ ഒരു തട്ടിലുള്ളവരുടെ തോന്നലോ.ഭാരതത്തിന്റെ ഹൃദയമാണല്ലോ ഇപ്പൊ കീറിമുറിക്കാന് തന്റെ മുന്നില് കിട്ടിയിരിക്കുന്നത്, ഒരാള്‍ക്കും നോവാത്ത രീതിയില് ഓപ്പറേഷന് നടത്തണം. ഭൂമിയിലെ വിധി കര്‍ത്താവാവണം . ചരിത്രമാകാന് പോകുന്ന വിധിയുടെ കൂടെ തന്റെ പേര് കൊത്തി വെക്കപ്പെടും .ആദ്യമായി കറുത്ത കോട്ടണിയുമ്പോളുള്ള ചൂടിനെ മാറ്റുന്ന തണുത്ത പ്രതീക്ഷ.\nപ്രായപൂര്‍ത്തി ഇവളുടെ മനസ്സിനുണ്ടോ. തീവ്രവാദം കൊണ്ട് കഷണ്ടി കയറിയ ഷാജഹാന് ഇവളെ യമനിലേക്ക് ആട് മേക്കാന് കൊണ്ട് പോകുമോ. അതോ സിറിയയില് പൊട്ടിത്തെറിക്കാന് വിടുമോ.കുരുക്ഷേത്ര രണഭൂവില് പോലും കാണാത്ത മല്ലയുദ്ധം നടക്കുന്നു. അതിനിടെ വിപ്ലവ പാര്‍ട്ടിയുടെ വക്കീല് കൈലാസ് ഇടിയന് പോലീസ് നായരുടെ കണ്ടെത്തല് പരിഗണിക്കണം എന്ന് പറഞ്ഞത് എല്ലാവരെയും അതുഭുതപ്പെടുത്തി. അല്ല പഹയാ..ഇജ്ജ് ആരുടെ വക്കീലാ…. എന്ന് ഹരിയാനക്കാരന് ദേശായി പ്രാദേശിക ഭാഷയില് ചോദിച്ചു പോയി. ആദ്യമായി പട്ടേല് ദേശായിയെ എതിര്‍ക്കാതെ കൈലാസിന്റെ മുഖത്തേക്ക് നോക്കി വാരിയെല്ല് ചൊറിഞ്ഞു…\nനായക ആരാധന വാക്കിലും നോട്ടത്തിലും പ്രവര്‍ത്തിയിലും ചിന്തകളിലും കൊണ്ട് നടക്കുന്ന, പെണ്ണുങ്ങളുടെ വക്കീല് പണിക്കര് ആണുങ്ങളെ പോലെ മുണ്ടു മടക്കി കുത്തി മുന്നിലേക്ക് വന്നു.\n”ഒരു സ്ത്രീ ഇവിടെ ഒന്നര മണിക്കൂറായി ഈ നില്‍പ്പിലാണ്’…’ ഈ സ്ത്രീ ഒരു ഡോക്ടറാണ്. അവര്‍ക്ക് ഇംഗ്ലീഷ് മനസ്സിലാകും. എന്നിട്ട് വിവാഹത്തിന് സമ്മതം നല്‍കാന് അവള്‍ക്ക് പ്രാപ്തിയുണ്ടോ എന്ന് ചര്‍ച്ച ചെയ്യുകയാണ്?ഈ കോടതി… ഈ സ്ത്രീയെ കോടതിയില് നിര്‍ത്തി ചര്‍ച്ച ചെയ്യാന് പാടില്ലാത്തതാണിത്….സമ്മതം നല്‍കാന് പ്രാപ്തിയില്ലാത്ത സ്ത്രീയെന്ന് പറഞ്ഞ് ഈ കോടതിയില് നിന്ന് അവര് പുറത്തിറങ്ങുന്ന നിമിഷം മുഴുവന് മാധ്യമങ്ങളും ഇത് ചര്‍ച്ച ചെയ്യാന് തുടങ്ങും.കോടതി അവര്‍ക്കുള്ള ആദരവ് നല്‍കേണ്ടതുണ്ട്.”…\nകറുത്ത കണ്ടന് പൂച്ചകളുടെ മുരളലുകള് കോടതിയാകെ അസ്വസ്ഥത പരത്തി, മറ്റൊരു ശബ്ദവും കേള്‍ക്കാനില്ല.. വരും തലമുറക്ക് ഉരുവിട്ട് പഠിക്കാനാകുന്ന വിധിയാണ് പറയേണ്ടത്. എന്ത് പറയും… തീവ്ര വാദവും തീവ്ര വാദ മന്ത്രവും നേതാക്കളില് നിന്ന് പോലും തെളിഞ്ഞ് മറയില്ലാതെ പുറത്തു വരുന്ന സര്‍വാധി കാര്യക്കാരുടെ ഇടയില് തന്റെ കുടുംബത്തിനും ജീവിക്കാനുള്ളതാണ്. പക്ഷെ, എന്നും മനസ്സിനാല് കുറ്റപ്പെട്ട് ഉറക്കമില്ലാതെ മുഖം ചുളിച്ച് ജീവിക്കുന്നതിനേക്കാള് ഭേദം സത്യം പറഞ്ഞ് ഒറ്റക്ക് മരിക്കുന്നതാണ്. ഇപ്പൊ ആളുകളുടെ മുരളലുകളാണ് കേള്‍ക്കുന്നത് . നാദിയയുടെ കണ്ണുകള് അല്പം വിടര്‍ന്ന് മുകളിലേക്ക് നോക്കുന്നത് പോലെ തോന്നി. എന്റെ ചുണ്ടുകള് അറിയാതെ അനങ്ങി തുടങ്ങി\n‘കുഞ്ഞേ….ആളുകള് ഇന്നൊരു ശാസ്ത്രമായി അംഗീകരിക്കാത്ത ഹോമിയോപ്പതി നീ എന്തിന് തിരഞ്ഞെടുത്തു.\n‘പ്രതിരോധമാണ് ഏറ്റവും നല്ല മരുന്ന് എന്നെനിക്ക് തോന്നിയത് കൊണ്ട്.’\n‘മോളെ നിന്റെ സംസ്ഥാനത്ത് സ്വാശ്രയ കോളേജുകളില്ലായിരുന്നോ മറ്റൊരു സംസ്ഥാനത്ത് പോയി പഠിക്കാന് ‘\n‘സ്വാതന്ത്ര്യത്തെ കൂടുതലിഷ്ടപ്പെടുന്നു ഞാന് ‘\n‘ പെറ്റു പോറ്റിയ മാതാ പിതാക്കളോട് നിനക്ക് സ്‌നേഹമില്ലേ ?\n‘ഒരു മകളുടെ സ്‌നേഹം എനിക്കുണ്ട്. അച്ഛനോട് കൂടുതല് ഇഷ്ടവും’\n‘ സ്വന്തമായി ഉപജീവിനമാര്‍ഗം ഉണ്ടാകുന്ന രീതിയില് സ്വന്തം കാലില് നില്‍ക്കാന് നിനക്കാഗ്രഹമില്ലേ.\n‘ സ്വാതന്ത്ര്യത്തെ തീയിട്ടു കൊല്ലുന്നവരുടെ അക്കൗണ്ടിലേക്ക് ലക്ഷങ്ങള് ഒഴുകിയെത്തുന്നു. അതാണോ ഉപജീവിനമാര്‍ഗം. എനിക്ക് എന്റെ വിശ്വാസമനുസരിച്ച് ജീവിക്കണം.’\n‘അതിന് ആരും തടസ്സം നില്‍ക്കില്ല. ഒപ്പം നല്ല ഡോക്ടറുമാകാം ‘\n‘ പഠനം പൂര്‍ത്തിയാക്കണമെന്നുണ്ടായിരുന്നു. പക്ഷെ, എനിക്കറിയാം എന്റെ മാതാപിതാക്കളെ. അവര്‍ക്ക് ഞാന് തെരഞ്ഞെടുത്ത വഴി ഇഷ്ടമാകില്ല. അവര് എങ്ങനെ പ്രതികരിക്കുമെന്ന് നല്ല ബോധ്യമുണ്ടായിരുന്നു. അതുകൊണ്ടാണ് മാറിത്താമസിക്കാന് തീരുമാനിച്ചത്. അവര് സമ്മര്‍ദ്ദം ചെലുത്തി എന്നെ മാറ്റാനാണ് ശ്രമിക്കുന്നത്. ‘\n‘സര്‍ക്കാര് ചെലവില് പഠനം പൂര്‍ത്തിയാക്കാന് താല്‍പര്യമുണ്ടോ..\n‘ ഭര്‍ത്താ രക്ഷതി യൗവനേ….എന്റെ പഠന ചിലവുകള് ഭര്‍ത്താവ് നോക്കിക്കോളും. എനിക്ക് ആരും രക്ഷിതാവായി വേണ്ട. അതിന് എന്റെ ഭര്‍ത്താവുണ്ട്. എനിക്ക് ഭര്‍ത്താവിനെ കാണണം.’\n‘മകളെ ….ഈ പ്രണയത്തിന്റെ ചൂടൊക്കെ ഒരു കാലത്തു വിയര്‍ത്തു ചൊറിയുന്ന അസ്വസ്ഥതയാകും ‘\n‘ എന്റെ വിശ്വാസത്തില് കൂടെ നില്‍ക്കാനാണ് എനിക്ക് ഭര്‍ത്താവ് ..അല്ലാതെ ഭര്‍ത്താവിന്റെ കൂടെ നില്‍ക്കാനല്ല എനിക്ക് വിശ്വാസം ‘\nആ മെലിഞ്ഞ മുഖത്ത് നിന്ന് പിന്നെയും വാക്കുകള് വന്നു കൊണ്ടിരുന്നു.\n‘ ഞാന് കഴിഞ്ഞ ഒരു വര്‍ഷമായി അന്യായമായ തടവിലാണ് കഴിയുന്നത്, നിങ്ങളേര്‍പ്പെടുത്തിയ ഹോസ്റ്റല് തടവ്. കഴിഞ്ഞ ആറ് മാസമായി വീട്ടുകാരുടെ തടവിലും. കടുത്ത മാനസിക സമ്മര്‍ദ്ദങ്ങളാണ് നേരിടേണ്ടി വന്നത്. തിരിച്ച് മാതാപിതാക്കളുടെ വീട്ടിലേക്ക് പോകാന് ആഗ്രഹിക്കുന്നില്ല. തിരിച്ച് പോയാല് മര്‍ദ്ദനങ്ങള് തുടരുമെന്ന് ഭയപ്പെടുന്നു. എനിക്കെന്റെ ഭര്‍ത്താവിന്റെ കൂടേ പോകണം. എന്റെ സുഹൃത്തുക്കളെ കാണണം .’\nവാക്കുകള് തീരുന്ന പോലെ..ശ്വാസം തിങ്ങി….വിക്കി വിക്കി പറയേണ്ടി വന്നു\n‘….. ഭ…..ഭാ…….ഭാരത പുത്രീ….നീ പോയി പഠിക്കൂ ‘\nഓടിന്റെയും ചുവരിന്റെയും രൂക്ഷ ഗന്ധം, അതോ ആംബുലന്‍സിന്റെ തുരുമ്പ് പിടിച്ച തണുത്ത മണമോ. ഒറ്റക്കായോ കോടതിയില്. മെലിഞ്ഞ പെണ്‍കുട്ടിയെവിടെ. പൂച്ചകളുടെ നേരിയ ശബ്ദം പോലും കേള്‍ക്കാനില്ല .\nകണ്ണുകള് കെട്ടിയ ശരീരമില്ലാത്ത ഒരു ദുര്‍ബല ശബ്ദം മാത്രം പഴയ പുസ്തകത്തിന്റെ മണത്തിന്റെ അകമ്പടിയോടെ കേള്‍ക്കുന്നു.’എനിക്ക് ഒരു മനുഷ്യനെന്ന പരിഗണന നല്‍കണം.


ആ ശനിയാഴ്ച മനുവിന്റെ ഡാഡി വീട്ടിലുള്ള ദിവസമായിരുന്നു. ജോയി വീട്ടിലുള്ള ദിവസം ന്യൂസ് കാണും, അതിനിടയിൽ ടെറി ഫോക്സ് എന്നുകേട്ട് മനു ഓടി വന്നു.\n- വേർ ... വേർ ഈസ് ടെറി ഫോക്സ്.\nമനു അത്ഭുതത്തോടെ ടി.വി. സ്ക്രീനിൽ പ്രത്യക്ഷപ്പെട്ട ടെറി ഫോക്സിനെ കണ്ടു. ഒരു വലിയ അത് ലറ്റിനെ പ്രതീക്ഷിച്ചുവന്ന മനു ടെറിയുടെ വയ്പുകാൽ കണ്ട് തരിച്ചിരുന്നു.\n- വാട്ട് ഹാപ്പൻഡ് ടു ഹിം ഡാഡീ...\nജോയി അവനെ തറപ്പിച്ചൊന്നു നോക്കി.\n- വാട്ട് ഹാപ്പൻഡ് ... നിനക്ക് വിവരം ഒണ്ടോടാ? ലോകത്തിൽ നടക്കുന്ന ഒന്നും അറിയത്തില്ല. ടി.വിയില് സെസമീ സ്ട്രീറ്റും കണ്ടിരുന്നോ ... പഠിത്തോം ഇല്ല . എന്നാ ന്യൂസെങ്കിലും കാണരുതോ.\nനീണ്ടുനീണ്ടു പോകുന്ന പതിവുശകാരത്തിൽ മനുവിന് ഒന്നും മനസ്സിലായില്ല.എന്നിട്ടും അവൻ ആശയോടെ ന്യൂസ് കണ്ടു.\nജൂൺ പിറന്നാൽ പിന്നെ സ്കൂളിൽ പഠിത്തത്തിനുള്ള ഉൽസാഹം കുറയും. തണുപ്പ് തീർന്നു പോയല്ലോ! വേനൽ അവധില്ലേ വരുന്നത്. കുട്ടികളുടെയും അധ്യാപകരുടെയും ചങ്കുനിറയെ അവധിക്കാലത്തേക്കുള്ള ആസൂത്രണങ്ങളായിരിക്കും. വാർഷിക സ്കൂൾ ട്രിപ്പുകൾ അടുത്തുള്ള പാർക്കുകളിലേക്കോ മ്യൂസിയത്തിലേക്കോ ഉണ്ടാവും. കോട്ടും ബൂട്സും സ്വെറ്ററും എന്ന ഭാരങ്ങളൊക്കെ ഒഴിവാക്കി ഷോർട്സും ടീഷർട്ടും കുട്ടികൾക്ക് ആശ്വാസമാവുന്നു. എത്ര നേരം വേണമെങ്കിലും പുറത്തുകളിക്കാം, തണുപ്പില്ല. സൂര്യൻ അസ്തമിക്കുന്നത് വൈകുന്നേരം എട്ടുമണി കഴിഞ്ഞിട്ട്.\nകുട്ടികൾ ആർത്തലച്ചു.സ്കൂളിലെ സ്പോർട്സ് കളിക്കാരുടെ ഇടയിൽ നിന്നാണ് മനു ആദ്യം ടെറി ഫോക്സിനെപ്പറ്റി കേട്ടത്. ഫോക്സ് എന്ന് ആദ്യം കേട്ടപ്പോൾ കുറുക്കനെയാണ് ഓർമ്മ വന്നത്. ഫോക്സ് എന്നൊരു പേര് മനു ആദ്യമായി കേൾക്കുകയായിരുന്നു. ടെറി ഫോക്സിന്റെ ഓട്ടത്തെപ്പറ്റി കുട്ടികൾ ചർച്ചചെയ്തതിൽ പലതും അവനു മനസ്സിലായില്ല. പതിവുപോലെ അവൻ കേൾവിക്കാരനായി ഇരുന്നു.\nനീണ്ടുനീണ്ടു പോകുന്ന പതിവുശകാരത്തിൽ മനുവിന് ഒന്നും മനസ്സിലായില്ല.എന്നിട്ടും അവൻ ആശയോടെ ന്യൂസ് കണ്ടു. പേജുകൾ അധികമുള്ള ശനിയാഴ്ചപ്പത്രം മനു വായിച്ചു നോക്കി,\nടെറി ഫോക്സ്, കാനഡയുടെ കിഴക്കേ സംസ്ഥാനമായ വാൻകൂവറിൽ നിന്നുമാണ് മാധ്യമങ്ങളിലേക്കു പൊട്ടിവീണത്. സ്പോർട്സ്ഭ്രാന്തനായ അഞ്ചടിപ്പൊക്കക്കാരനെ പതിനെട്ടാം വയസ്സിൽ ബോൺ ക്യാൻസർ പിടികൂടി. വലതുകാൽ മുട്ടിനു മുകളിൽ വെച്ചു മുറിച്ചു കളയേണ്ടി വന്ന ടെറി ആശുപത്രിവാസത്തിനിയിൽ പതിനാറു മാസം നീണ്ടു നിന്ന കീമോതെറാപ്പിയും മറ്റു ക്യാൻസർ രോഗികളുടെ വേദനയും കണ്ട് ക്യാൻസറിനെ കീഴടക്കാൻവേണ്ടി എന്തെങ്കിലും ചെയ്യണമെന്നു തീരുമാനിച്ചു.\nവയ്പുകാലുമായി മരത്തോൺ പരിശീലിച്ച് ക്യാൻസർ റിസേർച്ചിനു വേണ്ടി പണം സ്വരൂക്കൂട്ടാനായി കാനഡയുടെ ഒരറ്റം മുതൽ മറ്റേ അറ്റം വരെ ഓടാൻ ടെറി തീരുമാനിച്ചു. പലരും നിരുൽസാഹപ്പെടുത്തുകയും അസാധ്യം എന്നു പരിഹസിക്കുകയും ചെയ്തിട്ടും വകവെക്കാതെ, അപാരമായ നിശ്ചയദാർഢ്യത്തോടെ ആ ഇരുപത്തിയൊന്നുകാരൻ കാനഡയുടെ പടിഞ്ഞാറേ അറ്റത്ത് അറ്റ്ലാന്റിക്ക് സമുദ്രത്തിൽ തന്റെ ഇടതുകാൽ മുക്കിയാണ് ഓട്ടം തുടങ്ങിയത്. കാനഡയുടെ കിഴക്കേ അററത്തെ വാൻകൂവറിൽ എത്തി പസഫിക് സമുദ്രത്തിൽ കാൽ മുക്കി അവസാനിപ്പിക്കുവാനായുള്ള യാത്ര .\nആദ്യം പത്തു ലക്ഷം ഡോളർ നേടണമെന്നായിരുന്നു ടെറിയുടെ ആഗ്രഹം. പിന്നെയത് കാനഡയിലെ ഒരാൾക്ക് ഒരു ഡോളർ എന്ന നിരക്കിൽ രണ്ട് കോടി നാൽപ്പതു ലക്ഷം എന്നായി. ടെറിക്കു തുണയായി ആത്മമിത്രം ഡഗും സഹോദരൻ സാരലും ഒരു വാനിൽ പിന്തുടർന്നു. മനുവിന് ഡഗിനോട് അസൂയതോന്നി.\nന്യൂഫൗണ്ട്ലാന്റിൽ ഏപ്രിൽമാസം തണുപ്പും കാറ്റും കൊണ്ട് അവരെ വിഷമിപ്പിച്ചപ്പോൾ നാട്ടുകാരും മാധ്യമങ്ങളും കാര്യമായി എടുത്തില്ല. പക്ഷേ, ഒന്റേറിയോ സംസ്ഥാനത്തിൽ എത്തിയപ്പോഴേക്കും ടെറിയുടെ മാരത്തോൺ ഓഫ് ഹോപ്പ് ഒരു വലിയ സംഭവം ആയി മാറിയിരുന്നു. ആദ്യമൊക്കെ ഗൗനിക്കാതിരുന്ന മാധ്യമങ്ങൾ അപ്പോഴേക്കും ടെറിക്കു പിന്നാലെയായി. പ്രതീക്ഷിച്ചതിലും വലിയ സ്വീകരണമാണ് ഓട്ടവയിൽ നിന്നും ടൊറന്റോയിൽനിന്നും കിട്ടിയത്.\nകാനഡയുടെ പ്രധാനമന്ത്രിയും ഗവർണർ ജനറലും ഉൾപ്പെടെ പതിനാറായിരം ആളുകൾക്കു മുന്നിൽ ആ ഒറ്റക്കാലൻ ഓട്ടവയിൽ വെച്ച് ഫുട് മ്പോൾ ലീഗിന്റെ മൽസരം ഉദ്ഘാടനം ചെയ്തു. ടൊറന്റോയിൽ ടെറിയുടെ പ്രസംഗം കേൾക്കാൻ പതിനായിരക്കണക്കിന് ആളുകളാണു തടിച്ചുകൂടിയത്. വഴിയിലുടനീളം ആളുകൾ ആവേശംകൊണ്ട് ടെറിയുടെ ഒപ്പം ഓടി അനുഭാവം പ്രകടിപ്പിച്ചു. ഒരു രാജ്യത്തിന്റെ മാത്രമല്ല ലോകത്തിന്റെതന്നെ ആവേശമായി ടെറി ഫോക്സ് എന്ന ചെറുപ്പക്കാരൻ.\nഎന്നാൽ ടെറിക്ക് വാൻകൂവറുവരെ എത്താൻ കഴിഞ്ഞില്ല. അതിനു മുമ്പേ ക്യാൻസർ അവന്റെ ശ്വാസകോശത്തെ എത്തിപ്പിടിച്ചു കളഞ്ഞു. ഓഗസ്റ്റ് ഒന്നാം തീയതി തണ്ടർ ബേയിൽ വെച്ച് ടെറിക്ക് ഓട്ടം അവസാനിപ്പിക്കേണ്ടിവന്നെങ്കിലും ടെലിവിഷനും ബിസിനസ്സുകളും കൂടി ലക്ഷക്കണക്കിനു ഡോളർ ക്യാൻസർ റിസേർച്ചിനു വേണ്ടി പിരിച്ചെടുത്തു. എല്ലാ വർഷവും ക്യാൻസർ റിസേർച്ചിനുവേണ്ടി പണം ശേഖരിക്കാനായി ടെറി ഫോക്സ് ഓട്ടങ്ങൾ കാനഡയിൽ അങ്ങോളമിങ്ങോളം നടക്കുന്നു.\nഅങ്ങനെ അവന് ടെറി ഫോക്സ് ക്യാൻസറിനുവേണ്ടി പണം പിരിക്കാൻ ഒറ്റക്കാലുമായി ഓടിയ ഒരാളാണെന്നു മനസ്സിലായി, അവൻ മമ്മിയോടു മയത്തിൽ ചോദിച്ചു നോക്കി .\n- മമ്മീ ക്യാൻസറെന്നു പറഞ്ഞാൽ എന്താണ് ?\nസാലിക്ക് പെട്ടെന്ന് എന്തു ത്തരം പറയണമെന്ന് അറിയാതെയായി\n- ഇപ്പം ഇതറിഞ്ഞിട്ടെന്തിന്?\n- ടി വി യില് ക്യാൻസറു വന്നിട്ട് ഒരാളുടെ കാലുമുറിച്ചു കളഞ്ഞെന്നു കണ്ടു.\nഅവൻ വിക്കി വിക്കി കാര്യങ്ങൾ പറയാൻ ശ്രമിച്ചു നോക്കി, അതൊരുതരം വലിയ അസുഖമാണെന്നു പറഞ്ഞ് സാലി ഒഴിവാകാൻ ശ്രമിച്ചു.\nകുട്ടികളോട് എങ്ങനെയാണ് ക്യാൻസറിനെപ്പറ്റി പറയുക ? കുറച്ചെന്തെങ്കിലും പറയാമെന്നുവെച്ചാൽ ഉത്തരം പറയാൻ വിഷമമുള്ള ചോദ്യങ്ങളുടെ മഴയായിരിക്കും. സാലിക്കു ജോലിക്കു പോകാൻ വൈകിയിരുന്നു.\nടിവിയിൽ വൈകുന്നേരത്തെ ന്യൂസിലും ടെറി നിറഞ്ഞു നിന്നു. പൊയ്ക്കാൽ ഏന്തിവലിച്ചുള്ള ടെറിയുടെ ഓട്ടം കണ്ടപ്പോൾ മനുവിനും ആവേശം തോന്നി. മനു മുട്ടിൽ തൊട്ടു നോക്കി. അവനു മുട്ടിനു ചെറിയ വേദന തോന്നി. മുട്ടിനു മുകളിൽവെച്ചു കാൽ മുറിച്ചുകളയുന്നത് അവൻ സങ്കല്പിച്ചു നോക്കി. പിന്നെ അവൻ ടെറിയെപ്പോലെ ഏന്തി വലിഞ്ഞ് ഓടിനോക്കി.\n- നിനക്കെന്താ ചെറുക്കാ അടങ്ങിയിരിക്കാമ്മേലേ?\nലിവിങ് റൂമിലെ തട്ടും മുട്ടും ബഹളവും കേട്ട് ജോയി ഒച്ചയുയർത്തി.\n- ദേ ഡാഡീ, എന്റെ കാലുമുറിച്ചു കളഞ്ഞാ ഞാൻ ഇങ്ങനെയായിരിക്കും ഓടുന്നത്.\nമനു ടെറിയെ അനുകരിച്ചുകാണിച്ചു. മിന്നൽ വേഗത്തിലാണ് ജോയിയുടെ കൈ മനുവിന്റെ പുറത്തുവീണത്.തീരെ പ്രതീക്ഷിക്കാത്തതായതു കൊണ്ട് അവൻ വീണുപോയി.\n- അധികപ്രസംഗം പറയുന്നോ താന്തോന്നി !!\n- നിനക്കൊക്കെ എന്തിന്റെ കേടാ , തിന്ന് ചോറ് എല്ലിന്റെ എടേക്കേറിയോ ?\nഅയാൾ പുലമ്പി ക്കൊണ്ടിരുന്നു.\nശബ്ദം കേട്ട് അമ്മച്ചി ഓടി വന്നു.\n- എന്നതാ കുഞ്ഞേ വല്യൊരു ശബ്ദം കേട്ടത്.\n- ചെറുക്കന് അഹങ്കാരം കൂടുന്നു. അമ്മ പോയി കെടക്കുകോ പ്രാർത്ഥിക്കുകൊ വല്ലതും ചെയ്യുന്നുണ്ടോ !\nജോയി അമ്മയോടും അരിശപ്പെട്ടു. അമ്മച്ചി വന്നപ്പോഴേക്കും മനു കരയാൻ തന്നെ ഭയപ്പെട്ട് അവന്റെ മുറിയിലേക്കു പോയിക്കഴിഞ്ഞിരുന്നു. മനുവിന്റെ മമ്മി അപ്പോൾ ആശുപത്രിയിൽ ജോലിത്തിരക്കിലായിരുന്നു.\nഎന്തിനാണ് അടി കിട്ടിയതെന്ന് അവന് എത്ര ആലോചിച്ചിട്ടും മനസ്സിലായില്ല. ഡാഡി പത്രം വായിച്ചുകൊണ്ടിരുന്നപ്പോൾ ഒച്ചവെച്ചതിനാവും എന്ന് അവൻ കരുതി. ചിലപ്പോൾ ഇതിലേറെ ശബ്ദം അവനും ഷാരനുംകൂടി ഉണ്ടാക്കാറുണ്ട്. അന്നൊന്നും ഡാഡിയെ ഇത്രയ്ക്ക് അരിശപ്പെട്ട് മനു കണ്ടിട്ടില്ല.\nചില നേരത്ത് മനുവിന്റെ ഡാഡി അങ്ങനെയാണ്. എന്തിന് എപ്പോഴാണ് ദേഷ്യപ്പെടുക എന്നറിയാൻ പറ്റില്ല. അവൻ കട്ടിലിൽ കിടന്ന് ഏങ്ങിയേങ്ങി കരഞ്ഞു. ജോലി കിട്ടുന്നതും വീടുവിട്ടു പോകുന്നതും പിന്നൊരിക്കലും തിരികെ വരാതിരിക്കുന്നതും ഡാഡി കരയുന്നതും അവൻ സ്വപ്നം കണ്ടു. കുറച്ചുകഴിഞ്ഞപ്പോൾ ഷാരൻ പതിയെ മുറിയിൽ വന്നു.\n- എന്തിനാണ് അടി കിട്ടിയത്?\nചോദ്യം തീരുന്നതിനുമുമ്പ് മനു കൈയിലിരുന്ന കാറു കൊണ്ട് അവളെ എറിഞ്ഞു.\n- ഗെറ്റ് ഔട്ട് ഓഫ് മൈ റൂം..\nഅവൻ ഒച്ചയടക്കി പറഞ്ഞു. ഡാഡി വീട്ടിലുള്ളിടത്തോളം കാലം ഒച്ച പുറപ്പെടുവിക്കാൻ അവനു ഭയമായിരുന്നു.\nസാധാരണയായി മനു എന്തെങ്കിലും ചെയ്താൽ ഷാരൻ വാവിട്ടു നിലവിളിക്കും. ഡാഡിയുടെയും മമ്മിയുടെയും മുന്നിൽ കുട്ടി എന്ന നിലയിൽ ന്യായം എപ്പോഴും അവളുടെ ഭാഗത്താവുകയും ചെയ്യും. കാറിന്റെ വീൽകൊണ്ട് കൈ ഉറഞ്ഞിട്ടും അവൾ അലറിക്കരഞ്ഞില്ല. ഒന്നും മിണ്ടാതെ കൈതുടച്ചു കൊണ്ട് മുഖം വീർപ്പിച്ചു പൊയ്ക്കളഞ്ഞു.\nതിങ്കളാഴ്ച സ്കൂളിലേക്ക് ഇറങ്ങുന്നതിനു തൊട്ടു മുമ്പ് മനു മടിയോടെ മമ്മിയോടു പണം ചോദിച്ചു.\n- എന്തിനാടാ ഇപ്പം പൈസ.\n- ടെറി ഫോക്സ് റണ്ണിന് . എല്ലാവരും കൊണ്ടു ചെല്ലണമെന്നു പറഞ്ഞിട്ടുണ്ട്.\n- സ്കൂളിലും പിരിവാന്നോ .\nസാലി ഇരുപത്തഞ്ചിന്റെ തുട്ടെടുത്ത് മനുവിനു കൊടുത്തു. മനു ഒന്നും പറഞ്ഞില്ല. അവന്റെയൊപ്പം സോക്കർ കളിക്കുന്നവർ നോട്ടുകൾ കൊണ്ടുവന്നിരുന്നു. അവരുടെ ഡാഡിമാർ ടെറിയെ നേതൻ ഫിലിപ് സ്ക്വയറിൽ പോയി നേരിട്ടു കണ്ടിട്ടുളള കഥകൾ പറഞ്ഞു. മനു നേതൻ ഫിലിപ്പ് സ്ക്വയർ കണ്ടിട്ടില്ല. മനുവിന് പെരുപ്പിച്ചു പറയാൻ കഥകളില്ല. ഒളിച്ചു വെക്കാൻ കുറച്ചു കാര്യങ്ങളേയുള്ളു.\nഹൈസ്കൂൾ മനുവിനെ കുറച്ചൊക്കെ രക്ഷിച്ചു. അവന്റെ ഒപ്പം പഠിച്ചിരുന്ന കുട്ടികൾ പോയ ഹൈസ്കൂളിലല്ല മനു പോയത്. ഷാരനെ സ്കൂളിൽ നിന്നും കൊണ്ടുവരാനുള്ള സൗകര്യത്തിനു വേണ്ടി മനുവിനെ മറ്റൊരു ഹൈസ്കൂളിൽ വിടാനാണ് മമ്മിയും ഡാഡിയും തീരുമാനിച്ചത്. അതിൽ കുറച്ചൊന്നുമല്ല മനുവിന് ആശ്വാസം തോന്നിയത്. ജീവിതം വല്ലപ്പോഴുമൊക്കെ നല്ലതാവാമെന്ന് ആ പതിന്നാലുകാരനു തോന്നി.മിഡിൽ സ്കൂളിലെ കുട്ടികളൊന്നും ഇവിടെയില്ലെങ്കിൽ രക്ഷപെട്ടു.. പൂർവ്വകാലത്തിന്റെ ഭാരമില്ലാതൊരു ജീവിതം തുടങ്ങാൻ പറ്റിയേക്കും. ആരെയും വീട്ടിലേക്കു വിളിക്കരുതേ.\n- മാം വർക്സ് . ഡാഡ് വർക്സ് . ഹീ ഹാസ് എ ബിസിനസ്സ് .\nവേണ്ട,ഗ്യാസ് സ്റ്റേഷൻ എന്നു പറഞ്ഞാൽ ഹൈസ്കൂളുകാർ അവിടെ പോയെന്നും വരും.\nഡാഡി പട്ടണത്തിലാണു ജോലി ചെയ്യുന്നതെന്ന് പറഞ്ഞു. ഭാഗ്യത്തിന് ആരും കൂടുതൽ ചോദിച്ചു ബുദ്ധിമുട്ടിച്ചതുമില്ല. ഹൈസ്കൂളെത്തിയാൽ ആൺകുട്ടികൾക്ക് കൂട്ടുകാരന്റെ വീട്ടുകാര്യങ്ങളിൽ താൽപ്പര്യമില്ല. ഒരു പാക്കിയുടെ അപ്പന് പണിയുണ്ടെങ്കിലും ഇല്ലെങ്കിലും അവർക്കെന്ത് ചേതം!\nപെൺകുട്ടികൾ പൂത്തുലഞ്ഞു നിൽക്കുന്ന വരാന്തകളും ലൈബ്രറിയും ക്ലാസ് മുറികളും അവരെ മത്തുപിടിപ്പിച്ചു. സുന്ദരിപ്പെണ്ണിനെത്തന്നെ ഡേറ്റു ചെയ്യണം , പിന്നെ സ്റ്റെഡി ആവണം, തുടർച്ചയായി അവളുടെ കൂടെത്തന്നെ ഉച്ചഭക്ഷണം കഴിക്കുന്നതും സ്കൂളിലേക്കും വീട്ടിലേക്കും നടക്കുന്നതും പുറത്തുപോകുന്നതും എല്ലാം . അടുത്ത പടി ഗേൾഫ്രണ്ട് എന്ന പ്രയോഗത്തിന് അവൾ സമ്മതിക്കുകയാണ്. ഹൈസ്കൂളിലെത്തിയ എല്ലാ ആൺകുട്ടികളുടെയും ലക്ഷ്യം അതാണ്. ആൺകുട്ടിയായിരിക്കുക എന്നതിന്റെ നിർവചനംതന്നെ ഒരു ഗേൾഫ്രണ്ട് ഉണ്ടാവുക എന്നതിലാണ്. വികാരങ്ങൾ കെട്ടിമറിഞ്ഞു കൂത്താടുന്ന പ്രായത്തിൽ ഒരു പെണ്ണിനോടിഷ്ടം തോന്നാതിരിക്കുന്നതല്ലേ അസ്വാഭാവികത . ഇഷ്ടപ്പെട്ടൊരു പെണ്ണിനെ തന്റേതെന്നു വിളിക്കുന്നതല്ലേ ആണത്തം ?


രണ്ട് പഴത്തിന് 442 രൂപ; പഞ്ചനക്ഷത്ര ഹോട്ടലിനെതിരെ അന്വേഷണം\nരാവിലെ ജിമ്മില് വ്യായാമം ചെയ്ത ശേഷം വരുത്തിച്ച രണ്ട് വാഴപ്പഴത്തിനാണ് മാരിയറ്റ് ഹോട്ടലുകാര് 442 രൂപയുടെ ബില് നല്‍കിയത്.\n25 Jul, 2019 at 01:22 PM\nരണ്ട് വാഴപ്പഴത്തിന് 442 രൂപ ഈടാക്കിയ മാരിയറ്റ് ഹോട്ടലിനെതിരെ അന്വേഷണം. ചണ്ഡീഗഡിലെ ഡെപ്യൂട്ടി കമ്മീഷണര് മന്ദീപ് സിങ് ബ്രാറും എക്‌സൈസ് ആന്റ് ടാക്‌സേഷന് കമ്മീഷണറുമാണ് അന്വേഷണത്തിന് ഉത്തരവിട്ടിരിക്കുന്നത്. ബോളിവുഡ് നടന് രാഹുല് ബോസിന്റെ ട്വീറ്റ് വൈറലായതോടെയാണ് അന്വേഷണം പ്രഖ്യാപിച്ചത്.\nകഴിഞ്ഞ ദിവസമാണ് ചണ്ഡീഗഡിലെ ജെ ഡബ്ലു മാരിയറ്റ് ഹോട്ടല് നടത്തിയ പകല്‍കൊള്ളക്കെതിരെ രാഹുല് ബോസ് സോഷ്യല്‍മീഡിയയിലൂടെ പ്രതികരിച്ചത്. രാവിലെ ജിമ്മില് വ്യായാമം ചെയ്ത ശേഷം വരുത്തിച്ച രണ്ട് വാഴപ്പഴത്തിനാണ് 442 രൂപ ബില് നല്‍കിയത്. തനിക്കുണ്ടായ ദുരനുഭവം 51കാരനായ രാഹുല് ബോസ് ട്വിറ്ററില് വീഡിയോയായി ഇടുകയായിരുന്നു.\nട്വീറ്റ് വൈറലായതോടെയാണ് പൊലീസും നികുതി വകുപ്പും വിഷയത്തില് അന്വേഷണം പ്രഖ്യാപിച്ചത്. അസിസ്റ്റന്റ് എക്‌സൈസ് ആന്റ് ടാക്‌സേഷന് കമ്മീഷണര് രാജീവ് ചൗധരിയാണ് നികുതി വിഭാഗത്തിന്റെ അന്വേഷണം നടത്തുക. ബില്ലില് രണ്ട് വാഴപ്പഴത്തിന് വരെ ജി.എസ്.ടിയായി 33.75 രൂപയും യു.ടി.ജി.എസ്.ടിയായി 33.75 രൂപയുമാണ് ഈടാക്കിയിരുന്നത്.


അബൂദാബി യില് പെയ്ഡ് പാര്‍ക്കിംഗ് വ്യാപകമാവുന്നു «eപത്രം – Gulf News – അറബിനാടുകള് – ePathram.com\nഅബുദാബി: അബുദാബിയിലെ രണ്ടു സ്ഥലങ്ങളില് കൂടി ‘മവാഖിഫ് പെയിഡ് പാര്‍ക്കിംഗ്’ നിലവില് വന്നു. ആദ്യ മേഖല ഖലീഫ സ്ട്രീറ്റ്, ഈസ്റ്റ് റോഡ്, കോര്‍ണീഷ് റോഡ്, സ്ട്രീറ്റ് നമ്പര്6എന്നിവിട ങ്ങളിലാണ്. 1,937 ‘പാര്‍ക്കിംഗ് ബേ’ കളുണ്ടാവും. രണ്ടാമത്തെ മേഖലയില് 614 ‘പാര്‍ക്കിംഗ് ബേ’ കള് എയര്‍പോര്‍ട്ട് റോഡ്, കോര്‍ണീഷ് റോഡ് എന്നിവിട ങ്ങളിലുമാണ്. രണ്ടു മേഖല കളിലും ശനിയാഴ്‌ച മുതല് വ്യാഴാഴ്ച വരെ യുള്ള ദിവസ ങ്ങളില് രാവിലെ 8 മുതല് രാത്രി9വരെ, മണിക്കൂറിനു3ദിര്‍ഹം നിരക്കില് ‘പ്രീമിയം പാര്‍ക്കിംഗ്’ അനുവദിക്കും. ഇവിടെ ഒരു തവണ4മണിക്കൂര് മാത്രമേ വാഹനം നിര്‍ത്തിയിടാന് പാടുള്ളൂ. മണിക്കൂറിനു2ദിര്‍ഹം അല്ലെങ്കില് ദിനം പ്രതി 15 ദിര്‍ഹം ഫീസ് അടക്കാവുന്നതു മായ ‘സ്റ്റാന്‍ഡേര്‍ഡ്’ എന്നിങ്ങനെയുള്ള വിഭാഗ ങ്ങളിലാണ് പെയ്ഡ് പാര്‍ക്കിംഗ്.\nസ്റ്റാന്‍ഡേര്‍ഡ് ബേ യ്ക്ക് സമീപം താമസി ക്കുന്നവര്‍ക്ക്, ഡിപ്പാര്‍ട്ട്മെന്‍റ് ഓഫ് ട്രാന്‍സ്പോര്‍ട്ട്(DoT) റെസിഡന്‍ഷ്യല് പെര്‍മിറ്റ് അനുവദിക്കും. ഒരു കുടുംബത്തിന് രണ്ടു പെര്‍മിറ്റു കള് ലഭിക്കും. വാഹന ഉടമയുടെ പിതാവ്, മാതാവ്, ഭാര്യ/ ഭര്‍ത്താവ്, മക്കള് എന്നിവര്‍ക്ക് പെര്‍മിറ്റിന് അപേക്ഷിക്കാം. വിസ / പാസ്പോര്‍ട്ട് കോപ്പി, കെട്ടിട വാടക / ഉടമസ്ഥാവകാശം എന്നിവ യുമായി ബന്ധപ്പെട്ട രേഖ, ഏറ്റവും അവസാനം അടച്ച വൈദ്യുതി ബില്, വാഹന ത്തിന്‍റെ ഉടമാവകാശ രേഖ, വാഹന ഉടമ യല്ലാ അപേക്ഷി ക്കുന്നത് എങ്കില് അപേക്ഷ കനും, വാഹന ഉടമയും തമ്മിലുള്ള ബന്ധം വ്യക്തമാക്കുന്ന രേഖ എന്നിവ ഹാജരാക്കണം. ആദ്യത്തെ പെര്‍മിറ്റ് ഒരു വര്‍ഷ ത്തിന് 800 ദിര്‍ഹവും, രണ്ടാമത്തെ പെര്‍മിറ്റ് ലഭിക്കാന് 1200 ദിര്‍ഹവും അടക്കണം. ഇങ്ങിനെ ലഭിക്കുന്ന പെര്‍മിറ്റ് പരിശോധ കര്‍ക്ക് വ്യക്തമായി കാണും വിധം വാഹന ങ്ങളില് പ്രദര്‍ശി പ്പിക്കണം.\nവാഹന പരിശോധനാ കേന്ദ്രം ഞായറാഴ്ച തുറന്നു പ്രവര്‍ത്തിക്കും\nപെരുന്നാള് അവധി : പാര്‍ക്കിംഗ് സൗജന്യം\nഅബുദാബി യില് മവാഖിഫ് സമയ ത്തില് മാറ്റം\nവായിക്കുക: അബുദാബി, ഗതാഗതം, പ്രവാസി\n« ഇന്ത്യന് അംബാസിഡര് എം. കെ. ലോകേഷിന് സ്വീകരണം


സിബിഎസ്‌ഇ പന്ത്രണ്ടാം ക്ലാസില് 99.37 ശതമാനം വിജയം; 12.96 ലക്ഷം വിദ്യാര്‍ത്ഥികള്‍ക്ക് ഉപരി പഠനത്തിന് അര്‍ഹത | Kerala Speaks\nസിബിഎസ്‌ഇ പന്ത്രണ്ടാം ക്ലാസില് 99.37 ശതമാനം വിജയം; 12.96 ലക്ഷം വിദ്യാര്‍ത്ഥികള്‍ക്ക് ഉപരി പഠനത്തിന് അര്‍ഹത\nന്യൂഡല്‍ഹി: സിബിഎസ്‌ഇ പന്ത്രണ്ടാം ക്ലാസ് പരീക്ഷാ ഫലം പ്രസിദ്ധീകരിച്ചു. 99.37 ശതമാനമാണ് വിജയം. 12.96 ലക്ഷം വിദ്യാര്‍ത്ഥികള് ഉപരി പഠനത്തിന് അര്‍ഹത നേടി. പരീക്ഷ എഴുതിയ 99.13 ശതമാനം ആണ്‍കുട്ടികള് വിജയം സ്വന്തമാക്കി. പെണ്‍കുട്ടികളില് വിജയ ശതമാനം 99.67. കേന്ദ്രീയ വിദ്യാലയങ്ങള് നൂറു മേനി വിജയം സ്വന്തമാക്കി.\nhttp://www.cbse.gov.in , http://cbseresults.nic.in സൈറ്റുകളില് ഫലം ലഭ്യമാകും.\nകോവിഡ് വ്യാപനത്തിന്റെ പശ്ചാത്തലത്തില് സിബിഎസ്‌ഇ പന്ത്രണ്ടാം ക്ലാസ് പരീക്ഷ കേന്ദ്ര സര്‍ക്കാര് റദ്ദാക്കിയിരുന്നു. തുടര്‍ന്ന് ഉന്നത പഠനത്തിന് മുന് പരീക്ഷകളുടെ അടിസ്ഥാനത്തില് വിദ്യാര്‍ഥികളുടെ മൂല്യനിര്‍ണയം നടത്തിയാണ് ഫലം പ്രഖ്യാപിച്ചത്.\nപന്ത്രണ്ടാം ക്ലാസ് വിദ്യാര്‍ഥികളുടെ മൂല്യനിര്‍ണയത്തിന് പ്രീ ബോര്‍ഡ് പരീക്ഷകളുടെ മാര്‍ക്കാണ് പരിഗണിച്ചത്. പ്രാക്ടിക്കല്, യൂണിറ്റ്, ടേം പരീക്ഷകളുടെ മാര്‍ക്കും പരിഗണിച്ചു.\nഇതിന് പുറമേ പത്ത്, പതിനൊന്ന് ക്ലാസുകളിലെ വിവിധ പരീക്ഷകളുടെ മാര്‍ക്കും പരിഗണിക്കുന്ന വിധമാണ് ഫോര്‍മുല തയ്യാറാക്കിയത്. പത്ത്, പതിനൊന്ന് ക്ലാസുകളില് അഞ്ച് പേപ്പറുകളില് ഏറ്റവുമധികം മാര്‍ക്ക് ലഭിച്ച മൂന്ന് പേപ്പറുകളുടെ മാര്‍ക്കാണ് പരിഗണിക്കുക എന്ന് സുപ്രീം കോടതിയില് സമര്‍പ്പിച്ച മാനദണ്ഡത്തില് നേരത്തെ ബോര്‍ഡ് വ്യക്തമാക്കിയിരുന്നു.\nPrevious articleകാമുകനിൽ നിന്നും കൂട്ടുകാരനിൽ നിന്നും പണം വാങ്ങി പതിമൂന്നുകാരിയായ മകളെ അമ്മ വിറ്റു: മനസ്സാക്ഷിയെ ഞെട്ടിക്കുന്ന സംഭവം ആറൻമുളയിൽ.\nNext articleതകര്‍പ്പന് വിജയത്തോടെ പി.വി സിന്ധു സെമിയില്; മെഡലിന് ഇനി ഒരു ജയം മാത്രം.\nഅങ്കമാലിയില് ആണ്‍സുഹൃത്തിനൊപ്പം തീകൊളുത്തിയ യുവതി മരിച്ചു.\nഅനധികൃത സ്വത്ത് സമ്പാദനം: കെ.എം. ഷാജിയെ വിജിലന്‍സ് വീണ്ടും ചോദ്യം ചെയ്യും; പണത്തിന്റെ ഉറവിടം...


'സങ്കടലി'ല് ശ്രീലങ്ക - Sathyadeepam\n|^| Home -> Editorial -> ‘സങ്കടലി’ല് ശ്രീലങ്ക\nഉത്ഥിതന് മുറിവണിഞ്ഞുതന്നെയാണ്. കാരണം വൃണിതകരം ഉയര്‍ത്തിത്തന്നെയാണ് അവന്‍റെ സമാധാനാശംസ. പക്ഷേ, ഇന്ത്യന് ഉപഭൂഖണ്ഡത്തിന്‍റെ തെക്കേ മുനമ്പിലെ ദ്വീപുരാഷ്ട്രമായ ശ്രീലങ്ക, ഈസ്റ്റര് ദിനത്തില് മുറിഞ്ഞതും നിണമണിഞ്ഞതും മറ്റൊരു കാരണത്താല്…!\nഉയിര്‍ത്തെഴുന്നേല്പിന്‍റെ ഓര്‍മ പുതുക്കുന്ന ഈസ്റ്റര് ഞായറാഴ്ച, തലസ്ഥാനനഗരിയായ കൊളംബോയിലെ ക്രിസ്ത്യന് പള്ളികളിലും, ആഡംബര ഹോട്ടലുകളിലുമായി എട്ടിടങ്ങളില് നടന്ന സ്ഫോടനപരമ്പരകള് ലോകത്തെ നടുക്കി. മിക്കയിടങ്ങളിലും ചാവേര് സ്ഫോടനങ്ങളായിരുന്നു. മരണസംഖ്യ ഇനിയും ഉയരാനാണു സാദ്ധ്യത. കൂട്ടക്കുരുതിയുടെ ഉത്തരവാദിത്വം പതിവുപോലെ ഐ.എസ്. ഏറ്റെടുത്തുകഴിഞ്ഞു.\nകാര്‍ഡിനല് മാല്‍ക്കം രഞ്ജിത്തിന്‍റെ ആത്മീയ നേതൃത്വത്തില് കൊളംബോ അതിരൂപതയ്ക്കു കീഴില് 11 രൂപതകളിലായി, 1,22,37,038 ലക്ഷം കത്തോലിക്കരാണു ശ്രീലങ്കയിലുള്ളത്. ജനസംഖ്യയുടെ 6.1 ശതമാനം മാത്രമാണിത്. 1995-ല് വി. ജോണ് പോള് രണ്ടാമനും, 2015-ല് ഫ്രാന്‍സിസ് പാപ്പയും ദ്വീപില് സന്ദര്‍ശനം നടത്തി. വംശവെറിയുടെ ചോരപ്പാടുകള് വീണു വികൃതമായ ഒരു രാജ്യത്ത് സമാധാനത്തിന്‍റെയും അനുരഞ്ജനത്തിന്‍റെയും പുളിമാവായി പ്രവര്‍ത്തിക്കണമെന്ന പരിശുദ്ധ പിതാവിന്‍റെ ആഹ്വാനത്തെ ഹൃദയത്തില് തൊട്ടു വളരുകയായിരുന്ന ശ്രീലങ്കന് സഭയ്ക്ക് അസാധാരണമായ ആഘാതമായി ഈസ്റ്റര് ദിനത്തിലെ കൂട്ടക്കുരുതി.\nആഗോളഭീകരതയുടെ ഏറ്റവും ആധുനികവും, ഒപ്പം പ്രാകൃതവുമായ രൂപമാണ് ഐ.എസ്. സമാനതകളില്ലാത്ത ക്രൂരതകളിലൂടെ ലോകമനഃസാക്ഷിയെ ഞെട്ടിച്ചുകൊണ്ടു ക്രിസ്ത്യന് വിഭാഗത്തെ പ്രത്യേകമായി ലക്ഷ്യം വച്ചായിരുന്നു അതിന്‍റെ വരവ്. അടുത്തകാലത്ത് ‘ഐഎസി’ന്‍റെ അടിവേരിളക്കി എന്നവകാശപ്പെട്ടിടത്താണ് അപ്രതീക്ഷിതമായ ഈ തിരിച്ചടിയെന്നോര്‍ക്കണം.\nഒരു രാജ്യത്തിന്‍റെ സുസ്ഥിതിക്കും, സമാധാനത്തിനും, സാമ്പത്തിക വളര്‍ച്ചയ്ക്കും ഭീഷണിയാകുന്ന തീവ്രവാദപ്രവര്‍ത്തനങ്ങളുടെ പ്രധാന ഇര പലപ്പോഴും നിഷ്കളങ്കരായ ഒരു കൂട്ടം മനുഷ്യരാണ്. സ്വന്തം ജീവന്‍പോലും ബലികഴിച്ചു തീവ്രവാദ പ്രവര്‍ത്തനങ്ങളിലേക്കു വരുന്നവരുടെ മാനസികനിലയെക്കുറിച്ചു കാര്യമായ പഠനങ്ങളൊന്നും നടന്നിട്ടില്ല. തീവ്രവാദപ്രവര്‍ത്തനങ്ങള്‍ക്കു മുതിരുന്നവരുടെ മാനസികാവസ്ഥയെപ്പറ്റി ആദ്യമായി സംസാരിച്ചത് 1976-ല് ഫ്രഡറിക് ഹാക്കര് എന്ന മനോരോഗ വിദഗ്ദ്ധനാണ്. അവനവന്‍റെ ഗുണങ്ങളില് മതിമറക്കുന്നവര് അല്ലെങ്കില് നാര്‍സിസ്റ്റ് സ്വഭാവമുള്ളവര് ഭീകരപ്രവര്‍ത്തനങ്ങള്‍ക്കു പോകാനുള്ള സാദ്ധ്യത കൂടുതലാണ് എന്നാണു ജോണ് ക്രെയ്ടന് എന്ന മനഃശാസ്ത്രജ്ഞന് നിരീക്ഷിക്കുന്നത്. ഞാനാണ് എല്ലാം… എല്ലാറ്റിനും മുകളില് എന്ന ചിന്ത ഒരാളില് മേല്‍ക്കൈ നേടുമ്പോഴും, തന്നിലെ അപൂര്‍ണത, മറ്റേതെങ്കിലും വ്യക്തിയോടോ ആശയത്തോടോ ചേര്‍ത്തുവച്ചു പൂര്‍ണമാക്കാന് പരിശ്രമിക്കുന്നിടത്തും തീവ്രവാദത്തിന്‍റെ പുറകിലെ മനോവൈകല്യത്തെ തിരിച്ചറിയാന് കഴിയുമെന്നാണു ക്രെയ്ടന്‍റെ പഠനം. ഒരു പ്രത്യേക കാരണത്താല് ഒരാള് തീവ്രവാദത്തിലേക്കു തിരിയുന്നു എന്ന കണ്ടെത്തലിനേക്കാള് പല ഘടകങ്ങള്, പ്രത്യേകിച്ചു വ്യക്തിയുടെ മാനസികാരോഗ്യം, വൈകാരികതലങ്ങള്, ജീവിതസാഹചര്യം, വ്യക്തിത്വവൈകല്യങ്ങള് തുടങ്ങിയവ അതിനു നിദാനമാകാം എന്ന നിഗമനമാണു കൂടുതല് യുക്തിഭദ്രം.\nമതമൗലികവാദത്തിന്‍റെ ദുഃസ്വാധീനത്താല് കലുഷിതവും സാമ്പത്തിക പരാധീനതകളാല് അരക്ഷിതവുമായ രാജ്യങ്ങള് തീവ്രവാദത്തിന്‍റെ ചാവുനിലങ്ങളാകുന്നതു യാദൃച്ഛികമല്ലെന്നോര്‍ക്കണം. “ഭീകരപ്രവര്‍ത്തനങ്ങളേക്കാള് ഭീതിദമാണ്, സമൂഹത്തില് ഉച്ചനീചത്വങ്ങള്‍ക്കിടയാക്കുന്ന സാമ്പത്തിക അസമത്വങ്ങള്” എന്നു ഫ്രാന്‍സിസ് പാപ്പ നിരീക്ഷിക്കുന്നത് അതുകൊണ്ടാണ്. നീതിനിഷേധങ്ങളുടെ വിവേചനരീതികള് തീവ്രവാദത്തിനു വളമാകുന്നുണ്ട്. തീവ്രവാദപ്രവര്‍ത്തനങ്ങള്‍ക്ക് അറുതിവരുത്താന് ലക്ഷക്കണക്കിനു ഡോളറാണ് ഓരോ വര്‍ഷവും ചെലവഴിക്കപ്പെടുന്നത്. “ഭീകരതയ്ക്കെതിരായ യുദ്ധം മറ്റൊരു ഭീകരപ്രവര്‍ത്തനമാണ്” എന്നു വുഡി ഹാരെല്‍സണ് എന്ന അമേരിക്കന് ചിന്തകന് പറയുമ്പോള് ലക്ഷണങ്ങളെയാണ്, രോഗത്തെയല്ല നാം ചികിത്സിക്കുന്നത് എന്നു വ്യക്തം.\nഅനുരഞ്ജനത്തിലൂടെയാണ് ഒരാള് സമാധാനത്തിലേക്കെത്തേണ്ടത് എന്നാണു സഹസ്രാബ്ദങ്ങളായി സഭ ലോകത്തോടു സംവദിച്ചുകൊണ്ടിരിക്കുന്നത്. വിയോജിപ്പുകളെ അതിജയിക്കുന്ന സര്‍വസാഹോദര്യത്തിന്‍റെ സന്ദേശം മതങ്ങളെയും രാജ്യങ്ങളെയും ചേര്‍ത്തുനിര്‍ത്തണം. സൗത്ത് സുഡാനിലെ നേതാക്കളുടെ പാദങ്ങളിലര്‍പ്പിക്കപ്പെട്ട ചുംബനമുദ്രകള് പാപ്പാ ഫ്രാന്‍സിസിന്‍റേതല്ല, ക്രിസ്തുവിന്‍റേതാണ്.\nഈ സംഭവങ്ങള് നമ്മുടെ രാജ്യത്തെയും കുറേക്കൂടി ജാഗരൂകമാക്കേണ്ടതുണ്ട്. നമുക്കു തൊട്ടടുത്താണിതു സംഭവിച്ചത്. ആള്‍ക്കൂട്ടങ്ങള് അപകടസാദ്ധ്യത വര്‍ദ്ധിപ്പിക്കുന്നുണ്ട് എന്നത് ഉത്തരവാദിത്വപ്പെട്ടവര് കുറേക്കൂടി ഗൗരവത്തോടെ കാണണം. അപ്രതീക്ഷിതമായ ഇടങ്ങളിലും നേരങ്ങളിലും നാം അതു പ്രതീക്ഷിക്കണം.\nഈസ്റ്റര്‍ദിനം ഇതിനായി തെരഞ്ഞെടുത്തു എന്നതും ചിന്തനീയമാണ്. തിന്മയുടെ അന്ധകാരശക്തികള്‍ക്കെതിരെ ക്രിസ്തുവിന്‍റെ വിജയക്കൊടി ഉയര്‍ന്നു പാറട്ടെ. വ്യത്യസ്തതകളെ അറിയണം, ആദരിക്കണം. പൊതുബോധത്തെ വിശാലമാക്കുന്ന പൊതുഇടങ്ങളുടെ വികാസം യഥാര്‍ത്ഥ വികസനമാകട്ടെ. ഒപ്പം നെഗോംബോ, സെന്‍റ് സെബാസ്റ്റ്യന്‍സ് പള്ളിയിലെ ഉയര്‍പ്പുരൂപത്തില് തെറിച്ച രക്തത്തുള്ളികള് തുടച്ചുകളയാന് ശ്രീലങ്കന് സഭയ്ക്കും, സമൂഹത്തിനുമൊപ്പം നമുക്കും നില്ക്കാം.